
PREFAŢĂ 


Orice om ştie, sau cel puţin ar trebui să ştie, că 
autoritatea este pentru noi toţi un lucru foarte im- 
portant. E drept că vorbim tot timpul de rațiune şi 
de libertate; dar ne cufundăm din ce în ce mai mult 
într-o rețea de autorităţi nemiloase. Un filozof ame- 
rican de frunte a spus cândva că epoca noastră ar 
fi cea a analizei. După părerea mea, se poate afirma 
la fel de bine că trăim în epoca autorității. Mulţi 
oameni simt aceasta şi vor să se elibereze de auto- 
ritate — ei pretind a fi anti-autoritarişti. Dacă-i pri- 
vim însă chiar şi pe cei mai radicali adversari ai 
autorităţii, descoperim aproape întotdeauna că ei 
înşişi se supun unei autorități care este, ce-i drept, 
diferită de cea pe care vor s-o combată, dar care 
este totuși o autoritate. Trăim aşadar, fie că vrem, 
fie că nu, în epoca autorității. | 

„Ce este însă autoritatea? Fără îndoială că este 
mai mult decât un simplu cuvânt — o simțim ade- 
sea destul de crud pe propria noastră piele —, dar 
mai înainte de toate ea este un cuvânt, unul din 
acele nenumărate neologisme (derivă din latinescul 
auctoritas) pe care le folosim astăzi cu atâta plă- 
cere. Cuvintele noastre sunt însă plăsmuiri destul 

de ciudate. Ele au fost create de om, şi totuşi exer- 
cită asupra lui o influență foarte puternică. Merită 
adesea să le priveşti mai îndeaproape 

Poetul pune în gura diavolului această vorbă: 

„Luaţi-vă după cuvinte! Atunci veţi găsi cu sigu- 
ranță poarta spre templul certitudinii.“ Cu toate că 
sfatul provine de la diavol, el pare la prima vedere 
destul de rezonabil. Începem întotdeauna prin a ne 
încrede în cuvintele noastre, prin a fi siguri că le 
înțelegem pe deplin şi prin a le folosi fără pro- 
bleme. În foarte multe cazuri este chiar necuviin- 
cios să pui întrebări referitoare la folosirea lor. Dacă 
o doamnă îmi spune: „Cafetiera se află pe masă“, 
pare mai degrabă nepotrivit și nepoliticos să întreb: 
„Stimată doamnă, ce vreţi să spuneţi de fapt prin 
«cafetieră», «se află» şi «masăy»?“. Nu, aşa într-ade- 
văr nu merge. Aceste cuvinte sunt totuși destul de 
clare şi univoce. - 
-Dar mu toate cuvintele sunt astfel. Fiecare dintre 
noi, de pildă, foloseşte în permanenţă vocabula „po- 
sibil“. Ceva mai simplu și mai clar aproape că nu 
pare să existe. ŞI totuşi! Aristotel, fondatorul gân- 
dirii europene, a remarcat odată în legătură cu acest 
cuvânt următoarele: 

1. Ceea ce este necesar este i oul) Este, de 
exemplu, necesar ca noi oamenii să murim, prin 
„urmare este (din păcate) totodată posibil:ca noi să 
murim. Mai departe însă: 

2. Ceea ce este posibil poate la fel de bine sănu 
fie. De exemplu, dacă este posibil ca astăzi să plouă, 
poate la fel de bine să nu plouă. 

3. Prin urmare, ceea ce este necesar poate x fel 
de bine să nu fie. 

4. Ceea ce poate la fel de bine să nu fë nu este, 
desigur, necesar. De exemplu, întrucât ploaia poate 
la fel de bine să nu fie, urmează că ea nu este nece- 
sară. 
5. Deci ceea ce este necesar nu este necesar. 

„ Aceasta este însă o contradicţie sau, aşa cum obiş- 
nuim să spunem, un nonsens. Mai mult ca sigur că 
aici ceva nu este în regulă. . | 

Ce anume? E vorba, desigur, de micul Gubăit 
„posibil“. El posedă, de fapt, două semnificaţii dife- 
rite. Într-un sens, se desemnează drept posibil și ceea 
ce este necesar (ca mai sus la punctul 1). În celălalt 
se desemnează drept posibil numai ceea ce la fel de 
bine poate să nu fie, deci ceea ce nu este necesar (ca 
mai sus la punctul 2). 

Atunci când descoperim asemenea dezacorduri, 
ia sfârşit folosirea confortabilă a cuvintelor în apa- 
rență atât de familiare. Atunci se vede că sfatul diavo- 
lului este întocmai cum caută să sugereze poetul, și 
anume: un sfat diabolic. Dacă vrem să evităm lipsa 
de claritate, confuzia și odată cu ele nişte foarte im- 
portante neajunsuri sociale, atunci asemenea cuvinte 
nu mai pot fi folosite fără probleme. Ele trebuie ana- 
lizate, diferitele lor semnificații trebuie delimitate, 
trebuie definite proprietăţile fiecărei semnificații 
şi aşa mai departe. | 

Ce-i drept, acest demers nu se impune decât rare- 
ori, atunci când avem de-a face cu simple substan- 
tive concrete cum ar fi „masă“, „oală“, „vacă“ și altele 

asemănătoare. Dacă este însă vorba de corelaţii 
complicate, mai ales de natură socială, atunci ase- 
menea discordanţe — şi odată cu ele necesitatea 
analizei — devin o regulă. Iată aici o mică listă de 
cuvinte aparţinând acestui din urmă tip, care sunt 
toate, fără nici o excepţie, serios grevate de ambi- 
guitate și imprecizie: „anarhist“, „capitalism“ , „CET- 
cetător al Bibliei“, „clasă“ , „comunism“, „concret“, 
„conservator“ (litera „c“ pare să fie aici deosebit 

de bine reprezentată), „creştin“, „democrație“, „dia- 
lectică“, „dreptate“, „egalitate“, „filozofie“, „idea- 
lism“, „ideologie“, „înstrăinare““, „liberal“, „libertate“, 
„logică“, „marxism '; „materialism“, „naţiune“, „po- 
por“, „progres“, „răsăritul, „religie“, „social“, „so- 
cialism“, „știință“, „tehnică“, „teorie“, „valoare“. 

Un asemenea cuvânt este și „autoritatea“ noastră. 
Iar datorită faptului că el desemnează, așa cum s-a 
arătat, ceva foarte important pentru noi toţi, pare 
a fi necesar să reflectăm asupra acestui cuvânt. 

În cartea de faţă sunt prezentate rezultatele unei 
asemenea reflecţii. Cititorul se va întreba poate cărui 
domeniu aparţin aceste reflecții, din care ştiinţă fac 
ele parte. După cum se ştie, autoritatea este cerce- 
tată mai ales de către psihologi, savanții care se ocupă 
de sufletul omenesc, și de către sociologi, adică de 
specialiştii î în probleme sociale. S-ar putea naşte 
de aici mai întâi impresia că avem de-a face cu niște 
considerente de natură psiho-sociologică. 

“Dar lucrurile nu stau așa. Bineînţeles că din când 
în când a fost menţionat câte ceva din domeniul psi- 
holopiei şi al sociologiei, dar numai în treacăt. Esenţa 

considerentelor noastre nu este nici psihologică, 
nici sociologică. Este vorba mai degrabă de o vari- 
antă a așa-numitei cercetări fundamentale care caută 
să analizeze presupoziţiile celorlalte discipline. Sau, 
cu alte cuvinte, ne aflăm aici în domeniul filozofiei. 
Trebuie însă să luăm seama la felul în care folosim 
cuvântul „filozofie“. Căci există filozofie şi filo- 
zofie — sau, mai exact, există diferite semnificaţii 
ale cuvântului „filozofie“. Uneori el desemnează 
expuneri poetice care urmăresc provocarea unui 
„fior metafizic“. Alteori el desemnează o simplă, 
lucidă analiză logică aplicată limbii. Filozofia pe 
care o practicăm aici este de acest tip: ea este o 
așa-numită „filozofie analitică“. 

Întrucât acest tip de filozofie este practic necu- 
noscut în Europa noastră continentală (aici se prac- 
tică mult mai mult fiorul metafizic), va fi util să 
spunem câteva cuvinte despre el, aşa încât cititorul 
să nu fie prea decepționat. 

Vom spune deci mai întâi că filozofia analitică 
este în esenţă o analiză a limbii. Bineînţeles că în ca- 
drul ei cuvintele nu sunt considerate abstract, izolate 
de limba vie. Dimpotrivă: sunt cercetate diferitele 
contexte în care apare un cuvânt pentru a-i determina 
în felul acesta mai bine sensul. Semnificaţia lui va 
fi aşadar determinată printr-o continuă confruntare 
cu realitatea (care este reprezentată prin limbă). 

Dacă așa stau lucrurile, atunci filozofia analitică 
este înainte de toate logică aplicată. Aceasta poate 
părea ciudat celui care crede că logica este în prin- 
cipal o tehnică a deducţiei. În realitate logica nu este 

așa ceva, ci mai întâi o teorie a celor mai generale 
şi mai simple interdependenţe ale tuturor lucrurilor 
în genere — şi prin aceasta un instrument excelent 
nu atât al deducției, cât al analizei. În acest sens al 
cuvântului, cartea de faţă este o carte de logică: ea 
se compune din analize logice ale diferitelor aspecte 
proprii autorităţii. Este o Introducere în logica auto- 
rității. fnat p 

Din acest caracter logic derivă o serie de propri- 
etăți ale lucrării. Ea se ocupă numai de câteva aspecte 
ale temei, le tratează pe cele mai simple dintre ele 
şi trebuie de aceea să provoace impresia că se ocupă 
de lucruri banale. | 

1. Nu este vorba de o monografie atotcuprin- 
zătoare despre autoritate. O asemenea monografie 
ar trebui să cuprindă, pe lângă o logică a autorităţii, 
mai ales o psihologie, o sociologie a ei și poate şi 
altele. Cartea de faţă nu face însă aceasta: ea se 
limitează în esenţă la probleme pur logice. 

2. În calitate de lucrare de logică ea se ocupă doar 
de aspectele fundamentale ale autorităţii, de trăsă- 
turile ei cele mai generale. Toate celelalte sau aproape 
toate celelalte rămân neluate în seamă, așa cum se 
întâmplă întotdeauna în logică. 

3. În fine, este o carte despre lucruri care o să 
Ji se pară multora ca fiind absolut banale. Aceasta 
este din nou o trăsătură a logicii, a unei ştiinţe din 
care se poate învăţa că atunci când plouă plouă şi 
că sau este zi sau nu este zi. | 

Aşadar, cel care se așteaptă să găsească aici pro- 
funde meditații metafizice sau existenţiale va fi 

decepționat. El nu va găsi decât o lucidă analiză 
logică a limbii, iar lucrarea nu-i va oferi probabil 
prilejul unui „fior transcendental“. 

Dar poate că se va obiecta: de ce să ne ocupăm 
de niște simple banalităţi? Răspunsul este urmă- 
torul: pentru că în logică (ca şi în matematică de 
altfel) se ajunge foarte repede, pornind de la fapte 
extrem de banale, la probleme care nu mai sunt deloc 
banale. Nu s-ar fi ajuns niciodată la aceste probleme, 
dacă nu s-ar fi început cu propoziţiile acelea atât 
de simple și banale. Cine nu crede să privească un 
calculator electronic mai mare şi să-și reamintească 
faptul că această mașină extraordinar de complicată 
nu este altceva decât întruchiparea unui sistem for- 
mal-logic compus din simple vulgarități. Autorul 
crede că şi el a reuşit să înțeleagă diferite lucruri pe 
care nu le-ar fi descoperit fără o muncă îndelungată 
şi răbdătoare, aplicată unor banalităţi. Delimitarea 
celor două tipuri principale de autoritate — cea epis- 
temică şi cea deontică — poate să servească eventual 
drept mărturie în acest sens. Ea s-a obținut pe baza 
unei analize pur logice. 

Nu trebuie să se creadă însă că fiind vorba aici 
de o analiză logică, această carte va fi plină de com- 
plicate formule logico-matematice. Nu este cazul: 
nu se găseşte nici o singură propoziţie de acest tip 
exprimată simbolic. Totul este spus foarte clar. Bine- 
înțeles că o asemenea carte n-ar fi putut fi scrisă, 
dacă nu ar fi existat în prealabil o lucrare de specia- 
litate elaborată în simboluri logico-matematice. Acest 
lucru a fost însă realizat la începutul cercetării și nu 


11 


va mai fi repetat aici. Cititorului i se oferă doar rezul- 
tatele accesibile tuturor, formulate într-un limbaj 
uzual. i 

Bineînţeles, aceasta nu înseamnă că se poate face 
abstracţie de unele teoreme elementare ale logicii 
formale. Dimpotrivă: logica aplicată constă bineîn- 
teles din aplicarea logicii şi trebuie deci s-o presu- 
pună. Dar instrumentarul logic, care este folosit, este 
întotdeauna explicat, aşa încât cititorul nu trebuie 
să dispună de nici un fel de pregătire logică pentru 
a înţelege textul. El nu trebuie decât să fie capabil 
să urmărească încrezător firul gândirii autorului. 
Am căutat să-i înlesnim această sarcină printr-o mul- 
time de exemple concrete. În câteva capitole, cum 
ar fi acela despre raţionalism şi despre delegare, s-a 
renunţat însă în mare măsură la exemple, aşa încât 
cei care nu gustă o analiză pur logică fără exemple 
pot sări deocamdată peste aceste capitole. Pot face 
aceasta fără a dăuna înțelegerii următoarelor părți 
ale cărţii, deoarece capitolele menţionate se referă 
la observaţii marginale la tema principală. 

“ Specialistul trebuie să ţină seama de faptul că este 
vorba de o introducere în logica autorităţii — deci 
nu de o teorie axiomatică finită, ci de acea muncă 
de dibuire, pregătitoare, care este întotdeauna nece- 
sară în domeniul logicii aplicate înainte de a se trece 
la axiomatizare. Aceasta din urmă rămâne însă un 
obiectiv şi sperăm că vom obţine cândva o aseme- 
nea teorie cuprinzătoare a autorităţii. Aici nu se fac 
decât câţiva paşi pregătitori în acest sens. i 

“Dar chiar şi aceşti paşi presupun o cantitate destul 
de mare de logică formală. Una din dificultățile de 

care s-a ciocnit această lucrare consta în faptul că 
tocmai acele părţi ale logicii formale care sunt 
aplicate aici nu au fost încă elaborate. Astfel autorul 
nu a putut găsi vreo teorie satisfăcătoare a triplei 
cuantificări şi nici o teorie completă a proprietăților 
relaţiilor cu trei termeni, comparabilă de pildă cu 
teoria asupra relaţiilor cu doi termeni din Principia 
Mathematica. Unele încercări preliminare în acest 
domeniu au fost făcute cunoscute de către autor 
într-un studiu de specialitate referitor la autoritate. 


În sfârşit, fie-i permis autorului să exprime, por- 
nind de la un mare gânditor analitic din trecut, un 
gând personal. 

Atunci când Aristotel şi-a încheiat prima şi încă 
foarte imperfecta sa Logică, el a scris: „În fiecare 
descoperire, o parte este preluată din mâna altora 
care au lucrat mai înainte la ea... Din teoria pre- 
zentă însă nu exista câte ceva deja prelucrat şi câte 
ceva neprelucrat, ci până la această oră nu a existat 
absolut nimic din ea“ (SEL. 34, 83 b 17-36). 

Autorul este înclinat să preia pentru sine această 
declaraţie nu tocmai modestă. El crede a fi lucrat 
într-un domeniu care a rămas până acum aproape 
neatins. Spunem acestea cu scopul de a ne cere scuze 
pentru numeroasele imperfecţiuni și pentru posi- 
bilele enunţuri greşite. 

Cartea de faţă a fost concepută după următoarea schemă: 


I. Autoritatea în genere 


1. Structură 
2. Termeni 

3. Proprietăţi 
4. Împărțire 


II. Tipuri de autoritate 


A) Autoritatea cunoscătorului 
5. Structură 
6. Opoziţie: raționalism 


B) Autoritatea superiorului 
7. Structură 
8. Delegare 
9. Împărțire 
10. Opoziţie: libertate, toleranță, anarhism 


C) Relaţia reciprocă 
11. Autoritate și credință 

l 
STRUCTURA DE BAZĂ 
A AUTORITĂȚII 


Întrebarea pe care ne-o punem aici sună astfel: 
„Ce este de fapt autoritatea?“ La asemenea între- 
bări se răspunde îndeobşte prin formularea unei 
definiții. Dacă se întreabă, de pildă, ce este o vacă, 
atunci noi spunem că o vacă este un animal destul 
de mare care are coame şi care dă lapte. Aceasta 
este o așa-numită definiţie „clasică“, cea mai frec- 
vent folosită. Ea se compune întotdeauna din două 
părți — un gen şi o diferență specifică. Genul este 
aici clasa mai generală de obiecte din care face parte 
vaca (dar şi alte animale) — deci acea parte a defi- 
niției pe care am denumit-o prin „un animal destul 
de mare“. Diferenţa specifică este „care are coarne 
şi care dă lapte“. 

Atât despre vaca noastră. Dacă vrem să aplicăm 
însă procedeul nostru conceptului autorității, apare 
o dificultate. Care este genul autorităţii? Este destul 
de dificil de răspuns. S-ar putea crede mai întâi că 
omul este acest gen: s-ar spune atunci că autoritatea 
este un om care... Dar acesta nu este singurul mod 
de a folosi cuvântul „autoritate“ . Căci adesea se mai 
spune şi astfel: „Profesorul are o mare autoritate“ 
— aici, fără îndoială, autoritatea nu este un om, ci 

cu totul altceva: o proprietate a profesorului. Aceasta 
pare să fie într-adevăr şi părerea autorului unui arti- 
col despre autoritate din Dicţionarul de psihologie 
(Herder, 1971, I, p. 222). Acolo putem citi: „;Autori- 
tate: poziţia unei persoane într-o relaţie dintre doi 
sau mai mulţi indivizi...“ Aici autoritatea nu este 
deci definită ca un om, ci ca „poziţia“ unui om, şi 
anume gândită „în relaţia dintre“. Ce este însă o 

„poziţie în relaţie“? După cum se vede, problema 
este destul de dificilă. Determinarea genului autori- 
tății nu este o sarcină uşoară. 

Pentru a surmonta această dificultate ne vom fo- 
losi de concepte foarte generale şi ne vom pune mai 
întâi întrebarea: care este tipul cel mai general de 
obiecte din care ea face parte ? Asemenea tipuri sau 
clase de obiecte având gradul cel mai înalt de gene- 
ralitate se numesc în filozofie „categorii“. Întrebarea 
noastră este deci: „Cărei categorii îi aparține autori- 
tatea?“ 

În principiu există trei categorii: lucruri, propri- 
etăţi şi relaţii. Un munte este un lucru: dar numim 
şi persoanele lucruri, în sensul că sunt obiecte inde- 
pendente şi că nu sunt ataşate de altceva, aşa cum 
este, de pildă, cazul proprietăţilor. O proprietate este 
o însuşire a unei alte entităţi, de exemplu a unui 
lucru. Astfel înălţimea muntelui și forma sa ascuţită 
sunt proprietăţile lui. Buna dispoziție este o proprie- 
tate a omului bine dispus. Frumusețea este una dintre 
proprietățile unei flori. În fine, a-fi-mai-mare-decât, 
a-se-afla-în-dreapta-lui, a iubi, a-fi-asemănător, a-fi- 
divizibil-cu-17, a da — sunt toate relaţii. 

Întrebăm deci: Este autoritatea un lucru, o pro- 
prietate sau o relație? După cum am arătat, cuvântul 
este folosit uneori ca titlu pentru o persoană („Ein- 
stein a fost o mare autoritate“); în alte cazuri drept 
numele unor proprietăți („Mama se bucură de o 
mare autoritate în familia ei“). Aşadar autoritatea 
ar putea fi concepută la fel de bine ca un lucru sau 
ca o proprietate. 

Trebuie însă să observăm că există două feluri 
„de nume de obiect și două feluri de nume de pro- 
prietăți. Unele sunt, ca să zicem așa, absolute: ele 
exprimă ceva fără nici o raportare la altceva. Așa, 
de pildă, numele proprii cum ar fi „Einstein“, „Co- 
pernic““, „de Gaulle“. Există de asemenea multe nume 
de proprietăţi care sunt absolute: de exemplu, „roşu“, 
„trist“, „rotund“ şi altele asemănătoare. Alte nume 
nu sunt însă absolute, ci relative, adică ele nu se referă 
propriu-zis la obiect, respectiv la proprietatea însăşi, 
ci la altceva. Să luăm cuvântul „tată“. El desemnează 
de fapt un om, și anume pe tată. ÎI desemnează însă 
într-un mod deosebit, și anume ca pe unul care se 
află într-o relație determinată cu alţi oameni: „tată“ 
înseamnă „acela care are copii“ sau „acela al cărui 
fiu este Fritz“. Dincolo de acestea, ii nu în- 
seamnă absolut nimic. 

Nume de proprietăţi relative există de asemenea 
în număr destul de mare. Un exemplu ar fi „îndră- 
gostit“.. A-fi-îndrăgostit este în sine o proprietate 
a acelui bărbat fericit sau a acelei femei fericite care 
trăieşte dragostea. Dar, la fel ca în cazul lui „tată“, 
cuvântul: nu semnifică doar o proprietate, ci ceva 

raportat la altceva, ceva care se află într-o relaţie 
cu altceva. Căci îndrăgostitul trebuie desigur să fie 
îndrăgostit de cineva. „A fi îndrăgostit în general“ 
este desigur un nonsens. Iar în afara acestei relaţii 
cuvântul nu desemnează nimic. 

Şi astfel numele noastre presupuse a desemna 
lucruri şi proprietăţi se dovedesc a fi nume de relații. 
Întregul lor conţinut, tot ce vor ele să spună, este o 
relaţie: relaţia față de copii, respectiv fire față de 
iubit(ă). | 

La fel stau zale ŞI cu Î Dăritătea?: oricum 
ar fi folosit acest cuvânt, el este întotdeauna un cu- 
vânt relativ care desemnează din principiu o relaţie. 

Aici apar însă anumite dubii. Acest fapt nu tre- 
buie să surprindă, căci limba noastră uzuală este astfel 
făcută, încât este întotdeauna foarte dificil a atribui 
expresiilor ei un sens univoc. Acesta este şi motivul 
pentru care în aşa-numitele științe exacte (printre 
care şi logica) se renunţă pe cât posibil la folosirea 
limbii uzuale în favoarea unei limbi artificiale, să- 
race, dar foarte precise. 

Unul din dubii este următorul. Oricine cunoaște 
fenomenul așa-numitei „autorități personale“. Îmi 
amintesc de doi dintre profesorii mei de liceu. Unul 
dintre ei — să-i spunem Adam — era mai degrabă 
mediocru din punct de vedere didactic şi ştiinţific, 
celălalt — Bruno — era un învăţat şi un gânditor 
de excepţie (a devenit profesor universitar). Adam 
avea însă o autoritate personală foarte mare. Atunci 
când intra în clasă, se făcea imediat linişte şi toți 
elevii îl ascultau cu atenție. În schimb Bruno nu avea 

deloc autoritate. În timpul orelor sale jucam cărți, 
vorbeam cu voce tare și nu-i acordam aproape nici 
o atenţie. Poate că fiecarmi îşi priit e ie de ceva ase- 
mănător. 

„Se pune acum problema: în î acesta autori- 
tatea nu este — şi anume într-un mod foarte clar — 
o proprietate personală, ceva ce avea Adam şi îi 
lipsea lui Bruno? Se poate. vorbi şi aici de o simplă 
relaţie? Nu este cumva vorba de anumite trăsături 
de caracter, care sunt cu certitudine proprietăți ale 
unui om? Acesta este dubiul. 

Să analizăm acest caz! Situaţia este următoarea. 
Adam are cu siguranță anumite proprietăţi, trăsături 
de caracter etc. care sunt de o asemenea natură încât 
atunci când el apare în clasă îl ascultă toți elevii. Ce 
înseamnă aceasta? Aceasta înseamnă că ei sunt gata 
să primească şi să urmeze ordinele sale. Cu alte cu- 
vinte, tocmai datorită faptului că el are proprietățile 
numite, elevii îl ascultă — adică el este pentru ei 
o autoritate. S-ar putea spune: „el este o autoritate 
pentru elevi, deoarece are autoritate“. Aceasta n-ar 
fi însă un mod de exprimare corect: propoziția noas- 
tră seamănă cu o așa-numită tautologie — deci ceva 
de genul enunțului „plouă pentru că plouă“ sau „Fritz 
este un șmecher, pentru că este un șmecher“. Propo- 
ziţiile de acest tip sunt goale, ele nu spun nimic — 
în schimb ceea ce am spus despre Adam pare să aibă 
destul de mult sens. Aparenţa « că nu am spus nimic 
provine aici poate din faptul că acel cuvânt „autori- 
tate“ are în enunţurile noastre două semnificaţii 
diferite: el desemnează pe de o parte o relație față 
de elevi şi pe de altă parte o proprietate a lui Adam. 

Să numim autoritatea în primul sens „autoritate, “, 
iar în cel de al doilea „autoritate,““. Acum propozi- 
ţia noastră sună astfel: „el are autoritate, pentru elevi, 
deoarece are autoritate, ““. De aici reiese că în limba 
uzuală cuvântul „autoritate“ are două înfelesuri: el 
desemnează fie o relaţie, fie o proprietate. 

Având în vedere acest dublu înțeles, suntem liberi 
să cercetăm fie autoritatea, fie autoritatea,. Bineîn- 
teles că un psiholog se va ocupa mai ales de auto- 
ritatea,, adică de acea proprietate personală. Un 
sociolog, aşa se pare cel puţin, are de-a face mai de- 
grabă cu autoritatea, — după cum rezultă, sociologia 
ar trebui să cerceteze mai ales relații. li vom urma 
exemplul, şi anume din următoarele motive. 

primul rând pentru că autoritatea, este, cel puţin 
în cazul lui Adam, ceva care fundamentează autori- 
tatea,. Am putea spune că nici nu avem de-a face 
în sensul strict al cuvântului cu autoritatea, ci mai 
degrabă cu însuşi temeiul autorităţii. În sensul strict 
al cuvântului, autoritatea este autoritatea, adică rela- 
ţia menționată mai sus. Pot exista, desigur, şi alte 
păreri, căci folosirea cuvintelor în limba uzuală este 
foarte imprecisă și înţelegerea care le însoţeşte este 
adesea condiţionată subiectiv. Noi considerăm însă 
că folosirea cuvântului „autoritate“ în sensul de 
„autoritate,“ este mai corectă. | 

In al doilea rând, autoritatea, se exercită de foarte 
multe ori fără ca să existe vreo autoritate,. Să ne gân- 
dim numai la autoritatea lui Bruno. Cu toate că nu 
avea aproape deloc autoritate personală, noi am ac- 
ceptat, în cele din urmă, că ceea ce ne preda este 

adevărat. Sau să ne gândim la autoritatea unui con- 
trolor de zbor. Dacă-i comunică unui pilot prin radio: 
„Cursa 040, altitudine 55“, pilotul nu ştie deloc cu 
ce fel de om are de-a face. El nu ştie dacă controlorul 
de zbor are sau nu autoritate personală. În cazul acesta 
autoritatea, nici nu este baza autorităţii, Cea din 
urmă este așadar un concept mai larg cu o mai accen- 
tuată funcție de fundamentare. . 

Pornim deci de la premisa că aici este vorba din 
principiu de autoritatea, iar autoritatea, nu va fi tra- 
tată de noi decât în treacăt, pe marginea analizei şi 
a fundamentării autorităţii. În acest sens enunțăm 
următoarea propoziţie: 

Propoziția 1.1: Autoritatea este o relaţie. 

Iată primul pas din analiza noastră. 

Ce-i drept, aceasta nu este decât o determinare 
foarte generală a genului autorităţii, căci relaţiile 
pot fi de multiple feluri. O împărţire clasică a lor este 
cea în funcție de numărul termenilor. Fiecare relație 
are cel puţin doi așa-zişi termeni, adică obiecte pe 
care le unește; dar ea poate avea şi mai mult decât 
două. Astfel relaţia „vecin“ are în sine doi termeni, 
și anume doi oameni care locuiesc unul alături de 
celălalt (e drept că poţi avea mai mulți vecini, dar 
atunci există mai multe relaţii din care fiecare are 
doi termeni). Relația „mai mare decât“ are, la rândul 
ei, doi termeni: 4 este mai mare decât 3, muntele 
Gaurisankar este mai mare decât Mont Blanc. Ase- 
menea relaţii cu doi termeni se mai numesc și relații 
cu două argumente. „Vecin“ și „mai mare“ denumesc 
aşadar relaţii cu două argumente. 

lată însă un exemplu de relaţie cu trei argumente, 
adică o relaţie care are în mod necesar trei termeni: 
„a da“. Eva îi dă lui Adam un măr. Nu poate exista 
acțiunea de a da fără ca cineva să dea altcuiva un al 
treilea element. Sunt bine cunoscute și relaţiile cu 
patru argumente: astfel în propoziția: „Berna se află 
între Basel, Zürich și Lausanne“, „se află între“ este 
numele unei relaţii cu patru argumente ai cărei ter- 
meni sunt cele patru oraşe indicate de ea: Berna, 
Basel, Zurich și Lausanne. | 

„ Problema care se pune acum este: câți termeni 
are autoritatea? S-ar putea crede la prima vedere că 
doi termeni ar putea fi suficienţi, că ar fi așadar vorba 
de o relaţie cu două argumente. Autoritatea este în 
mod evident o relaţie între doi oameni, unul care 
are autoritate — purtătorul — şi un altul pentru care 
el o are — subiectul. Aşa se-ntâmplă, de pildă, când 
se spune că profesorul este o autoritate pentru un 
elev. Pare așadar că autoritatea este o relaţie cu două 
argumente.. 

Dar lucrurile nu stau aşa: mai există și un al trei- 
lea termen. Am putea desprinde acest fapt din urmă- 
toarea situaţie. Nu de mult am convins un tânăr, dar 
foarte doct specialist în probleme de istorie să înveţe 
a pilota și am zburat eu însumi de câteva ori cu el. 
Atunci când s-a îndreptat tremurând spre culoarul 
de rulare pentru a ateriza, m-a considerat cu siguranță 
drept o foarte mare autoritate, deoarece știu să pilotez 
mult mai bine decât el. Eu eram deci purtătorul, iar 
el subiectul autorității. După aceea însă când eram 
confortabil instalați în restaurantul aeroportului şi 

beam o cafea (noi piloții nu bem din principiu alcool. 
sau, cel puţin, nu ar trebui să bem), am ajuns să 
discutăm despre Carol cel Mare. Era rândul meu 
să ascult cu mare interes ce-mi spunea elevul meu 
de pilotaj. EI era autoritatea, și nu eu. 

Cum este însă posibil ca A să fie autoritate pen- 
tru B şi în același timp B pentru A? Soluţia acestui 
paradox este simplă de tot, ba chiar banală: eu am 
fost o autoritate pentru colegul meu în materie de 
pilotaj, iar el este o autoritate pentru mine în probleme 
de istorie. 

Astfel se explică faptul că autoritatea mai are 
întotdeauna și un al treilea termen, și anume dome- 
niul în care ea se exercită. E drept că există uneori 
autorități atât de mari, încât par să acopere toate do- 
meniile (cum este cea a mamei în raport cu copilul 
mic, de pildă). Acestea sunt însă cazuri de excepție 
şi (aşa cum vom mai vedea) nici atunci autoritatea 
nu este valabilă la modul cel mai general. În mod 
normal, autoritatea umană este întotdeauna restrânsă 
la un anumit domeniu. 

Profesorul de matematică este o autoritate în do- 
meniul matematicii, colonelul în domeniul servi- 
ciului militar, secția financiară în cel al impozitelor 
— fiecare însă într-un domeniu limitat. Acest fapt 
face parte în mod esenţial din conceptul de autori- 
tate şi trebuie în permanență avut în vedere pentru 
a evita o gândire confuză. | 

Am stabilit deci că în autoritate există mereu 
trei elemente, adică faptul că ea este o relaţie cu trei 
argumente, cu trei termeni. Primul termen este cel 

care are autoritatea; pe acesta îl vom desemna drept 
„purtător al autorităţii“. Al doilea termen este omul 
pentru care purtătorul are autoritatea menţionată, 
pe acesta îl vom numi „subiect al autorității“. E drept 
că aceasta este o abatere de la terminologia curentă 
după care mai degrabă purtătorul este cel desemnat 
drept subiect — dar ea pare să fie mai practică. 
Avem, în sfârşit, un al treilea termen, şi anume dome- 
niul, pe care-l vom numi pur şi simplu „domeniul 
autorității“. Putem formula acum cea dea dana pro- 
poziţie a noastră: 

Propoziția 1.2: Autoritatea este o relație c cu trei 
termeni care se instituie între un purtător, un subiect 
şi un domeniu. 

Structura fundamentală a autorităţii poate fi deci 
reprezentată grafic după cum urmează: 


„Schema 1.21 
hi purtător subiect 


domeniu 


- În acest loc va fi utilă menţionarea unei teorii 
logice cu privire la relaţiile cu trei termeni. Logica 
arată anume că orice relaţie cu trei termeni conține 
trei (Şi, luând în considerare conversele, șase) relaţii 
cu câte doi termeni. La fel se prezintă lucrurile și 
aici: relația autorităţii cuprinde trei relații cu câte 
doi termeni: (1) prima funcționează între purtător 
şi subiect: o vom numi „relaţia purtător-subiect““; 

(2) a doua se instaurează între purtător ŞI domeniu 
(„relaţia purtător-domeniu'); (3) a treia există între 
subiect și domeniu („relaţia subiect-domeniu'“). 
Această terminologie ne va fi de folos mai târziu. 


Schema 1.22 3 ps 3 


PD SD 


D 


Ceea ce am obținut până acum în cadrul analizei 
noastre este important — sunt mulți care nu știu 
nici măcar atât în legătură cu autoritatea despre care 
(sau împotriva căreia) vorbesc mereu —, dar acesta 
nu este decât un început. N-am făcut decât să deter- 
minăm genul autorităţii aşa cum, analizând vaca, 
am ajuns la concluzia că este un animal. S-ar putea 
spune chiar că ceea ce s-a stabilit aici este încă mai 
abstract, pentru că noi ne-am menţinut în planul celor 
mai generale concepte. Trebuie de aceea să mergem 
mai departe şi să încercăm să determinăm specificul, 
elementul particular al autorității. Căci, aşa cum am 
văzut, relaţii cu trei termeni există destule, iar noi 
vrem să ştim prin ce se deosebeşte autoritatea de 
toate celelalte relaţii de acest tip. 

În acest sens va fi util să ne întrebăm când anume 
un purtător este pentru un subiect o autoritate într-un 
anumit domeniu. Când este, de exemplu, dr. Schmidt 
o autoritate pentru mine în domeniul enunţurilor 
despre boli? Răspunsul este ușor de găsit: el este 
pentru mine o autoritate în acest domeniu exact atunci 

când în principiu tot ce-mi spune el şi se referă la 
acest domeniu (în speţă la propoziţiile despre boli) 
este recunoscut ca adevărat şi acceptat de mine. Spu- 
nem „în principiu tot“, pentru că pot exista totuși 
şi unele excepții. Aşa, de exemplu, un profesor este, 

desigur, o autoritate pentru elevul său în acel dome- 
niu în care el este specialist — dar se poate întâm- 
plă totuși ca elevul să nu admită tot ce-i spune —, 
aşa se întâmplă de pildă atunci când este evident 
că profesorul a comis o greșeală de vorbire sau de 
scriere, ceea ce i se poate întâmpla oricărui profe- 
sor, chiar și celui mai bun. Ne referim însă la situația 
generală, la regulă, fără a lua în consideraţie rarele 
excepţii. O asemenea recunoaștere pare să fie o pro- 
prietate necesară a autorității — ba mai mult, pare 
chiar s-o definească. Pentru că la fel de valabilă este 
şi invers: atunci când elevul recunoaşte în principiu 
drept adevărate toate enunţurile profesorului din- 
tr-un anume domeniu, atunci profesorul este pentru 
el o autoritate în acest domeniu. 

Putem formula de aceea următoarea propoziție 
care poate fi considerată drept definiție a tort 
în general: 

Propoziția 1.3: P este o autoritate pentru si în 
domeniul D atunci când S recunoaște în principiu 
drept adevărat tot ce-i este comunicat de către P 
sub forma aserțiunii şi face parte din domeniul D. 

Această propoziţie formează baza logică pentru 
o serie întreagă de alte propoziţii care vor servi la 
analiza autorității. Mai întâi atrage atenția faptul 
că în propoziţia 1.3 am folosit cuvântul „comunică“. 

Aceasta înseamnă că orice autoritate include într-un 
fel sau altul ca pe o condiție necesară o comunicare. 
Bineînţeles că de aici nu rezultă faptul că o asemenea 
comunicare trebuie să aibă întotdeauna loc atunci 
când cineva este pentru mine o autoritate. Astfel un 
mare astronom este cu siguranță o autoritate pentru 
mine în domeniul enunţurilor despre stele, galaxii 
şi diverse probleme astronomice. S-ar putea însă ca 
pe mine să nici nu mă intereseze de fapt Alpha Cen- 
tauri (despre care se spune că ar fi o stea destul de 
apropiată) sau Galaxia Andromeda (o Cale Lactee 
asemănătoare cu a noastră) şi că nu am nici intenția 
să citesc lucrările docte pe care le-a scris acest astro- 
nom despre ele. Prin urmare, el nu mi-a comunicat 
nimic — n-a avut loc nici o comunicare. Într-o ase- 
menea situaţie se poate spune oare că el nu este o 
autoritate pentru mine? Nicidecum. Căci, cu toate 
că, într-adevăr nu am recunoscut drept adevărat nimic 
din cele spuse sau scrise de el, rămâne totuși un fapt 
că, dacă mi-ar comunica ceva de acest gen, eu aş 
recunoaşte acel lucru drept adevărat. În felul acesta 
comunicarea rămâne un factor absolut esenţial, o 
condiţie necesară a oricărei autorități. 

O primă concluzie care se desprinde de aici este 
că avem de-a face cu o așa-numită situație semiotică 
sau, mai exact, cu o situație pragmatică. Căci „semio- 
tica“ se numeşte teoria generală despre semn (care 
trebuie să fie prezent în orice comunicare), iar „prag- 
matică“ se cheamă acea:parte a semioticii care se 
ocupă de relaţiile dintre doi oameni, un semn Și sem- 
nificația sa. De pildă, atunci când citiți cartea de față 

se naște o situație pragmatică, deoarece atunci există 
o anume relaţie între dumneavoastră, mine și sem- 
nele din care se compune această carte, precum și 
gândurile comunicate prin intermediul cuvintelor 
sale. O asemenea situaţie este presupusă si în cadrul 
oricărei autorități. 

Este vorba însă de un tip special de situație prag- 
matică. În cazul î în care autoritatea este exercitată, 
putem deosebi următorii factori: 

1. Purtătorul vrea să comunice Risc e ceva: 
de exemplu, pentru ca autoritatea şefului să se exer- 
cite, el trebuie mai întâi să vrea să dea funcționarilor 
care-i sunt subordonați o directivă. Iar atunci când 
astronomul urmează să informeze pe cineva despre 
lună, el trebuie să să vrea. să- ei comunice Cunoş- 
tinţele.: 

a2 Pal comunică acest ceva a — 
și anume sub forma aserțiunii. Aceasta presupune 
ca el să fie capabil să folosească anumite semne — 
de pildă cuvinte, mișcările unui steguleţ, semnalele 
luminoase ale unei lanterne etc. — care sunt apte 
să „transporte“ ceea ce el vrea să comunice. 

3. Subiectul sesizează semnele, ȘI anume mai întâi | 
ca pe niște procese materiale: el aude un sunet, vede 
mișcarea unui steguleț sau lumina lanternei.. 

"4.Subiectul înțelege semnele, adică este în stare 
să le „descifreze“, pentru că numai în felul acesta 
poate să cunoască ceea ce a fost comunicat.. - 

Aceste patru puncte sunt prezente în cadrul ori- 
cărei comunicări. Dar în sfera autorității mai avem 
şi altele: - 

5. Subiectul nu înțelege doar semnele, ci şi fap- 
tul că ceea ce este comunicat este (Li sub 
forma aserţiunii şi 

6. înţelege de asemenea că provine GE, la purtă- 
torul autorităţii. În sfârşit — şi acest lucru este ab- 
solut esențial — 

7. Subiectul recunoaște drept adevărat, admite, 
ceea ce i-a fost comunicat. 

După cum se vede, trebuie îndeplinite o mulţime 
de condiţii pentru ca să fie exercitată o autoritate. Iar 
orice autoritate — chiar dacă nu este exercitată — 
presupune în mod mental această exercitare, deci 
şi cele 7 momente indicate de noi. De aici derivă 
proprietăți foarte precise ale celor trei termeni pe 
care i-am stabilit. 


2 
DOMENIUL, SUBIECTUL 
ȘI PURTĂTORUL AUTORITĂȚII 


Vom începe cu domeniul: În contextul nostru, 
cuvântul „domeniu“ — înțeles ca domeniu al auto- 
rității — poate avea o dublă semnificaţie. Se poate 
referi, în primul rând, la o clasă, la o mulţime de 
evenimente reale. Să privim, de pildă, domeniul de 
autoritate al unui comandant militar, să zicem al 
unui căpitan. Se poate spune că domeniul autorităţii 
sale se compune din toate acele activități pe care 
trebuie să le execute ca atare soldaţii companiei sale, 
adică în cadrul serviciului militar. Acestea sunt însă 
activităţi reale, acțiuni. 

Domeniul poate fi conceput însă şi altfel, şi anume 
nu ca sumă a evenimentelor reale menţionate (de 
exemplu, acțiuni militare), ci ca suma ordinelor cu 
privire la aceste acţiuni, deci ca fiind clasa acelor 
lucruri pe care căpitanul le comunică subordonaţilor 
săi. Aceeaşi situaţie o întâlnim de pildă și în cazul 
unui meteorolog. Drept domeniu al acestei autori- 
tăți poate fi concepută pe de o parte clasa evenimen- 
telor meteorologice înseși, deci cea a unor întâmplări 
reale: pe de altă parteprin ea se poate înțelege clasa 
acelor propoziții pe care el ni le comunică în legă- 
tură cu vremea. 

Între cele două semnificaţii există, după cum se 
vede, o strânsă interdependenţă.. Ne propunem să 
alegem cea de a doua semnificaţie ca „domeniu“ şi 
nu lucrurile, evenimentele înseși (întâmplările reale), 
alegem deci ceea ce este comunicat despre ele cu 
autoritate, căci autoritatea are de-a face în mod ne- 
mijlocit cu acele comunicări. 

Dacă concepem însă domeniul în acest fel, trebuie 
să precizăm că el se compune din obiecte ne-reale. 
Lucrurile se prezintă astfel, deoarece aici este vorba 
de o comunicare în care este comunicată o informa- 
ție. Dar informaţia nu este niciodată ceva real. 

_ Explicaţiile care urmează încearcă să clarifice 
acest lucru. La prima vedere s-ar putea crede că o 
informaţie se compune din cuvinte, din enunțuri, 
de pildă. Dar cu siguranţă că nu aşa stau lucrurile. 
E drept că trebuie să se recurgă la cuvinte (sau alte 
semne materiale) pentru a comunica 9) informaţie, 
deci pentru a exercita o autoritate — dar informaţia 
ca atare nu se compune din cuvinte, ci din ceea ce 
semnifică aceste cuvinte. Lucrul acesta se poate vedea 
cel mai bine din faptul că aceeaşi informaţie poate 
fi comunicată prin cuvinte diferite, de pildă în diferite 
limbi. Să presupunem de exemplu că purtătorul și 
subiectul cunosc la fel de bine limba germană, cea 
franceză, precum şi cea engleză. În cazul acesta este 
absolut indiferent dacă cel dintâi îi spune celui din 
urmă: „Schließe die Türe!“ sau „Fermez la porte!“ 
sau „Close the door!“ De fiecare dată cuvintele sunt 
total diferite, în timp ce informaţia (ordinul) este 
mereu același. Prin urmare, domeniul autorităţii nu 
se compune cu siguranță din simple cuvinte. 

Următorul gând ar putea fi că informaţia este ceva 
spiritual, ceva psihic, ceva de ordinul gândirii. Comu- 
nicăm celuilalt ceva ce gândim, ceva ce există în con- 
știința noastră. Adevărat este aici faptul că purtătorul 
autorităţii trebuie să se gândească întotdeauna la 
ceva atunci când își exercită autoritatea. Dar ceea ce 
comunică, deci domeniul autorității, nu este Saul 
lui, ci conținutul acestui gând. 

Iată câteva exemple. Profesorul de matematică 
îi spune elevului că (a+b) (a-b) este egal cu a2-b2. 
Faptul că gândește aşa este evident şi de asemenea 
esenţial pentru autoritate: ceea ce a comunicat nu 
este însă faptul că gândeşte aşa, ci că este așa. Pentru 
că el a comunicat mai ales conținutul gândirii sale. 
Sau: mama spune fiicei sale: „spală vasele!“ Bineîn- 
teles că spunând aceasta, mama se gândește că ar 
fi de dorit ca fata s-o facă, dar nu aceasta este ceea 
ce comunică, ci ea comunică un ordin. Diferenţa se 
vede poate cel mai limpede în cazul luminii roşii a 
semaforului. Desigur că, instalând semaforul, cineva 

s-a gândit că maşinile trebuie să se oprească, dar 
conducătorul automobilului nu află nemijlocit ce 
s-a petrecut în capul comandantului de poliţie, ci 
doar interdicția de a circula. Aşadar domeniul auto- 
rității nu se compune din elemente de ordinul gân- 
dirii, cu toate că gândul purtătorului trebuie anume 
comunicat într-un fel sau altul. 

Asemenea obiecte care nu sunt nici lucruri reale, 
nici cuvinte, nici gânduri, ci semnificaţia unor cuvinte 
şi conținuturi ale unor gânduri se numesc sal i 
guraţii ideale“. 

Putem deci enunța următoarea propoziţie: 

Propoziția 2.1: „Domeniul autorităţii nu este real, 
ci ideal. 

„Dacă tot suntem la probă ddaiaitilini merită 
să subliniem că acest domeniu nu se compune din- 
tr-un conținut particular, dintr-o singură informaţie 
etc., ci că formează o clasă, o mulțime. Astfel autori- 
tatea unui specialist nu se extinde numai asupra unei 
singure propoziţii, ci asupra unei serii întregi de pro- 
poziţii, anume acea mulțime de propoziţii care re- 
prezintă ştiinţa sa. Autoritatea secţiei financiare nu 
se extinde nici ea pentru mine — din păcate — la 
un singur aviz de plată, căci acestea vin an de an, 
iar și iar (purtând pe ele cifre din ce în ce mai mari). 
Acest lucru pare să fie valabil pentru orice autoritate. 
De unde propoziţia: 

Propoziția 2.2: Domeniul Siza este o clasă 
de configurații ideale. 

Ne vom referi în cele ce urmează la ceilalți doi 
termeni, şi anume mai întâi la subiect..Ce calități 
trebuie să aibă acesta? După cum am văzut, el tre- 
buie să sesizeze, să înțeleagă şi să admită anumite 
semne. Aceasta înseamnă că trebuie să fie o ființă 
dotată cu conștiință. Căci pentru a înțelege un semn, 
şi cu atât mai mult pentru a putea admite sensul său, 
trebuie să dispui de conștiință: 

Ar putea apărea anumite îndoieli în legătură cu 
această problemă, şi anume din cauza calculatoarelor. 
Se ştie că un calculator este apt să recepționeze anu- 
mite semne, să le interpreteze şi chiar să accepte sau 
să respingă unele dintre ele. Dar nici un calculator 

nu posedă vreo conștiință. Se pune atunci întrebarea 
dacă este într-adevăr necesar să fii conștient pentru 
a deveni un subiect al autorităţii. 

Nu putem intra aici în amănunte în legătură cu 
această întrebare dificilă și complicată și nici nu 
suntem obligaţi s-o facem de vreme ce avem intenția 
să ne ocupăm de acea autoritate care este exercitată 
de oameni asupra altor oameni. Ne vom mărgini de 
aceea la observaţia că orice calculator a fost mai întâi 
programat de cineva şi că acest cineva trebuie să 
fie în ultimă instanță un om, aşa încât până la urmă 
este totuşi necesară o conştiinţă pentru ca să poată 
apărea un subiect al autorităţii. Vom reclaima deci 
în cadrul problematicii noastre conștiință pentru su- 
biectele autorității. Enunţăm așadar propoziţia: 

Propoziția 2.3: Subiectul autorității este o fi ință 
conștientă. l 

O altă problemă e aceea dacă subiectul este î în 
mod necesar o ființă individuală, un singur om, sau 
dacă în unele cazuri poate fi şi un grup de oameni. 
Trebuie să remarcăm în acest context mai întâi că 
anumite persoane au o autoritate pentru grupuri mari 
de oameni. Astfel profesorul nu are autoritate doar 
pentru un elev, ci în mod obişnuit pentru întreaga 
clasă, iar comandantul de companie este o autoritate 
pentru toți soldaţii din companie. Dar aceasta nu ex- 
clude nicidecum caracterul din principiu „individual“ 
al. autorității. Căci atunci când spunem că profesorul 
este o autoritate pentru întreaga clasă, atunci vrem 
să spunem de fapt că el este o autoritate pentru primul 
elev și pentru al doilea și așa mai departe — acelaşi 

lucru este valabil și pentru comandantul de compa- 
nie. Autoritatea asupră grupului poate fi descompusă 
în autorităţi exercitate asupra indivizilor și poate fi 
definită prin aceste autorităţi individuale. 

Există, ce-i drept, cazuri în care mai mulţi oameni 
se contopesc atât de mult din punct de vedere spiri- 
tual, încât pot fi priviţi ca un singur individ. Această 
constatare este valabilă mai ales în aşa-numita psi- 
hoză de masă în care o mulţime de oameni se com- 
portă ca un singur individ. În asemeriea cazuri se 
poate vorbi eventual despre grup ca despre un subiect. 
Dar și în acest caz, ceea ce a fost spus trebuie în- 
ultimă instanță să fie sesizat şi înțeles de anumiţi 
indivizi, poate numai câțiva, dar aceştia funcționează 
apoi ca un fel de autoritate pentru ceilalți. Oricum 
este vorba de un caz aparte. În cazurile obișnuite 
este valabilă propoziţia: 

Propoziția 2.4: Subiectul antonii sat o fiinţă 
individuală: 

Dacă'ne punem însă în cele ce urmează problema 
purtătorului, atunci lucrurile se complică, atât în ce 
privește conștiința, cât şi în ceea ce privește indivi- 
dualitatea: Mai întâi în privinţa conştiinței.. Poate un 
calculator să fie purtătorul unei autorități? Se spune 
adesea că un calculator ia decizii. Dacă acest lucru 
ar fi adevărat, atunci calculatoarele ar fi cu siguranță 
autorităţi, deoarece într-un anume fel de autoritate (pe 
care o vom numi mai târziu cea „deontică“) funcția 
purtătorului: constă tocmai în aceea de a lua decizii. 

- Dar este oare adevărat că un calculator poate lua 
decizii? Nu pare:să fie deloc aşa. Tot ce poate el. să 

facă este să ne indice care este cea mai bună soluţie, 
deci care este cea mai bună decizie într-un anume 
caz. Decizia însăși trebuie însă luată pe această bază 
de un om. Se pare deci că, în ceea ce priveşte pur- 
tătorul, putem formula o propoziţie asemănătoare 
cu cea despre subiect: 

Propoziția 2.5: Purtătorul autorităţii este o ființă 
conștientă. 

- Dar este el totodată şi o ființă anume, o individu- 
alitate? După cum se ştie, se vorbește de autoritatea 
unui popor (în cazul unui plebiscit) sau a unui parla- 
ment. Nu cumva avem aici de-a face cu un grup de 
oameni ca purtător al autorității și nu cu un individ? 

Trebuie.să deosebim aici două cazuri diferite. 
Există mai întâi o autoritate de grup, ca să-i spunem 
așa, care poate fi redusă cu uşurinţă la autorităţi 
individuale, adică la purtători individuali. Așa este, 
de pildă, autoritatea medicilor consideraţi ca un 
grup. Aici nu grupul este purtătorul, ci fiecare mem- 
bru al acestui grup. Se spune că medicii sunt purtă- 
torii autorității, subînțelegându-se că fiecare în parte 
este un asemenea purtător. Așadar, aici nu apare nici 
o dificultate: e.vorba pur Și suplă de un Alis 
individual. 

Lucrurile se prezintă însă într-altfel î în cazul po- 
porului, al parlamentului, al consiliului de adminis- 
traţie, al unui comitet. Parlamentul hotărăște, de pildă, 
că în Elveţia, de ziua penitenței, este interzisă pilo- 
tarea uniri avion. Parlamentul instituie o regulă pen- 
tru toți piloții, deci-faţă de ei funcționează ca purtător 
al autorităţii. Aici hotărârea nu poate fi redusă pur 

şi simplu la indivizi izolaţi, adică la deputaţi, ca în 
cazul medicilor. Nu ei, nu membrii parlamentului 
au fost cei care au emis legea, ci corpul legislativ, 
în speță parlamentul ca întreg, ca grup. S-ar părea 
că aici am avea de-a face cu un grup care îmbracă 
funcţia de purtător al autorităţii. 

Dificultatea constă în faptul că un grup ca atare 
nu are conștiință (acest lucru l-a recunoscut chiar 
şi Hegel). Orice conştiinţă este fără nici o excepţie 
o conștiință individuală, conştiinţă unui individ. Dar 
fără conştiinţă nu poate exista un purtător al auto- 
rităţii 

Este vorba aici ie O problemă extrem de dificilă. 
Nu este o simplă problemă a modului în care este 
folosit cuvântul, ci a modului în care sunt concepute 
structurile sociale. Dificultatea derivă în principal 
din faptul că această concepție depinde de presupo- 
ziţii ontologice generale — am ajuns astfel în sfera 
problemelor fundamentale ale filozofiei. 

În esenţă există două ontologii diferite ale gru- 
pului uman, adică ale societății: cea aristotelică și 
cea hegeliană (e drept că ambele au fost dezvoltate 
unilateral de către spirite mai puţin înzestrate până 
la consecinţele cele mai absurde: marile ontologii 
ale lui Aristotel şi Hegel bineînţeles că nu sunt res- 
ponsabile pentru aceasta). kachi 

După Aristotel, individul este singurul şi tean 
subiect în societate. Desigur că societatea nu este 
o ficțiune: există în ea, în afară de subiectele (indi- 
viduale) umane, şi alte relații reale din pricina că- 
rora grupul este în realitate mai mult decât suma 


39 


indivizilor. Dar societatea nu poate fi în nici un caz 
un purtător al autorităţii, deoarece ea nu este subiect 
(adică substanță). ae : 

Hegel în schimb crede că DARE este un Dbe 
adevărat care posedă chiar un spirit propriu, aşa-nu- 
mitul spirit obiectiv. Hegel este atât de convins de 
acest lucru, încât la el indivizii nu apar în ultimă in- 
stanță decât ca „momente dialectice“, ca un fel de 
organe ale grupului. Privit din acest punct de vedere, 
grupul poate fi un purtător ai autorității. E drept că 
Hegel nu atribuie spiritului obiectiv nici o conştiinţă. 
Dar aceasta este înlocuită de conştiinţa individuală 
a conducătorului societăţii, de pildă a bărbatului de 
stat. Hegel vede în faptul că bărbatul de stat trebuie 
să-şi împrumute conştiinţa sa individuală (subiec- 
tivă), foarte limitată spiritului social incomparabil 
mai cuprinzător şi căruia niciodată nu-i este adec- 
vată, o tragedie a bărbatului de stat. . 

Opţiunea pentru una din cele două ontologii nu. 
este o sarcină ușoară. Mie personal mi se pare că 
ontologia aristotelică corespunde-mai bine faptelor, 
chiar dacă şi ea își are punctele ei discutabile, şi că 
cea hegeliană atrage după sine consecințe foarte peri- 
culoase, de pildă subordonarea totală a individului 
în raport cu grupul. Hegel este în esenţă un comunist 
ontologic şi nu este de mirare că cei mai mulţi co- 
muniști din sfera socialului se reclamă de la el. În 
cele ce urmează vom încerca să analizăm problema 
purtătorului: autorităţii în perspectivă aristotelică, 
adică pornind de la teza fundamentală că acest pur- 
tător este întotdeauna un individ. 

Să cercetăm următorul caz. Parlamentul a hotărât 
ca cetăţenii. să plătească drept impozit 60% din ve- 
nitul lor. Privită de jos, această hotărâre ajunge la 
mine sub forma unui aviz de plată trimis de secţia 
financiară. Dar „secția financiară“ nu este decât un 
alt cuvânt pentru funcţionarul care îmi calculează im- 
pozitul. Æl este pentru mine autoritatea nemijlocită 
— el completează avizul concret căruia eu Ei cat 
să mă supun: 

- Da, se va obiecta, dar el o face „în Auinelă legii“. 
se va spune: în spatele autorităţii sale se află aceea 
a „legii“, adică într-un limbaj mai puţin mitologic, 
autoritatea legiuitorului. Acesta este însă parla- 
mentul, adică un grup de oameni. Aşadar, în ultimă 
instanță, avem totuşi de-a face cu un grup în funcția 
de purtător al autorității. ` 

“Poate că acest paradox poate fi rezolvat printr-o 
netă distingere între purtătorul autorităţii și motivul 
pentru care acţionează așa şi nu altfel. În cazul func- 
ționarului nostru, el însuși, individul, este purtătorul: 
El acţionează însă aşa cum a făcut-o, pentru că el (res- 
pectiv superiorul său) admite o regulă care sună în 
felul următor: pi ezite se calculează așa cum pre- 
vede legea“. 

Să ne gahathi la atari exemplu absurd: func- 
tionarul de la secţia financiară este cam nebun și şi-a 
stabilit o regulă după care oamenii cu nasuri lungi 
trebuie să plătească impozite cu 10% mai mari decât 
ceilalți contribuabili. În acest caz nimeni nu-va pre- 
tinde că regula însăşi este un purtător al autorității: 
funcţionarul de la secţia financiară, numai el, este 

acest purtător. Întrebarea de ce se supune el unei ase- 
menea reguli nu este aici de prea mare importanţă: 
totul depinde de faptul că el, un individ, îmi dă mie 
ordinul. 
Din punct de vedere logic, un funcționar de la 
secția financiară sănătos la minte se află într-o situ- 
ație asemănătoare. Și el se supune unei reguli pe care 
a recunoscut-o, și anume principiului impozitului de 
60% instituit de către parlament. Cu toate că, spre 
deosebire de funcţionarul nebun, el procedează „ra- - 
tional“, pentru mine, contribuabilul, acest fapt este 
destul de puțin important atâta vreme cât trebuie să 
mă supun directivelor sale. 

Să aplicăm acum aceeaşi analiză și acțiunilor par- 
lamentului. A avut loc un scrutin. Majoritatea parla- 
mentului a votat în favoarea legii. În parlament există 
însă un președinte. Acesta constată majoritatea şi de- 
clară că legea a fost aprobată. El — preşedintele, deci 
un individ — procedează aici conform unei reguli 
pe care el, precum şi ceilalți, au acceptat-o. Este o 
regulă raţională care şi-a dovedit eficiența — dar o 
regulă nu poate fi o autoritate. Sigur, pregedintele | 
este în acest caz purtătorul. 

Această situaţie nu ne împiedică bineînţeles de 
a vorbi despre un grup, de exemplu despre parlament, 
ca despre purtător. Trebuie doar să fim conştienţi de 
faptul că ne folosim în acest caz de o simplificare 
comodă deoarece, în ultima analiză, orice purtător 
al autorităţii este întotdeauna un individ. 

Putem de aceea să formulăm următoarea prapa: 
ziție: i 

Propoziția 2.6: Purtătorul autorităţii este un in- 
divid. F | 
Situaţia reprezentată prin intermediul propozi- 
țiilor 2.2. până la 2.6. poate fi înfăţişată prin urmă- 
toarea schemă. 


Schema 2.61 Purtătorul Subiectul 
8 L_] 


unde mai trebuie reamintit că, în timp ce domeniul 
constituie o clasă de configurații ideale, atât purtă- 
torul, cât şi subiectul sunt indivizi reali. De aici ur- 
mează Că autoritatea este o relaţie neunitară sub aspect 
logic, ea instituindu-se între doi indivizi reali şi-o 
clasă de configurații ideale. 


3. 
PROPRIETĂȚI ALE AUTORITĂȚII 
ÎN GENERE 


După examinarea structurii fundamentale și a 
termenilor autorităţii, ne propunem să studiem acele 
proprietăţi ale ei care au de-a face într-un fel sau altul 
cu existența autorităţii. Este vorba deci de autori- 
tatea în genere. Dacă vom afirma, de exemplu, în 
acest capitol că nu există o autoritate generală, nu 
înseamnă că nu există o autoritate generală de un 
anume tip. Vom vorbi mai târziu despre aceasta — 
ne vom ocupa aici, o spunem încă o dată, doar de 
conceptul cel mai general de autoritate. 

Ne vom referi mai întâi la acea relație cu doi ter- 
meni care se instituie între purtător şi subiect, aşa 
cum a fost ea reprezentată în schema 2.61 a relaţiei 
de autoritate (cu cei trei termeni ai ei), aşadar la rela- 
tia PS. Prima întrebare pe care ne-o punem în acest 
` context este următoarea: există oare o autoritate pen- 
tru sine însuși? Cu alte cuvinte: pot eu să fiu o auto- 
ritate pentru mine însumi? Situaţia s-ar prezenta 
schematic în felul următor: 


Schema 3.01. aaa 
D 

Sau, dimpotrivă, ar trebui să se spună că purtătorul 
este întotdeauna diferit de subiect, este ne-identic 
cu el, deci, în limbajul de specialitate al logicienilor, 
că relația PS este ireflexivă? 

În favoarea tezei că ea nu este ireflexivă, aşadar 
putem uneori să fim o autoritate pentru noi înşine, 
se pot invoca două feluri de argumente. - 

 Săpomim mai întâi de la-următorul caz. Vreau 

să ştiu ce am făcut în ziua de 10 februarie 1962, unde 
am fost atunci. Îmi citesc agenda în care am notat 
eu însumi Şi aflu de acolo că la acea dată eram la 
Chicago şi participam la un congres. La prima ve- 
dere s-ar părea că în acest caz sunt eu însumi o 
autoritate pentru mine. 

Privite mai îndeaproape, lucrurile nu stau însă 
aşa. Căci eul meu de atunci nu este acelaşi individ 
ca eul meu de acum. Atunci am ştiut că mă aflu la 
Chicago, dar acum nu mai știu acest lucru. Din punct 
de:vedere logic, este însă imposibil ca același individ 
să ştie ceva şi în acelaşi timp să nu știe. Trebuie să 
se spună că la o analiză atentă nu mai sunt acum ace- 
lași individ ca atunci. 

Pe de altă parte se manifestă uneori următoarea 
rezervă. În conformitate cu psihologia abisală (freu- 
diană), se pot deosebi în om trei grupe de factori: 
sinele, eul și supra-eul. Eul funcționează în raport 
cu sinele ca un fel de autoritate: căci sinele tinde spre 
o satisfacere nemijlocită pe care însă eul o împie- 
dică în numele așa-zisului principiu al realității. În 
același timp, şi cu o forță mai mare, se exercită su- 
pra-eul ca autoritate asupra eului: căci:el conține 

regulile comportamentului social, ale moralei etc. 
Din punctul de vedere al acestei teorii, pare că o 
parte din mine însumi este purtătorul Dora în 
ceea ce priveşte o altă parte. | 

Trebuie spus însă mai întâi că nu este sigur dacă 
această teorie este întemeiată: numeroşi psihologi 
o resping ca fiind pur şi simplu inoperantă și lipsită 
de conţinut. Dar chiar dacă ea este acceptată (ceea 
ce eu personal sunt înclinat să fac), atunci de aici nu 
decurge încă faptul că sunt o autoritate pentru mine 
însumi, cel puţin nu în sensul obișnuit al cuvântului 
„autoritate“. Căci ce este de fapt supra-eul? Pur și 
simplu o clasă de reguli pe care le-am preluat și-pe 
care într-un fel sau altul le-am acceptat inconştient. | 
Dar o regulă nu este un purtător al autorităţii. Termi- 
nologia freudiană se dovedeşte așadar a fi metafo- 
rică: unor factori psihici, care, după cum se ştie, nu 
sunt subiecte, li se dau nume care provin de la su- 
biecte, producându-se în felul acesta impresia că ar 
putea fi purtători ai autorității. 

De aici: 

Propoziția 3.1: e) nu este, în nici un dome- 
niu, o autoritate pentru sine însuși. 

_ În limbajul de specialitate al logicii, aceeaşi pro- 
poziţie poate fi formulată după cum urmează: Relația 
de autoritate pe linia purtător-subiect este ireflexivă. 

"Mai departe ne putem întreba dacă se poate întâm- 
pla ca un om să fie purtătorul autorității pentru un 
altul şi acesta în același timp purtătorul autorității 
pentru el, adică dacă își pot fi reciproc autorități? 
Răspunsul este că acest lucru este, desigur, posibil, 

dar în domenii diferite: se poate întâmpla ca eu să 
fiu o autoritate pentru prietenul meu Karl într-un 
anume domeniu, iar el să fie o autoritate pentru mine 
în alt domeniu. Să ne reamintim în acest loc de exem- 
plul care ne-a condus la propoziţia 1.3, unde cu am 
fost pentru tânărul specialist în istorie o autoritate 
în probleme de pilotaj, iar el o autoritate pentru mine 
în probleme de istorie. Putem deci să scriem desi 
ziția: 

MPxopoziţi 3. 2: Dacă A este cpt și B este 
subiectul autorităţii într-un anume domeniu, atunci 
din punct de vedere logic este posibil ca într-un alt 
domeniu B să fie purtătorul, iar A subiectul. 

“Sau exprimat în limbaj de specialitate. În gene- 
ral, relaţia PS nu este asimetrică. 

Situaţia desemnată drept posibilă în propoziția 
3.2 poate fi reprezentată grafic după cum urmează: 


Schema 3.21 pu pS 2708 = 0998» Pa Ap pt 

Se pare că această propoziție este necunoscută 
multor purtători ai autorității sau, mai degrabă, este 
ignorată în mod voit. Căci se întâmplă foarte adesea 
ca cineva care are o autoritate anume — într-un 
anume domeniu — să-și închipuie din această cauză 
că subiectul acestei autorități nu poate fi niciodată 
o autoritate pentru el într-un alt domeniu. Îmi amin- 
tesc foarte bine de un general care era un foarte bun 
general și care de aceea le vorbea ofiţerilor săi cu 

cea mai mare „autoritate“ despre astronomie și eco- 
nomie politică. Se aflau însă printre ofiţeri un pro- 
fesor de economie politică şi un astronom foarte bine 
pregătit. Dar vom mai reveni la această problemă 
atunci când vom vorbi despre abuzul de autoritate. 

Aceasta este situația atunci când este-vorba de 
domenii diferite. Dacă avem însă de-a face cu unul 
şi acelaşi domeniu, atunci nu este posibil ca cineva 
să fie în același timp în raport cu altcineva atât pur- 
tător, cât şi subiect al autorităţii. Dacă eu sunt pentru 
Fritz o autoritate în probleme de logică, atunci Fritz 
nu poate fi în nici un caz o autoritate pentru mine 
în materie de logică. lar dacă generalul este pentru 
colonel o autoritate în probleme: militare, atunci 
acesta nu poate fi în nici un caz o autoritate pentru 
acela în sfera acelorași probleme — căci atunci el 
ar fi superiorul său. 

Propoziția 3.3: Dacă P este o autoritate pentru 
S în domeniul D, atunci S nu este o autoritate pentru 
Pai 

În limbaj de specialitate, aceeaşi propoziţie sună 
după cum urmează: în același domeniu, autoritatea 

(sau mai exact: relația pogtățotagbpiedt) este asime- 
trică. | 
Aceasta nu înseamnă, desigur, că rolurile nu se 
pot inversa cu timpul. Așa se întâmplă de pildă în 
cazul pilotajului: în prima cursă Adam stă pe partea 
stângă, el are aşadar autoritatea absolută a.căpita- 
nului. După prima aterizare, Bruno ocupă locul pilo- 
tului; Adam devine subiectul autorităţii sale. Acest 
lucru mi s-a întâmplat de mai multe ori cu studenții 

mei. La începutul activităţii lor, pentru elaborarea 
unei teze ei ştiu puțin şi atunci eu îndeplinesc func- 
ţia de purtător al autorităţii, iar studentul cea de su- 
biect. Dacă este însă vorba de un student adevărat, 
atunci el învață cu timpul mai mult despre tema sa 
specială decât ştiu eu, iar la sfârșit el este o autori- 
tate pentru mine în acel domeniu. Propoziția enun- 
tată mai sus are însă o valabilitate necondiționată 
atunci când este vorba de un moment anume. 

: O altă problemă este aceea dacă autoritatea este 
tranzitivă, cum spun logicienii, adică dacă atunci 
când A este o autoritate pentru B şi B o autoritate 
pentru C, atunci și A pentru C. Este evident că acest 
lucru nu se întâmplă atunci când este vorba de do- 
menii diferite. Să luăm, de exemplu, următorul caz. 
Alfred şi Christian sunt amândoi profesori de biolo- 
gie, iar Christian cunoaşte această știință mai de mult 
şi mai bine decât Alfred. Benita studiază biologia 
cu Alfred, dar îl învaţă pe Christian să vorbească 
limba spaniolă, deoarece el vrea să meargă în Colum- 
bia. Alfred este deci o autoritate (în biologie) pentru 
Benita, iar aceasta este o autoritate (în spaniolă) 
pentru Christian: de aici nu decurge nicidecum că 
Alfred ar fi şi pentru Christian o autoritate în biolo- 
gie: lucrurile stau mai degrabă invers. Această situație 
ar putea fi reprezentată prin următoarea schemă: 


—_  —— 


Schema 3.31 | wan B | d 
Di Da 


- Aşadar de-a lungul liniei punctate nu există o 
relație — PS. N 

Lucrurile se prezintă în alt fel atunci când este 
vorba de acelaşi domeniu: căci atunci când A este 
o autoritate pentru B într-un anume domeniu și B 
este o autoritate pentru C în acelaşi domeniu, atunci 
ȘI A va fi o autoritate pentru C. De pildă, atunci când 
profesorul de literatură engleză este o autoritate pen- 
tru studenta lui, iar ea este o autoritate pentru copiii 
şcolii în care predă engleza, atunci profesorul va fi 
şi pentru aceşti copii o autoritate: autoritatea autori- 
tăţii în același domeniu este o autoritate — sau, în 
limbaj de specialitate: atunci când este vorba de ace- 
lași domeniu, în autoritate relaţia purtător-subiect 
este tranzitivă. | 

Propoziția 3.4: Dacă A este o autoritate pentru 
B în domeniul D, iar B este o autoritate pentru C 
în același domeniu, atunci A este de asemenea o auto- 
ritate pentru C în D. 

Schema care urmează ilustrează această propo: 
zitje: 


- TT PS— 
ia 3.41 la etate are 
| în CAR, erp ei 


D 
„ Rezumând, putem spune că relația purtător-su- 
biect este (1) ireflexivă, (2) asimetrică şi 3 (tranzi- 
tivă) — ultimele două caracteristici fiind valabile 
atunci când este vorba de acelaşi domeniu. 

Aceste proprietăţi ale autorităţii sunt importante 
mai ales în perspectiva ierarhiei autorităţilor: această 
ierarhie nu poate exista decât dapni acelor Popri- 
cetăți. 

Atât cu privire la câteva proprietăţi biz autorității 
în genere. Analizele de până aici au fost efectuate 
toate cu mijloace pur logice, a sosit însă momentul 
pentru a introduce cel puţin o propoziţie întemeiată 
pe experiență — adică o propoziţie care nu poate 
fi obţinută cu ajutorul analizei, ci doar motivată prin 
experiență. Această alis se referă la existența | 
unei autorităţi. 

Ne punem întrebarea dacă există un om care este 
pentru toți oamenii o autoritate într-un domeniu. 
ȘI într-adevăr, există. Vrem s-o dovedim cu urmă- 
torul exemplu. Să ne imaginăm un copil mic, dar 
care ştie deja să vorbească şi are dureri de stomac. 
Copilul spune plângând: „Mă doare burta.“ Ne co- 
munică deci o informaţie despre ceea ce simte, ȘI 
anume ne-o comunică sub forma aserțiunii, ba chiar 
cu lacrimi. Ei bine, atunci când un copil ne-spune 
aşa ceva plângând, probabil că vom accepta întot- 
deauna afirmaţia drept adevărată: aşadar — și aceasta 
este propoziţia. noastră 1.3 — copilul este pentru 
noi o autoritate în domeniul informaţiilor cu privire 
la durerile sale de stomac. Acest. lucru este chiar 
rațional — căci nimeni nu poate şti mai bine decât 
copilul dacă simte sau nu durerile despre care este 
vorba. Copilul o știe mai bine. El este o autoritate 
în acest domeniu. Pentru cine este el o autoritate? 
Răspundem:-pentru toţi ceilalți oameni — căci toţi 

sunt în aceeaşi situație ca şi noi: copilul ştie mai 
mult în legătură cu domeniul respectiv decât ei. 
Dacă acest lucru este valabil în cazul unui copil, 
atunci în conformitate cu o lege logică elementară 
este valabilă și propoziţia: pi 
„Propoziția 3.5: Există cel puţin un om care este 
o autoritate în cel puţin un domeniu pentru tofi cei- 
lalțti oameni. | 
Propoziția aceasta poate fi generalată, Căci nu 
„numai copilul se află în situația descrisă mai sus, iar 
ceea ce s-a spus nu este valabil numai pentru durerile 
de stomac. Fi lecare om ştie mai bine decât oricare 
sau este trist şi multe altele. Aceasta înseamnă că 
fiecare dintre noi este în aceste domenii — atunci 
când sunt în joc simțiri zJ autoritate pentru toți 
ceilalți oameni. 
De aici derivă generalizarea propoziției 3.5: 
Propoziția 3.6: Fiecare om este cel puțin într-un 
domeniu o autoritate pentru toţi ceilalți oameni. 
„Mai reamintim o dată că vorbim aici de autori- 
tatea în genere şi nu de un anume fel de autoritate. 
Din propoziţia noastră nu se poate deduce deci 
nicidecum că fiecare om ar fi superiorul tuturor 
oamenilor în vreun domeniu — căci acesta este un 
tip special de autoritate. Propoziția nu spune decât 
că există întotdeauna o autoritate, a a doi însă 
despre care este vorba. 
Din propoziția noastră 3.6 decurge o concluzie 
importantă. Derivarea ei pare destul de complicată, 
dar, fiind vorba de o problemă importantă din punct 
de vedere social, vom încerca totuși s-o realizăm. 

Propoziția spune.că fiecare om — de exemplu 
copilul — este.o autoritate pentru toți ceilalți oameni 
cel puţin într-un domeniu — aici în domeniul dure- 
rilor de stomac ale copilului. Prin urmare între acest 
om — copilul — şi toți ceilalți oameni există în do- 
„meniul menţionat relaţia purtător-subiect (PS). Dar 
aşa cum ştim din propoziţia 3.3, această relaţie este 
asimetrică atunci când este în joc acelaşi domeniu: 
dacă copilul este pentru mine o autoritate în pro- 
blema durerilor sale de stomac, atunci eu nu pot fi 
în nici un chip o autoritate pentru el în același do- 
meniu. De aici reiese că pentru fiecare alt om există 
cel puţin un domeniu în care el nu este o autoritate 
pentru copil. „Acelaşi lucru este valabil și iu 
oricare alt om: 

Propoziția 3.7: Nici un om nu este pentru vreun 
alt om o autoritate în toate domeniile. 

Aşadar, nu este adevărat că există vreun om care 
este — fie şi pentru un singur alt om — o autoritate 
în toate domeniile. O asemenea autoritate care s-ar 
întinde pe toate domeniile s-ar putea numi o „auto- 
ritate absolută“. Este deci evident că nu există o 
autoritate umană absolută. | 

Acest lucru ar trebui să fie limpede şi totuși se 
întâmplă destul de des ca anumitor oameni să li se 
atribuie o asemenea autoritate: se comite chiar o 

eroare Şi mai gravă, şi anume: „Există un om care 
este o autoritate în toate domeniile și pentru toți 
oamenii.“ Ceva de genul acesta se exprimă în slo- 
ganul fascist: „Mussolini ha sempre ragione “— 
„Mussolini are întotdeauna dreptate“, în adularea 

„Preşedintelui Mao“ şi, în general, în mitologia 
creată în jurul marilor dictatori. Această mitologie 
este însă în modul cel mai evident aa (7) autori- 
late umană absolută nu există. 

Simplele noastre reflecţii în legătură cu copilul 
şi durerile lui de stomac ne permit nu numai să res- 
pingem această mitologie, ci şi să deducem din ele 
contestarea unei alte mitologii, şi anume a celei ra- 
dical anti-autoritare. Reprezentanţii acesteia din 
urmă obișnuiesc să ua „Nu există nici un fel de 
autoritate.“ 

Ne vom ocupa de această părere în capitolele 
referitoare la raţionalism şi anarhism. Aici nu vom 
spune decât că adevărul se află undeva la mijloc 
între cele două mitologii: nu este adevărat că există 
o autoritate umană absolută şi nici nu este adevărat 
că nu există nici un fel de autoritate. 

Ca adaos la aceste reflecţii, fie-ne permisă enun- 
tarea unei singure propoziții teologice. Noţiunea 
de Dumnezeu poate fi definită prin intermediul celei 
de autoritate. Dumnezeu este pur şi simplu concep- 
tul-limită al autorităţii, și anume acea ființă care se 
bucură de autoritate absolută — și aceasta spre deo- 
sebire de orice om. Ideea poate fi formulată mai exact 
după cum urmează: 

Propoziția 3.8: P este purtătorul autorității î în ra- 
port cu toate subiectele şi în toate domeniile atunci 
şi numai atunci când P este Dumnezeu. 

De aici decurge faptul că cei care atribuie o ase- 
menea autoritate absolută unui om sau unui grup 
de oameni i-au şi idolatrizat. Ei sunt deci idolatri, 
și chiar idolatri de un soi foarte rău. - 

“În încheiere ne vom ocupa de conceptul abu- 
zului de autoritate. Există două feluri de asemenea 
abuz. Pe de-o parte poate fi vorba de un abuz în raport 
cu un domeniu, pe de altă parte în raport cu un su- 
biect. În primul caz se încearcă exercitarea autorității 
într-un domeniu în care purtătorul nu are dreptul 
s-o exercite. Un exemplu clasic în acest sens sunt 
acei profesori erudiţi care fac declaraţii politice, 
creând astfel impresia că au autoritate în domeniul 
politicii, când în realitate nu sunt competenţi decât 
în paleografie, istorie egipteană, fizică sau geografie 
selenară. În cel de-al doilea caz, se încearcă exerci- 
tarea unei autorități în raport cu subiecte care nu 
cad în sfera acestei autorități; aşa se-ntâmplă, de 
pildă, atunci când un subofițer vrea să dea ordine 
nu numai soldaţilor săi, ci şi unor civili.. 

Din esenţa primului tip de abuz face parte faptul 
că (1) cel care comite abuzul este purtătorul unei 
autorităţi într-un domeniu D}, (2) dar încearcă s-o 
exercite într-un alt domeniu D,, (3) cu toate că în 
acest domeniu D, nu are autoritate. Din esenţa celui 
de al doilea tip de abuz face parte faptul că (1) purtă- 
torul care are autoritate într-un anume domeniu în 
raport cu un subiect S; (2) încearcă s-o exercite în 
raport cu un alt subiect S,, cu toate că (3) nu are 
autoritate în raport cu acest S,. 

Aici însă ne ciocnim de o Áfa logică. În 
conformitate cu propoziţia noastră 1.3, când un 
subiect recunoaște drept adevărat tot ce i-a fost co- 
municat sub forma aserţiunii de către purtător şi 
aparține unui domeniu, atunci purtătorul respectiv 

este pentru el o autoritate în acest domeniu. Să pri- 
vim însă cazul profesorului de chimie care vrea să 
lămurească un muncitor în legătură cu războiul din 
Vietnam: să presupunem că muncitorul, impresionat 
de cunoştinţele profesorului în materie de chimie, 
recunoaşte drept valabil tot ce îi spune acesta în le- 
gătură cu Vietnamul. În conformitate cu propoziţia 
noastră 1.3, avem atunci de-a face cu o autoritate 
şi nu cu un abuz de autoritate. Reiese de aici că în 
felul acesta nu se poate deosebi un abuz de autoritate 
de o autoritate adevărată. 

Şi într-adevăr, pentru aceasta este necesar să mai 
introducem un alt concept, şi anume acela de autori- 
tate întemeiată. În cazul nostru, profesorul de chimie 
are o autoritate întemeiată în raport cu chimia, dar 
o autoritate neîntemeiată în Fe pelă cu războiul din 
Vietnam. 

- În ce constă însă întemeierea unei autorităţi nu 
se poate spune la modul general: întemeierea este 
foarte diferită în funcţie de felul autorităţii. De aceea 
trebuie să acceptăm cu titlu provizoriu conceptul 
de autoritate întemeiată ca nedefinit; ulterior, el va 
fi determinat mai exact pentru fiecare tip fundamen- 
tal de autoritate. Pentru moment reținem următoarea 
propoziţie: 

Propoziția 3.9: Purtătorul unei autorităţi o TAA 
seşte abuziv atunci când încearcă s-o exercite în 
raport cu un subiect sau un domeniu pentru care, 
respectiv în care, autoritatea sa este neîntemeiată. 

Dintre cele două tipuri de abuz, abuzul de do- 
meniu este fără îndoială cel mai răspândit. Pare să 

fie atât de frecvent, mai ales în epoca noastră, încât 
trebuie să ne întrebăm cum se face că un subiect re- 
cunoaşte drept adevărată o autoritate folosită abuziv. 

Din punct de vedere logic, răspunsul este că su- 
biectul operează în asemenea cazuri o generalizare 
ilegitimă. El trage concluzia că purtătorul care şi-a 
dovedit autoritatea într-un anume domeniu, să zicem 
în chimie, trebuie să aibă, din această cauză, o autori- 
tate și în toate celelalte domenii. Aceasta este o cla- 
sică concluzie greșită, denumită în latină ab uno disce 
omnes, adică „după unul învaţă să-i cunoști pe toți“. 
Concluzia greşită este aici atât de grosolană, încât 
trebuie chiar să ne întrebăm dacă victima nu se folo- 
sește cumva de o presupoziţie care a fost introdusă 
în mod ilicit, fiind determinată în felul acesta să ac- 
cepte pseudo-autoritatea. 

- O asemenea presupoziţie este, într-adevăr, uşor 
de descoperit: subiectul presupune tacit că purtăto- 
rul este atât de extraordinar de deştept, de puternic 
etc., încât trebuie să-i fie lui — subiectului — supe- 
rior şi în alte domenii. Profesorul, de pildă, este un 
erudit — un om de o inteligență superioară: el tre- 
buie să ştie mai mult, chiar și despre războiul din 
Vietnam, decât mine, un simplu salahor. După câte 
se pare aceasta este presupoziţia. Vom vedea că ea 
însăşi este în mare măsură neîntemeiată. Dar atunci 
când este acceptată, ea conduce la concluzia greșită 
despre care am vorbit. 

Din punct de vedere psihologic, acceptarea falsei 
autorități se explică, în cele mai multe cazuri, prin 
obişnuință. Subiectul:s-a obişnuit pur şi simplu să-l 

privească pe purtător drept o autoritate. La început 
este vorba doar de autoritatea într-un anume dome- 
niu: dar subiectul a acceptat-o de atâtea ori, încât 
nu-i este deloc greu s-o transfere asupra unor alte 
domenii. Un elev, de pildă, s-a obișnuit să recunoască 
drept valabil tot ceea ce îi spune profesorul în materia 
sa: dacă acesta începe să nu mai vorbească despre 
chimie sau geografie, ci despre cu totul alte lucruri 
— despre religie sau politică, de exemplu —, atunci 
elevul este înclinat din obișnuință să ia drept bun 
ce-i spune profesorul. Tot astfel, un soldat este obiş- 
nuit să execute ordinele plutonierului său cu privire 
la probleme militare. El va fi atunci tentat să urmeze 
ordinele şi atunci când este vorba de cu totul alte 
lucruri — de pildă de servicii personale. 

În anumite cazuri, obișnuința poate să provoace 
un automatism — ea poate să se transforme într-un 
drill. În asemenea cazuri, subiectul reacţionează 
absolut mecanic, fără să se mai gândească la nimic. 
El nu mai acționează ca un om, ci ca un câine sau 
o maşină. 

"Este surprinzător cât de răspândit este astăzi în 
lume abuzul de autoritate, mai ales abuzul în dome- 
niu. Acest lucru este valabil mai ales pentru acel tip 
de autoritate pe care-l vom numi mai târziu „epis- 
temic““, adică pentru autoritatea cunoscătorului. Mai 
sus am invocat deja exemplul prea puţin frumos 
al unui abuz de acest tip săvârşit de profesori. Dar 
nu numai ei se fac vinovaţi în mod frecvent de un 
asemenea abuz. Există o serie întreagă de științe 
ghinioniste, cum ar fi economia politică, sociologia, 


58 


filozofia, teologia, știința militară, fără a mai vorbi 
de „viitorologie““, despre care foarte mulți oameni 
vorbesc de parcă ar şti ceva despre ele, cu toate că 
sunt de o totală ignoranță în domeniul respectiv. 
Se vorbeşte despre ei de multe ori ca despre econo- 
mişti, strategi etc. care „ghicesc în cafea“. Cu câtă 
autoritate vorbesc aceştia despre singura cale justă 
pentru a depăşi inflaţia, pentru a înlătura neajun- 
surile sociale, despre războiul din Vietnam și despre 
cazul profesorului Freisex (un teolog)! Toate acestea 
ar fi pur şi simplu ridicole, dacă nu ar fi atât de lip- 
site de rațiune şi de aceea triste. Căci, într-adevăr, 
cea mai tristă dintre situaţii este aceea când omul 
se comportă ca o ființă lipsită de rațiune. 
Bineînţeles că situaţia profesorilor este mult mai 
gravă decât cea a economiştilor care ghicesc în cafea: 
oamenii de ştiinţă au o adevărată autoritate în do- 
meniul lor și de aceea le este mult mai uşor să mi- 
meze una acolo unde nu au nici un fel de autoritate. 
Pe de altă parte, am putea să ne aşteptăm tocmai 
de la ei să se comporte ca oameni dotați cu rațiune. 


Pay! ad 
TIPURILE DE AUTORITATE 


Am privit până acum autoritatea într-un mod 
absolut general, fără a deosebi diferitele ei tipuri. 
S-a văzut că şi la acest nivel cu totul abstract se pot 
spune destul de multe despre ea. Dar toate acestea 
sunt relativ lipsite de importanţă în raport cu analiza 
principalelor tipuri de autoritate pe care ne propu- 
nem a le delimita şi analiza în cele ce urmează. 

Pentru aceasta, ne concentrăm asupra domeniului. 
În adevăr, diferitele tipuri de autoritate trebuie deli- 
mitate în funcție de domeniu. Profesorul are, de pildă, 
un anume tip de autoritate, pentru că el are de-a face 
cu ştiinţa, iar plutonierul are o alta, pentru că nu ope- 
rează cu știința, ci cu acțiunile militare. Trebuie așadar 
să încercăm a distinge diferitele genuri de domenii. 

Din ce se compun aceste domenii? Aşa cum am 
arătat (în propoziţia 2.2), ele reprezintă întotdeauna 
clase de configurații ideale. Dar configurațiile ideale 
au fost împărţite încă de vechii stoici în două mari 
tipuri: autonome, care pot fi comunicate singure sub 
forma aserțiunii fără să apară nici un fel de probleme, 
şi nonaulonome, care nu apar decât ca părţi compo- 
nente ale unor configurații mai complexe, autonome. 
Astfel configuraţia ideală care este comunicată cu 

ajutorul unui enunț (ea se cheamă „propoziție*) este 
autonomă: fără nici un fel de probleme pot comu- 
nica sub forma aserţiunii că fostul preşedinte Truman 
a murit, că 2+2 egal patru, că acum eu scriu şi altele 
de acest gen. Dar ce vor să spună cuvintele „Tru- 
man“ sau „egal“ sau „scriu“ nu poate fi comunicat 
în felul acesta, ci doar ca parte a unei propoziții. 
E drept că se întâmplă ca eu să răspund la o între- 
bare printr-un simplu cuvânt, adică să comunic în 
aparență o configuraţie nonautonomă. Dacă mă în- 
treabă de exemplu cineva: „Cine a murit?“, atunci 
răspund: „Truman“. lar dacă întreabă: „Cum este 
2+2 în raport cu 47“, atunci spun: „Egal“. Este însă 
evident că aici cuvintele izolate țin locul unor enun- 
turi complete, că nu am comunicat Truman, ci faptul 
că Truman a murit şi că nu am comunicat egal, ci 
faptul că 2+2 este egal cu 4, aşadar propoziţii. 
Dar domeniul autorităţii se compune în mod 
necesar din configurații autonome. Părţile lor com- 
ponente trebuie să fie comunicabile sub forma aser- 
țiunii (propoziţia 1.3), iar configuraţiile autonome 
sunt singurele care se pretează la aceasta. 
Întrebarea următoare este însă: Care sunt tipurile 
principale de configurații autonome? Vechii stoici 
au răspuns și la această întrebare. Ei au spus că tipu- 
rile principale de semnificaţii autonome sunt pe de-o 
parte propoziţiile (ei le numeau „axiome““), pe de 
alta directivele. În locul termenului de specialitate 
ne propunem să folosim vechea expresie germană 
„Satz“ (propoziţie), însă cu următoarea rezervă im- 
portantă. În limba germană prin „Satz“ se înțelege 

atât un enunt — deci un şir de cuvinte —, cât şi ceea 
ce vrea să spună acel enunţ. În limbajul de speciali- 
tate acest din urmă sens este exprimat prin cuvântul 
„propoziție“, iar noi ne propunem să folosim cuvân- 
tul „Satz“ numai și numai în acest sens, așadar pentru 
noi o propoziţie este ceea ce vrea să spună un enunț. 

- Diferenta dintre o propoziţie şi o directivă constă 
mai ales în aceea că prima spune ceea ce este, de 
pildă că plouă, că uşile sunt închise, că 2+2=4 etc.; 
în schimb o directivă nu spune ce este, ci ce onie 
făcut. 

Dacă este însă adie ărăti că dòmhn unei i autori- 
tăţi se compune din semnificaţii autonome şi aces- 
tea sunt în principal sau propoziţii sau directive, 
atunci de aici decurge o propoziţie foarte importantă: 

Propoziția 4.1: Domeniul autorităţii este o clasă 
de propoziții sau o clasă de directive. 

Deosebirea dintre cele două, bine cunoscută ori- 
cărui logician, pare să nu fi pătruns decât foarte apro- 
ximativ în conştiinţa celor mai mulți nelogicieni. 
Şi cu toate acestea este un aspect cât se poate de im- 
portant al problemei autorităţii. Trebuie să ne ocu- 
păm deci mai îndeaproape de această disociere. 
"Să începem cu propoziţia. O primă caracteristică 
a propoziției este aceea că este întotdeauna fie ade- 
vărată, fie falsă. Se poate întâmpla desigur ca noi 
să nu ştim dacă o propoziţie dată este adevărată sau 
falsă, dar ea este întotdeauna fie una, fie cealaltă. 
De pildă, eu nu mi-am.numărat monezile și nu ştiu 
dacă numărul lor se împarte la 3 sau nu..Dar propo- 
ziţia care spune că:acest număr poate fi împărțit 

la 3 este cu siguranţă fie adevărată, fie greşită, căci 
numărul este fie divizibil cu 3, fie nu. 

În raport cu cunoștințele noastre, propoziția mai 
are și o altă proprietate: ea poate avea grade diferite 
de probabilitate. De pildă, faptul că mâine Karl îmi 
va face o vizită este pentru mine foarte probabil, de- 
oarece știu că el vine în mod regulat vinerea la mine, 
iar mâine este vineri. Dar faptul că îmi va aduce drept 
cadou o sticlă cu băutură este foarte improbabil, pen- 
tru că el ştie că nu beau niciodată așa ceva. În sfârşit, 
faptul că va purta pantofi negri nu este nici probabil, 
nici improbabil, deoarece ştiu că el are şi o pereche 
de pantofi maro: Într-un asemenea caz statisticienii 
spun că probabilitatea este de 1/2. 

În al treilea rând, o propoziție se referă întotdea- 
una la o-așa-numită situație de fapt, adică ea spune 
cum stau lucrurile, ce este. De aceea ea poate să fie 
adevărată sau falsă: adevărată atunci când lucrurile 
stau așa cum spune, falsă atunci când stau în alt fel. 

Dacă privim acum directiva, descoperim că ea 
nu posedă nici una din aceste trei proprietăţi Mai 
întâi, o directivă nu este nici: adevărată, nici falsă. 
Ea poate să fie dreaptă, corectă; morală, adecvată 
unui scop etc. — dar ea nu este niciodată adevărată 
şi tot atât de puţin falsă. Iată un exemplu: cineva îmi 
spune: „Închide ușa!“, îmi dă aşadar directiva să în- 
chid ușa. Este acest lucru adevărat? Întrebarea n-are 
un sens. Este fals? Nici aceasta. Este posibil ca di- 
rectiva-menționată să fie rațională (dacă, de pildă, 
este foarte frig afară) sau absurdă (dacă, invers, în 
cameră este foarte cald) sau nepotrivită — dar nici 
adevărată, nici falsă.. 

În al doilea rând nici nu se poate vorbi de pro- 
babilitatea unei directive. Acest „Închide uşa!“ este 
el oare probabil? Întrebarea este, desigur, un non- 
sens. Putem, bineînţeles, să formulăm întrebări referi- 
toare la directivă, iar răspunsul va fi atunci adevărat 
sau fals, mai mult sau mai puţin probabil. Dar acest 
răspuns nu va fi el însuşi o directivă, ci o propoziţie 
despre o directivă. Aşa, pot întreba de pildă: „Are 
vreun rost ca eu să închid uşa?“, iar dacă cineva răs- 
punde: „Da, are rost“, atunci acest răspuns poate să 
fie adevărat sau fals. Dar directiva nu este niciodată 
adevărată, niciodată falsă şi niciodată probabilă. 

O directivă nu se referă, în sfârşit, niciodată la 
ceea ce este, ci la ceea ce trebuie să fie. Se înțelege 
că ea nu poate spune ce este de vreme ce situația 
de fapt despre care este vorba de abia urmează-să 
fie realizată prin intermediul acțiunii mele. 

Deosebirea dintre propoziții şi directive pare aşa- 
dar să fie destul de clară. Și totuşi, apar aici destul 
de multe neînțelegeri. Să considerăm, de pildă, urmă- 
torul caz. Superiorul, să zicem un locotenent, îi dă 
subordonatului său, unui plutonier, un ordin. Îi co- 
munică deci o directivă. Aceasta sună de pildă: „Ac- 
ționează în cutare fel!“ Plutonierul, care este foarte 
inteligent: (ceea ce nu pare să fie cazul locotenen- 
tului), vede însă că acţiunea ordonată nu este opor- 
tună, că duce la o înfrângere sigură. El are deci de-a 
face cu două configurații: pe de-o parte cu directiva: 

„„Acţionează în cutare fel!“ şi-pe de alta cu propozi- 
ţia: JA acționa în cutare fel nu este oportun.“ 

-În asemenea cazuri este foarte important să înțe- 
legem că a doua configurație nu este o directivă, 

ci o propoziţie. Ea poate să fie adevărată sau falsă, 
ceea ce nu se întâmplă niciodată cu o directivă. Dar 
ea este un tip cu totul special de propoziţie, şi anume 
o așa-numită propoziție practică. Datorită faptului 
că şi propoziţia practică se referă la o acţiune, ea 
este uşor de confundat cu directiva corespunzătoare. 
În realitate sunt însă configurații cu totul diferite, 
iar diferenţa dintre ele este de mare isupOrtanță pen- 
tru teoria autorității. . 

După acest excurs cu privire la fundamentele 
logicii, revenim la problema autorității. Având în 
vedere că există două tipuri de configurații ideale 
care pot constitui domeniul unei autorităţi, există 
şi două tipuri de autoritate: domeniul uneia este con- 
stituit din propoziţii, domeniul celeilalte din directive. 
Pe cea dintâi ne propunem s-o numim „autoritatea 
ştiinţei“, în greacă „autoritatea epistemică“ („epis- 
teme“ înseamnă acelaşi lucru ca „ştiință““). Cealaltă, 
aceea care are în domeniul ei directive, o vom numi 
„autoritatea superiorulur în greacă „autoritate 
deontică“ („deo- -mai“ înseamnă „eu trebuie 3; De 
aici propoziția: 

Propozitia 4:2: Orice autoritate este fie o autori- 
tate epistemică, fie una deontică. | | 

Cuvintele acestea docte nu trebuie să ne inducă 
în eroare în privința sensului simplu al acestei propo- 
ziții; propoziţia nu spune decât: una este autoritatea 
celui care știe, alta cea a superiorului. Autoritatea 
epistemică este cea a omului care ştie mai bine, care 
ştie mai mult decât subiectul. Astfel autoritatea pro- 
fesorului este în raport cu studentul o autoritate de 

tip epistemic. Este autoritatea specialistului. Autori- 
tatea deontică, în schimb, nu este cea a omului care 
ştie mai bine, ci ea aparţine superiorului, șefului, 
comandantului, conducătorului etc. 

Ar trebui să fie clar că unul şi acelaşi om poate 
avea în raport cu acelaşi subiect şi în același dome- 
niu ambele autorități. Mai exact spus, nu este vorba 
de același domeniu, ci de două domenii strâns legate 
unul de celălalt: domeniul autorității deontice se com- 
pune în acest caz din anumite directive, iar domeniul 
celei epistemice din propoziţiile practice corespun- 
zătoare. Dacă privim, de pildă, autoritatea unui bun 
şef de secţie într-o fabrică de produse chimice, ne 
dăm seama că el are în raport cu oamenii care lu- 
crează în această secţie o dublă autoritate. Pe de-o 
parte are autoritate deontică: el are dreptul să le 
dea directive. El se va adresa unui om spunându-i: 
„Calculează câtă apă este necesară pentru a face pro- 
dusul X!“, altuia îi va spune: „Urcă temperatura în 
acest cazan la 320°C!“ Dar dacă este un bun con- 
ducător, atunci el va avea ȘI autoritate epistemică. 
EI ştie, de pildă, mai bine decât subiecții săi, că este 
mai bine, chiar necesar ca acel calcul să se facă acum 
şi nu altă dată și că temperatura în cazan trebuie să 
fie de exact 320*C, dacă se urmărește obținerea unui 
anumit produs. Toate acestea sunt propoziţii. Ele co- 
respund însă directivelor mai sus menționate: s-ar 
putea spune că reprezintă chiar fundamentul lor. Aşa- 
dar, autoritatea deontică și cea epistemică nu se ex- 
clud reciproc. 

Propoziția 4.3: Purtătorul autorităţii deontice 
într-un domeniu poate fi în același timp purtătorul 
autorității epistemice în domeniul corespunzător. 

Aceste autorități nu numai că nu se exclud, dar 
oricine va recunoaște oportunitatea coexistenței lor. 
Un bun şef de secţie, un bun comandant, un bun me- 
dic-şef şi alți superiori sunt toți, fără excepție, şi auto- 
rități epistemice — ei ştiu, în principiu, mai mult 
decât subiecţii autorității lor, atunci când este vorba 
de propoziţii practice din domeniul corespunzător. 
Atunci când un superior (o autoritate deontică) este 
un neştiutor (adică nu este o autoritate epistemică) 
în domeniul corespunzător, atunci mai devreme sau 
mai târziu lucrurile vor lua o întorsătură proastă. Ori- 
cum, în mod normal, disciplina va avea de suferit 
din această cauză. Acest lucru este cunoscut și de 
aceea, de pildă, unui medic-şef i se cere să aibă foarte 
solide cunoștințe de specialitate. În sensul acesta 
s-ar putea formula o regulă practică generală, care 
ar suna aproximativ aşa: 

Propoziția 4.4: Este de dorit ca purtătorul auto- 
rității deontice să fie în același timp și purtătorul 
autorităţii epistemice în domeniul corespunzător. 

Dar, şi acest fapt este foarte important, cele două 
autorităţi sunt independente una de cealaltă. Cel care 
are autoritate epistemică nu are în mod necesar şi 
autoritate deontică în acel domeniu. La tribunal, de 
pildă, expertul are o autoritate epistemică, dar de 
aici nu rezultă că poate da sentințe, deci în dome- 
niul corespunzător el nu are autoritate deontică. Și, 

ceea ce este încă mai important, purtătorul-autori- 
tății deontice nu trebuie să fie întotdeauna purtătorul 
unei autorităţi epistemice corespunzătoare. În con- 
formitate cu propoziţia 4.4, acest lucru este de dorit, 
dar din păcate nu este întotdeauna cazul. Un superior 
este un superior, deci are autoritatea deontică, deoa- 
rece este superiorul și nu pentru faptul că ştie mai 
bine. Se prea poate întâmpla, şi se întâmplă într-ade- 
văr, ca subiecţii autorităţii sale să ştie mai mult şi 
mai bine despre propoziţiile practice din domeniul 
respectiv decât el. E posibil ca un locotenent să se 
orienteze mai bine în domeniul propoziţiilor despre 
tactică decât un maior; uneori, un simplu medic 
poate să diagnosticheze o boală mai bine decât un 
medic-şef şi aşa mai departe în toate domeniile. 
Vom scrie deci: 

Propoziția 4.5: Autoritatea deontică într-un do- 
meniu şi autoritatea epistemică în domeniul cores- 
punzător nu coincid în mod necesar. 

Dece stau lucrurile așa, vom mai avea prilejul 
să fundamentăm teoretic, evidențiind şi consecin- 
tele care decurg din această propoziţie. În locul acesta 
vrem doar să arătăm că tocmai aici avem de multe 
ori de-a face cu cel mai mare abuz de autoritate — 
cel mai adesea el este săvârşit prin aceea că pur- 
tătorul autorităţii deontice îşi însuşeşte ilegitim o 
autoritate epistemică, deci că superiorul vrea să fie 
considerat drept un cunoscător, pentru că el este 
superiorul. Un asemenea abuz a fost uneori ridicat 
chiar la rangul de teorie — s-a spus că subiectul tre- 
buie să creadă că purtătorul autorităţii deontice are 

întotdeauna dreptate în domeniul propoziției prac- 
tice, Mussolini ha sempre ragione. Este o fărădelege 
să te îndoieşti de justeţea directivelor date de superior. 
Domnul director ştie el ce vrea şi aşa mai departe. 

Pentru a evita orice neînțelegere, repetăm că pro- 
poziţia nu implică nicidecum că trebuie să ne îndoim 
întotdeauna de justeţea directivelor primite. În cazu- 
rile obișnuite, în cazurile de dorit, cele două autorități 
coincid, aşa cum s-a spus în propoziţia 4.3. 

lată o amintire din război. Când am trecut prin 
primul meu război aveam 17 ani şi înainte de a fi 
trimis pe front nu primisem decât o instrucție sumară. 
Acolo am ajuns sub autoritatea unui tânăr subofițer 
foarte exigent (Remarque a dat prin personajul Him- 
melstoss o excelentă imagine a lui) care era un ade- 
vărat tiran pentru noi tinerii. Dar omul se pricepea 
de minune la război! Probleme care nouă ni se pă- 
reau incredibil de complicate, îngrozitoare, imposi- 
bile, el le rezolva cât ai clipi şi cu un calm desăvârșit. 
Cu toate că nici unul dintre noi nu simțea vreo sim- 
patie pentru el — era mult prea tiranic pentru așa 
ceva — ne era greu să nu-l admirăm întrucâtva. Pen- 
tru noi, el nu era numai superiorul, autoritatea deon- 

Că, cio autoritate epistemică într-adevăr colosală. 

Aşa se întâmplă de multe ori și așa ar trebui să fie. 
Propoziția nu spune decât că poate să fie şi altfel. 
Şi experienţa ne învaţă că mulți, poate mult prea 
mulţi superiori nu sunt deloc asemenea subofițerului 
meu, adică nu au nici o autoritate epistemică sau 
numai una mică.. 


5 
„AUTORITATEA EPISTEMICĂ 


Autoritatea epistemică, adică autoritatea celui 
care știe, a expertului, are în domeniul ei propoziții: 
ea nu dă directive, purtătorul nu este un superior, 
nu are dreptul şi nici posibilitatea să-i impună su- 
biectului vreo acțiune — dar el oferă propoziţii. Dacă 
cuiva i se comunică de către un purtător al autorității 
o propoziție, şi anume sub forma aserțţiunii, atunci 
el o acceptă aşa cum este acceptată o propoziție, 
ceea ce înseamnă că ea va fi considerată drept ade- 
vărată sau cel puţin drept probabilă. ' 

Prima problemă la care ne vom referi aici este 
cea a definirii acestei autorități. Ne punem deci î între- 
barea: Când este cineva pentru mine o autoritate 
epistemică într-un anume domeniu? La această între- 
bare am dat un răspuns provizoriu în propoziţia 1.3. 
Aplicând acea propoziție autorității epistemice, 
putem să o reformulăm în felul următor: 

Propoziția 5.1: P este o autoritate epistemică pen- 
tru S în domeniul D atunci când S recunoaşte din 
principiu drept adevărată orice propoziție care îi 
este comunicată de către P (în formă asertivă) şi care 
Jace parte din domeniul D. 

Deosebirea dintre propoziţiile 1.3 şi 5.1 constă 
în aceea că aici vorbim de propoziţii, în timp ce 
în propoziţia 1.3 a fost vorba despre „tot“. 

Această definiție poate fi însă. aprofundată, şi 
anume prin introducerea conceptului de „probabi- 
litate subiectivă“ a unei propoziţii. Recunoaşterea 
despre care vorbim aici este de un tip cu totul special: 
după cât se pare, ea constă în aceea că propoziţia res- 
pectivă dobândește o probabilitate mai mare. Pen- 
tru a limpezi acest lucru, este necesar să intercalăm 
câteva observaţii cu T la probabilitatea unor 
propoziţii. 

Vom remarca deci mai întâi că doar o propoziţie, 
ŞI numai o propoziţie poate fi probabilă sau improba- 
bilă. E drept că se vorbeşte şi despre enunţuri proba- 
bile, despre întâmplări probabile şi alte asemănătoare, 
dar, la o analiză mai atentă, rezultă că în fond avem 
de-a face întotdeauna cu propoziţii. Astfel, un enunţ 
este probabil tocmai atunci când propoziţia pe care 
o exprimă este probabilă. Iar o întâmplare nu este de 
fapt niciodată probabilă — ea este sau nu este —, 
probabilă nu poate fi decât o adela despre o 
întâmplare. 

Vom remarca în al doi rând că probabilitatea 
subiectivă despre care vorbim aici este un concept 
relativ — așadar în fond o relaţie: ea se raportează 
întotdeauna la un anume nivel al cunoaşterii. De fapt 
nu are nici un sens să spui în mod absolut: „este pro- 
babil că astăzi va ploua“. Căci, în raport cu nivelul 
actual de cunoaştere de care dispun de fapt — nu știu 
nimic despre situația meteorologică și nici măcar 

nu am observat cerul — enunţul este foarte impre- 
cis, aproape de 1/2. Dar, în raport cu cunoştinţele 
de care dispune meteorologul aeroportului din Ge- 
neva, care deţine toate datele despre fronturi, pre- 
siuni, cicloane și anticicloane, probabilitatea acestei 
propoziţii poate să fie mult mai mare. 

„Dar ce este nivelul cunoaşterii? Este pur şi simplu 
clasa, mulţimea tuturor propozițiilor pe care eu le 
recunosc drept adevărate. Urmează de aici că pro- 
babilitatea — adică relaţia dintre o propoziţie şi 
această clasă este ceva factic, adică ceva dat în orice 
moment pentru fiecare: ea este independentă de vo- 
ința mea. Într-adevăr, în raport cu nivelul meu.actual 
de cunoaştere, propoziţia ;plouă““ are o anumită pro- 
babilitate şi nu alta. Aceasta este o observaţie destul 
de importantă, după cum vom mai vedea. 

Având la dispoziţie acest concept al probabili- 
tății, putem acum preciza conceptul autorităţii epis- 
temice. Se pare că un ins este pentru mine o asemenea 
autoritate atunci când probabilitatea unei propoziţii 
care mi-a fost comunicată de către el se măreşte 
tocmai datorită faptului că mi-a comunicat-o. De ce 
pentru mine un medic este o autoritate epistemică? 
Datorită faptului că, atunci când'mă suspectez, de 
pildă, de un cancer al pielii, iar el îmi spune „„în- 
tr-adevăr, este vorba de un cancer al pielii“, atunci 
crește probabilitatea propoziției respective. Cum 
se face că, în multe cazuri, un matematician este o 
autoritate epistemică pentru un fizician? Răspunsul 
este că atunci când cel dintâi îi comunică celui din 
urmă o propoziție matematică, probabilitatea acestei 

propoziții devine foarte mare pentru fizician. Dar 
şi inversul este valabil: dacă probabilitatea tuturor 
propozițiilor dintr-un domeniu crește prin aceea că 
ele îmi sunt comunicate de către cineva, atunci acest 
om este pentru mine.o autoritate epistemică în res- 
pectivul domeniu. Putem aşadar să definim autori- 
tatea epistemică după cum urmează: 

Propoziția 5.2: P este o autoritate epistemică pen- 
tru S în domeniul D atunci și numai atunci când pro- 
babilitatea fiecărei propoziţii care ține de domeniul 
D— raportată la nivelul de cunoaștere al lui S — 
creste prin comunicarea acestei propoziții de către 
E iS: | 

Aici trebuie făcută însă aceeași rezervă pe care 
am formulat-o deja în legătură cu propoziția S: 
există şi excepții. Cineva poate fi o foarte mare auto- 
ritate epistemică pentru mine și cu toate acestea se 
poate întâmpla ca probabilitatea unei propoziții din 
domeniul autorității sale să nu crească, cu toate că 
mi-0 comunică. Se întâmplă uneori ca purtătorii să 
rostească sau să scrie erori evidente, în care caz pro- 
babilitatea nu crește. Așa, de pildă, când profesorul 
scrie greşit: Dar acestea sunt excepţii care sunt ne- 
lipsite din viaţa de toate zilele. De regulă însă, pro- 
poziţia noastră îşi păstrează valabilitatea nealterată. 

Atât despre definiția autorității epistemice: Urmă- 
toarea întrebare este: Ce face ca probabilitatea pro- 
poziției menționate să crească, adică ce face ca pentru 
mine cineva să fie o autoritate epistemică? Se pare 
că trebuie îndeplinite următoarele condiţii. În primul 
rând, trebuie să fiu convins că purtătorul îşi cunoaște 

într-adevăr domeniul, că aşa cum se mai spune, este 
competent în acel domeniu. În al doilea rând, trebuie 
să fi acceptat ideea că ştie măcar în vreun fel mai 
mult decât mine în acel domeniu, aşadar că este mai 
competent decât mine. În al treilea rând, trebuie să 
presupun că nu minte, ci că-mi spune ceea ce ştie 
într-adevăr. Pe scurt, purtătorului trebuie să i se re- 
cunoască două trăsături: o mai mare competență 
decât.a mea și sinceritate. În treacăt fie spus, compe- 
tenţa nu este același lucru cu autoritatea. Competența 
este o relaţie cu doi termeni. dintre un purtător şi un 
domeniu — cineva este, de pildă, competent în mi- 
crobiologic: în sensul acesta, ea nu se raportează 
deci deloc la un subiect. Autoritatea epistemică, în 
schimb, are trei termeni, ea este întotdeauna rapor- 
tată la un subiect. Astfel, se poate întâmpla ca într-ade- 
văr cineva să fie competent într-un domeniu și totuși 
să nu fie pentru mine o autoritate în acel domeniu, 
căci eu ştiu la fel de mult sau mai mult decât el. 

„Această situație ar putea fi redată prin următoa- 
rea propoziție: - 

Propoziția 5.3: A a competenţei mai 
mari și a sincerității purtătorului în respectivul do- 
meniu este o condiţie necesară a recunoaşterii auto- 
rității epistemice. 

„S-ar putea obiecta la această propoziție că se poate 
întâmpla ca eu să am certitudinea că cineva este 
mult mai competent decât mine într-un domeniu, 
dar să îl bănuiesc că mă minte adesea, deci să n-am 
încredere în el. În asemenea cazuri nu se poate spune 


74 


că este totuși o autoritate pentru mine? Aceasta de- 
pinde în mare măsură de felul în care este folosit 
cuvântul „autoritate“, În linii mari, s-ar părea că un 
asemenea mincinos nu poate fi desemnat drept auto- 
ritate. Încrederea pare să rezide în însuşi conceptul 
de autoritate epistemică. Dacă nu există o asemenea 
încredere, atunci cum se poate pretinde ca omul să 
fie pentru mine o autoritate? Din acest motiv menţi- 
nem propoziția 5.3, în pofida tuturor rezervelor. 
- Încă o observaţie: așa cum am arătat, din concep- 
tul de autoritate epistemică face parte recunoaşterea 
unei mai mari competenţe, deci o superioritate a 
purtătorului în raport cu subiectul. Se spune uneori 
că o asemenea superioritate face parte din esența 
oricărei autorități: pentru ca P să fie o autoritate în 
raport cu S, acesta din urmă trebuie să și-l simtă su- 
perior. Dar aceasta nu pare să fie întotdeauna cazul. 
Există tipuri de autoritate în care nu este recunos- 
cută o asemenea superioritate. Însă atunci când este 
vorba de o autoritate epistemică, atunci superioritatea 
există fără nici un fel de dubiu. Subiectul acceptă 
propoziţiile tocmai pentru că îl simte pe purtător drept 
superior în domeniu (în cunoștințe). 

Dacă însă competenţa mai mare şi sinceritatea 
purtătorului sunt o condiţie necesară a autorităţii 
epistemice, atunci. se impune următoarea întrebare 
importantă, ba chiar hotărâtoare: De ce le accept pe 
cele două? Anticipând explicaţiile noastre în legă- 
tură cu aceasta, să privim mai întâi o mică schemă 
a tipurilor posibile de recunoaştere: 

Schema 5.31 


fără temei 
„ Vînţelegere 
Recunoaștere nemijlocită 2: 
cu temei despre purtător 
şi anume prin | raţionament | însuşi 
pe baza | 


: | experienţei | despre clasa din 
care face parte 
purtătorul 


"Mai întâi trebuie spus că pentru un om nu există 
decât două căi pe care să poată ajunge la acceptarea 
unei propoziţii: dar, după cum se vede, aici este vorba 
de propoziţii care sunt exprimate prin următoarele 
enunțuri: „el este mai competent decât mine“ şi „el 
spune ceea ce gândeşte, adică nu minte“. Aceste 
căi sunt fie o decizie iraţională, fie o motivare. . 

Prima cale constă în aceea că cele două propo- 
ziții menționate sunt acceptate. fáră vreo motivare. 
Se poate întâmpla chiar ca subiectul nici să nu se gân- 
dească la cele două propoziții, ci să accepte autori- 
tatea nemijlocit, adică să recunoască drept adevărată 
orice propoziție care Îi este comunicată de purtător 
sub forma aserţiunii. Am discutat acest caz mai sus, 
atunci când ne-am ocupat de abuzul de autoritate în 
genere. Un asemenea abuz se întâlnește și în autori- 
tatea epistemică — după cât se pare, există chiar 
unele cazuri în care mulți inși acceptă în mod auto- 
mat foate propoziţiile care le sunt comunicate de 
către purtător. E drept că în domeniul nostru aseme- 
nea cazuri par să fie mai rare decât în sfera autorității 
deontice. 

Ar trebui să fie însă limpede că acest procedeu 
este irațional, lipsit de chibzuinţă. Datorită faptului 
că omul trebuie, conform unei reguli de bază a mora- 
lei, să acţioneze întotdeauna rațional, adică pur și 
simplu omenește şi nu ca un animal, : se poate emite 
următoarea propoziţie: 

Propoziția 5.4: Acceptarea unei atat epis- 
temice fără vreo motivare trebuie repudiată din mo- 
tive morale. 

: Abaterea de la acest retin nu Diab propo- 
ziția de mai sus: acceptarea nogen a autorității 
trebuie repudiată. : 

Cealaltă cale constă în existența unui temei pe 
baza căruia autoritatea este acceptată, întrucât nu 
este adevărat că orice acceptare a unei autorități 
epistemice trebuie să fie iraţională şi „oarbă“. Dim- 
potrivă: cele mai multe autorităţi epistemice sunt 
acceptate pe baza unui temei. E drept că acest fapt 
cu totul evident le scapă de multe ori.aşa-zișilor raţi- 
onalişti. Ei sunt de părere că „rațiunea“ și „autori- 
tatea“ sunt termeni opuși, care se exclud: sau foloseşti 
rațiunea sau crezi orbeşte într-o autoritate — dar 
amândouă nu sunt posibile. De aici s-ar putea de- 
duce că orice om care recunoaşte o autoritate episte- 
mică acționează irațional. Ne mulţumim să observăm 
că această aserțiune este ea însăși extrem de pet 
nală, ba chiar bizară. . 

Într-adevăr, este evident că există nenumărate 
situaţii în care omul acţionează raţional tocmai 
atunci când recunoaşte o autoritate epistemică. Un 
bolnav care îl crede pe medicul său, proprietarul unui 

autoturism care îl crede pe mecanic, elevul-pilot care 
îl crede pe instructorul său, copilul care o crede pe 
mama lui, medicul care îl crede pe chimist nu proce- 
dează irațional. Irațional ar proceda tocmai dacă nu 
ar recunoaşte aceste autorități. 

Dar, având în vedere că mitologia „raționalistă“ 
despre care a fost vorba este astăzi atât de răspân- 
dită, merită să formulăm propoziţia care i se opune: 

Propoziția 5.5: Autoritatea epistemică poate fi 
întemeiată rațional, iar în foarte multe cazuri aşa 

și este. ah ni 
O asemenea întemeiere se poate produce în ur- 
mătoarele feluri: fie prin înțelegerea nemijlocită a 
adevărului unei propoziții — ca, de exemplu, atunci 
când văd că plouă — fie printr-un raționament, ca 
în cazul în care nu văd decât pământul umed şi deduc 
de aici că trebuie să fi plouat de vreme ce înainte 
pământul fusese uscat. Acelaşi lucru este valabil şi 
pentru întemeierea autorității: . 

Propoziția 5.6: Orice autoritate epistemică înte- 
meiată este întemeiată fie prin înţelegere nemijlocită, 
fie prin raționament. 

Poate ea însă să fie întemeiată prin telser ne- 
mijlocită? Se pare că într-adevăr aşa este, şi anume 
în raport cu ambele condiţii, competența şi sinceri- 
tatea. Următorul exemplu va elucida, poate, această 
situaţie. Un om acuzat de o crimă vine la mine şi-mi 
spune uitându-se drept în ochii mei: „Nu am fost 
la locul crimei.“ Într-un asemenea caz se întâmplă 
uneori ca eu să-l cred. Dar aceasta înseamnă că am 
dobândit într-un fel sau altul o asemenea înţelegere 


78 


a personalităţii sale încât sunt convins că (1) ştie 
despre ce vorbește şi (2) că spune adevărul. 

Oricine va recunoaşte însă că acestea sunt cazuri 
cu totul speciale care în practică nu au decât o im- 
portanță foarte mică. Calea normală a întemeierii 
este deducţia: 

Propoziția 5.7: În majoritatea cazut iige autori- 
tatea este întemeiată prin raționament. 

Cum arată un asemenea raționament? Este vorba 
întotdeauna de o generalizare izvorâtă din experi- 
enfă. Ea izvorăşte din experiență pentru că, în ultimă 
instanță, orice concluzie trebuie să se întemeieze 
pe o experiență. Este vorba de o generalizare pentru 
că experienţa nu ne furnizează decât propoziţii de- 
spre cazuri particulare, dar pentru ca să poată exista 
autoritatea, trebuie să fim în posesia unei aşa-numite 
propoziţii generale (Allsatz). Acest lucru este vala- 
bil pentru toate tipurile de întemeiere. 

Generalizarea poate avea însă, la rândul ei, două 
forme: fie că ştiu din experienţă ceva despre purtă- 
torul însuși, fie că deduc din cunoștințele mele asupra 
clasei căreia îi aparține. În primul caz s-a dovedit 
în mai multe rânduri că purtătorul spunea lucruri 
corecte atunci când vorbea despre domeniul său. 
Această constatare se generalizează, și ajungem a 
spune că el vorbește întotdeauna corect în dome- 
niul său. Am verificat de pildă de mai multe ori că 
ceea ce îmi spune prietenul meu despre timbre este 
exact. Am dedus de aici că tot ce are el de spus în 
legătură cu aceste obiecte frumoase este corect, că 
el este mai competent în domeniul filateliei şi că 
spune totodată adevărul. - 

. În cel de-al doilea caz nu există experienţe de- 
spre enunţurile purtătorului însuși, dar există o serie 
de asemenea experienţe referitor la clasa din care 
face parte. Aceasta este, de pildă, situaţia atunci când, 
într-un avion, cineva se îmbolnăvește subit. Stewar- 
desa întreabă: „Există printre dumneavoastră un 
medic?“ Cineva se ridică şi, iată, devine imediat o 
autoritate pentru toţi cei aflați la bord. Din ce cauză? 
Evident, din cauza următorului raţionament: Știm | 
din experiență că numeroși medici au spus lucruri 
corecte despre boli. Deducem deci că toți o fac. Per- ` 
soana de faţă este însă un medic; aşadar este şi el 
competent şi spune adevărul. | 

În ambele cazuri avem de-a face cu un aşa-zis 
procedeu inductiv, deci care nu este absolut sigur: 
din faptul că Max spune de mai multe ori ceva corect 
nu se poate însă deduce că tot ce spune trebuie să 
fie corect; tot astfel, din faptul că mulţi medici au 
făcut-o, nu se poate deduce strict logic că toţi o vor 
face. De aici propoziţia: 

Propoziția 5.8: Raționamentele care servesc la 
întemeierea autorităţii epistemice sunt întotdeauna 
inductive şi din această cauză nu sunt infailibile. 

„ S-ar putea crede însă că există şi alte căi, de natură 
deductivă, care duc la această întemeiere. Se poate 
întâmpla, de pildă, ca omul care vorbește despre ac- 
țiuni să fi lucrat ani de zile la bursă. Raționamentul 
meu este atunci acesta: „Orice om care a lucrat ani 
de zile la bursă este mai competent în domeniul 
acţiunilor decât mine.“ Acesta este însă un demers 
deductiv şi nu unul inductiv. 

Desigur că așa este. Dacă ne întrebăm însă de 
unde provine prima dintre premise, şi anume: „Orice 
om care a lucrat ani de zile la bursă este mai com- 
petent decât mine în domeniul acțiunilor“, atunci 
răspunsul este că nu putem şti acest lucru decât din 
experienţă. Aceasta ne furnizează însă — ca orice 
experiență — doar propoziţii particulare, aşa încât 
avem Şi aici de-a face cu o generalizare inductivă. 

În legătură cu acelaşi demers mai trebuie obser- 
vat că întemeierea unei autorități se sprijină foarte 
adesea pe alte autorităţi. Aşa se întâmpla, de pildă, 
în cazul medicilor. Mie personal îmi sunt foarte dragi 
acești domni, dar trebuie să mărturisesc că mă bucur 
că până acum nu am avut decât foarte puţin de-a face 
cu ei în planul, ca să zicem așa, profesional, ceea ce 
este întotdeauna neplăcut. Din acest motiv, experiența 
mea personală cu privire la competenţa și credibili- 
tatea lor este mai degrabă limitată. De ce recunosc 
atunci autoritatea lor în materie de boală? Deoarece 
alţii mi-au relatat propria lor experienţă. Și acești 
alţii funcţionează aici drept autorități epistemice. 
În cazul meu, așadar, autoritatea epistemică a medici- 
lor se întemeiază pe alte autorităţi epistemice. 

De aici decurge un lucru foarte important: 

Propoziția 5.9: Orice întemeiere a autorităţii epis- 

_temice prin intermediul unui raţionament este slabă 
din punct de vedere logic. 

Scolasticii spuneau chiar: „Argumentul care se 
bazează pe o autoritate este cel mai slab dintre toate.“ 
Poate că ei au mers puţin prea departe. După cât 
se pare, în pofida tuturor obiecţiilor, putem atribui 

autorităţii epistemice o pondere mai mare decât mul- 
tor alte temeiuri. lată un exemplu luat din propria 
mea experiență. În calitatea mea de elev-pilot, trebuia 
să planific un zbor mai lung (300 km). Aceasta pre- 
supunea diferite cunoştinţe și calcule destul de com- 
plicate. Le-am executat cât am putut de bine ŞI cu 
mare grijă, le-am verificat şi am ajuns la concluzia: 
Voi zbura la o înălţime de 9 500 de picioare prin 
punctul A şi apoi spre B. Argumentele mele mi se 
păreau a fi complete şi corecte. Dar maestrul meu, 
instructorul de zbor, mi-a spus: „E o prostie! Nu zbu- 
raţi atât de sus — 5 500 e suficient — şi nu prin A-B, 
ci prin C-D.“ „De ce?“, am întrebat eu. El nu mi-a 
dat nici un răspuns: s-a urcat în avionul lui Și Şi-a 
luat zborul. | 

Ce puteam să fac? Mi-am spus că am foarte pu- 
țină experienţă (pe atunci n-aveam nici 30 de ore de 
zbor), că poate n-am văzut toate datele sau riu le-am 
interpretat cum trebuie; că poate am folosit calcula- 
torul într-o poziţie greșită. Instructorul însă are 6 000 
de ore, a zburat de atâtea ori pe ruta aceasta! Argu- 
mentul dedus din autoritate mi s-a părut mai puter- 
nic — și l-am urmat. În felul acesta o autoritate 
epistemică poate fi un argument mai puternic decât 
calculele și experiențele proprii. ȘI, cu toate acestea, 
rămâne întotdeauna un argument slab. 

Vom încheia acest capitol cu câteva observaţii 
despre existența autorităţii epistemice. Tot ce a fost 
spus în legătură cu aceasta despre autoritate în ge- 
nere este valabil și aici. Exemplul ales acolo se referea 
doar la o autoritate epistemică şi nu la una deontică. - 


Avem aşadar: 

Propoziția 5.10: Fiecare om este cel puţin într-un 
domeniu o autoritate epistemică Pentru toți AGA 
oameni. 

Experiența ne învață însă încă mult mai Smal 
decât acest lucru. Nu numai că există autoritate epis- 
temică, dar marea majoritate a ceea ce ştim se înteme- 
iază pe o asemenea autoritate. Dentistul este pentru 

mine o autoritate în problema durerilor de măsele, 
mecanicul-auto în problema „durerilor“ de motor; 
fizicianul în problemele care se referă la electroni, 
protoni și alte asemenea entităţi; meteorologul dacă 
este vorba despre starea vremii; matematicianul dacă 
am nevoie să apelez la informaţii din domeniul mate- 
maticii şi aşa mai departe. Se pare chiar că impor- 
tanța autorităţii epistemice este în continuă creştere. 
Aceasta se întâmplă întrucât cunoştinţele noastre 
au devenit atât de specializate, încât nu putem în nici 
un fel să aflăm totul nemijlocit şi de aceea trebuie 
să ne bazăm pe comunicările altor pergont mai 
competente decât noi. 

Propoziția 5.11: În perioada actuală majoritatea 
cunoștințelor se întemeiază pe autoritatea episte- 
mică. 

Această propoziţie este valabilă atât pentru viața 
de toate zilele, cât şi pentru știință. În viaţa de toate 
zilele ne folosim în permanenţă de rezultate ale cer- 
cetării ştiinţifice despre care nu avem nici cea mai 
mică idee. Fiecare dintre noi știe, de pildă, unde se 
află insulele Hawaii, că există nouă planete, că există 
undele radio şi sute de asemenea lucruri care i-au 

fost comunicate autoritativ de către oamenii de ști- 
ință — sau mai exact de către cei care răspândesc 
rezultatele cercetărilor științifice. Ar fi însă o eroare 
să se creadă că cercetarea ştiinţifică însăşi s-ar putea 
elibera de această autoritate. E drept că atunci când 
cineva cercetează într-un domeniu bine delimitat, 
el caută, pe cât posibil, să cunoască şi să calculeze 
el însuşi. Dar, făcând aceasta, el folosește întotdea- 
una o mare cantitate de rezultate obținute de alţii. 
Aceste rezultate sunt recunoscute drept adevărate, 
pentru că au fost comunicate pe calea autorităţii. Din 
acest punct de vedere, deosebirea dintre ştiinţă şi viața 
de toate zilele constă poate numai în aceea că prima 
obișnuiește să examineze cu o mult mai mare exac- 
titate ce este şi ce nu este o autoritate. Dar şi ea se 
bazează pe autoritate. 

Ultima problemă la care vrem să ne referim în 
acest context se referă la aşa-numitele evaluări sau, 
mai exact, la propozițiile evaluative (Wertsătze). 
Există oare o autoritate epistemică în domeniul aces- 
tor propoziţii? 

Răspunsul depinde de faptul a evaluările men- 
ţionate sunt sau nu sunt propoziții. Dacă ele sunt pro- 
poziţii, atunci din punct de vedere pur logic poate 
exista o autoritate în domeniul lor; ca nu poate exista 
însă, dacă ele nu sunt propoziţii. 

Aşadar, ce sunt aceste propoziţii evaluative? În 
această privinţă filozofii nu au căzut de acord — de 
altfel ei nu sunt aproape niciodată de acord unii cu 
alții. Noi ne propunem să susţinem teza după care 
este vorba de propoziţii autentice şi o vom justifica 
pe scurt. - 

Să considerăm, de pildă, următoarele două enun- 
turi: „Catedrala din Freiburg este frumoasă“; „Ucide- 
rea a 90 de nevinovaţi în avionul de la Wiirenlingen 
a fost o faptă rea“. Aceste enunţuri exprimă auten- 
tice evaluări: prima evaluează catedrala drept fru- 
moasă, cea de a doua crima comisă de arabi drept 
oribilă. Este însă suficient să le analizăm pentru a 
vedea că aceste evaluări au toate proprietăţile propo- 
zițiilor. (1) Ele spun ceea ce este: catedrala este fru- 
moasă, crima este oribilă. (2) Ele pot fi adevărate 
sau false — cele menţionate aici sunt adevărate. 
(3) Ele pot fi mai mult sau mai puţin probabile în 
raport cu un anumit nivel de cunoştinţe. Însă, dacă 
lucrurile stau așa, atunci este vorba de propoziţii 
adevărate şi nu de directive, de pildă. 

Sunt însă propoziţii de un tip cu totul special, 
şi anume în măsura în care din ele derivă în chip 
nemijlocit și directive. Având în vedere că acea ca- 
tedrală din Freiburg este frumoasă, ea nu trebuie 
distrusă. Având în vedere că acea crimă de la Wiiren- 
lingen este o faptă rea, ucigașii trebuie pedepsiţi. 
Din această cauză propoziţiile par a fi directive. În 
realitate însă ele nu sunt directive, ci propoziţii care 
formează o bază pentru directive. 

-~ Aşa stând lucrurile, propoziţiile evaluative pot 
să aparțină domeniului autorității. n 

Propoziția 5.12: Din punct de vedere logic este 
posibil ca autoritatea epistemică să aibă în dome- 
niul ei propoziţii evaluative. 

Este acest lucru posibil şi din punct de vedere 
psihologic? Cu alte cuvinte: Se întâmplă într-adevăr 

ca un om să fie în raport cu altul o autoritate epis- 
temică în sfera propoziţiilor evaluative? Trebuie să 
răspundem afirmativ şi la această întrebare, și anu- 
me pe baza experienţei noastre de toate zilele. 

"Tată două exemple. Vizitez un muzeu şi vreau 
să trimit unui prieten o vedere frumoasă cu reprodu- 
cerea unei capodopere. Am de ales dintr-o mulţime 
de asemenea vederi şi vreau s-o cumpăr pe cea mai 
frumoasă, într-un caz ca acesta se poate întâmpla 
să recurg la sfatul unui cunoscător în materie de 
pictură şi să accept propunerea lui. El este pentru 
mine o autoritate epistemică în domeniul propo- 
ziţiilor evaluative cu privire la pictură. 

Poate că vi s-a întâmplat și dumneavoastră să fi 
întâlnit un om pe care să-l recunoaşteţi ca fiindu-vă 
superior sub aspect moral. Mie într-adevăr mi s-a 
întâmplat. Imaginaţi-vă acum că nu sunteţi sigur 
dacă este permis din punct de vedere moral să co- 
miteţi o anumită faptă. Dacă într-un asemenea caz 
îl întrebaţi pe insul respectiv: „Ce părere aveţi, pot 
s-o fac?“, iar el răspunde: „Bineînţeles că nu, aşa 
ceva ar fi neloial, ar fi un lucru murdar“ — atunci 
uneori se întâmpla să-i recunoşti judecata ca fiind 
dreaptă. Mie, în orice caz, mi s-a întâmplat. În ase- 
menea cazuri, persoana respectivă este o autoritate 
epistemică în domeniul moral. 

Propoziția 5.13: Există într-adevăr autoritate 
epistemică în domeniul propozițiilor evaluative. 


uni apei 8 
RAȚIONALISM 


Conceptul de raţionalism este strâns legat de cel 
al autorităţii epistemice. Numim „raţionalism“ o doc- 
trină după care fie nu există nici un fel de autoritate 
epistemică, fie nu sunt admise decât anumite tipuri 
bine determinate de asemenea autoritate. Ce-i drept, 
în istorie cuvântul a fost folosit și în alte accepţiuni. 
S-au numit „raţionaliști““, de pildă, un grup de filo- 
zofi din secolul al XVII-lea care credeau că există 
aşa-numitele „idei înnăscute“. Se întâmplă de ase- 
meni uneori ca acest titlu să fie conferit unui filozof 
sau în general unui om care respinge orice religie 
bazată pe revelație. În acest sens conceptul se supra- 
pune parțial celui pus de.noi în discuţie, dar are o 
sferă mai puţin largă decât al nostru; este nevoie de 
un lung şir de precizări şi distincții prins a se obține 
claritatea dorită. 

Din punct de vedere sistematic, situația poate 
fi descrisă după cum urmează. Cel care respinge 
autoritatea epistemică nu este de părere că o ase- 
menea autoritate nu ar trebui să existe, ci că ea nu 
există. E drept că uneori se vorbește de o „autoritate 
ilegitimă“. De fapt o autoritate epistemică ilegitimă 
nici nu este o autoritate, ci un abuz de autoritate. 

Căci în conformitate cu propoziţia 5.2, autoritatea 
există exact atunci când face să crească probabilita- 
tea unei propoziții, dar o autoritate ilegitimă nu poate 
satisface această condiție, așa încât ea nici nu este 
de fapt o autoritate. Cel care spune deci că o auto- 
ritate epistemică este ilegitimă, ar face mai bine să 
spună că ea nici nu este o autoritate. În treacăt fie 
spus, în domeniul autorității deontice lucrurile se 
prezintă în alt fel. 

Propoziția 6.1: Raționalismul este doctrina dupa 
care autoritatea epistemică nu există. 

Cel care respinge autoritatea epistemică poate 
însă fie s- s-o respingă în genere, fie cu unele rezerve. 
În primul caz avem de-a face cu raționalismul radi- 
cal, în cel de al doilea cu cel restrâns. Atunci când 
este restrâns, nu se recunoaște decât existența unui 
singur tip de autoritate, iar celelalte sunt respinse. 
Restrângerea poate, la rândul ei, să se refere fie la 
întemeierea autorităţii, fie la purtătorii ei. 

Ipostazele în care se prezintă restrângerea referi- 
toare la întemeiere sunt fie respingerea autorităţii 
„oarbe“, cu totul neîntemeiate, fie respingerea și a 
autorităţii întemeiate pe înțelegere. În cel din urmă 
caz nu se admite decât o întemeiere obținută pe baza 
unui raționament şi în felul acesta avem de-a face 
cu un rafionalism bazat pe raţionament. 

Acest raţionalism de tip deductiv poate fi împăr- 
tit, la rândul lui, în funcţie de purtători. Un tip este 
cel care admite orice autoritate întemeiată printr-o 
deducție; celălalt va restrânge clasa purtătorilor posi- 
bili, şi anume în mod obişnuit la specialiştii din ca- 
drul ştiinţei respective. După acest tip de raţionalism 

singura autoritate epistemică admisibilă este cea a 
„ştiinţei“, aceasta înseamnă, exprimat mai puţin poetic, 
cea a oamenilor de ştiinţă. Vom desemna acest tip 
drept scientist. | 

„ Raționalismul scientist se descompune, la rândul 
lui, în diferite tipuri. Unul consideră că fiecare om 
de ştiinţă trebuie privit ca un posibil purtător al auto- 
rității; un altul restrânge această clasă la câțiva din- 
tre ei — şi de obicei este vorba de oameni de ştiinţă 
din sfera ştiinţelor naturii. În cazul acesta avem de-a 
face cu raționalismul naturalist. În sfârşit, se întâm- 
plă de asemenea să nu fie recunoscuţi drept autorități 
decât specialiştii unei singure ştiinţe, de PAGĂ cei 
competenţi în fizică. 

După cum se vede, cuvântul „raţionalism'“ are 
mai multe înțelesuri și poate desemna ca atare doc- 
trine destul de diferite. 

Împărţirea. sa de mai sus poate fi reprezentată 
schematic după cum urmează: 


` Schema 6.01 


radical 
ez admisă orice întemeiere 
cu privire la 
întemeiere admisă numai întemeierea 
pe bază de raționament 


Raţio- 
nalism 


restrâns og z rome 
admisă numai a. oamenilor 


de știință în general 


cu privire la | admisă numai a. oamenilor 
purtători de ştiinţă din științele naturii 


admisă numai a. unui singur 
fel de oameni de ştiinţă 

„Ne vom ocupa mai întâi de raționalismul radi- 
cal, adică de opinia după care nu există nici un fel 
de autoritate epistemică. Să nu te bazezi niciodată 
pe ceea ce îţi spun alții, ci să cercetezi tu însuţi totul 
şi să nu accepţi niciodată ceea ce nu ai cercetat tu 
însuți. Aşa cum am observat şi mai sus, în asemenea 
cazuri autoritatea este opusă aşa-numitei „rațiuni“, 
subînțelegând că recunoaşterea oricărei autorități 
epistemice este „oarbă“, neîntemeiată și iraţională. 
Am vorbit deja despre această părere ciudată. De 
altfel raționalismul radical este de nesusținut deja 
din cauza propoziției 5.10, care este evident ade- 
vărată. 

Propoziția 6.2: Raţionalisul radical este evi- 
dent fals. 

În legătură cu aceasta nu se poate, aşadar, să existe 
vreo îndoială. În schimb, aici se pune o altă problemă 
interesantă: există într-adevăr raționalişti radicali 
şi, dacă da, atunci cum este posibil? 

În ceea ce priveşte prima întrebare, se poate afirma 
că existenţa unui raționalist cu totul radical este desi- 
gur o absurditate şi că un asemenea tip nici nu există 
în natură. Într-adevăr, un asemenea raționalist ar 
trebui să nege chiar şi propoziția noastră 5.10, adică 
ar trebui să susțină că el nu l-ar crede nici măcar 
pe acela care i-ar spune că-l dor măselele. Nici un 
om care nu şi-a pierdut complet mințile nu va merge 
atât de departe. Dar ar fi totuşi posibil să se nege 
toate tipurile de autoritate, cu excepţia autorității 
care se referă, ca să zicem aşa, la probleme strict 
personale. Există oare oameni care procedează așa? 

Se pare că într-adevăr există. S-a întâmplat chiar 
în ultima vreme ca unii studenţi să susțină că pro- 
fesorii lor nu sunt mai competenţi decât ei în dome- 
niul ştiinţelor respective. Aceiaşi studenţi au cerut 
în unele cazuri ca aprecierea rezultatelor obținute 
la examene să le revină lor. Ei s-au pronunțat în fa- 
voarea înlocuirii procesului de predare prin așa-nu- 
mitul „dialog“ dintre parteneri egali, profesorul de-o 
parte şi ei de cealaltă. Acestea toate sunt fapte reale. 
Ele stau însă mărturie pentru faptul că a fost negată 
autoritatea profesorilor. Dar autoritatea unui profesor 
universitar în domeniul său este una dintre autori- 
tăţile epistemice cele mai întemeiate. Dacă și ea 
este negată, atunci se impune bănuiala că este res- 
pinsă şi orice altă autoritate, de vreme ce maj joritatea 
celorlalte sunt mai puţin întemeiate. În acest sens 
există deci raţionalişti radicali. 

Dacă aşa stau lucrurile, atunci trebuie să ne în- 
trebăm care poate fi explicaţia logică a fenomenului. 
După cum se pare, există în esență două asemenea 
explicaţii: se crede fie că în general nu există proba- 
bilitate, fie că din punct de vedere al cunoștințelor 
toţi oamenii sunt la fel. 

Dacă se admite prima explicaţie, atunci bineîn- 
teles că nu poate exista nici un fel de autoritate epis- 
temică, deoarece aceasta se referă întotdeauna la 
probabilitatea unei propoziţii — ea constă tocmai 
în aceea că în anumite condiţii această probabilitate 
creşte. În final, această opinie revine la un scepticism - 
cras: dacă nu există probabilitate, atunci noi nu știm 
nimic. Un temei posibil al raționalismului radical 

îl reprezintă o îndoială generală cu privire la posibi- 
litatea cunoaşterii în genere. Discuţiile cu oameni 
antiautoritari confirmă adesea această supoziţie. 

În cel de al doilea caz nu se neagă faptul că omul 
poate şti ceva, dar se susţine că nici un om nu poate 
şti ceva mai bine decât oricare altul — așadar că toți 
oamenii sunt egali în ceea ce priveşte cunoştinţele. 
Vom numi această concepție egalitarism episte- 
mic. Ea conduce, bineînţeles, la concluzia că nici 
un om nu poate fi o autoritate as DpAe nică pentru 
un altul. 

Acest egalitarism este însă în mod evident fals. 
Căci dacă ar fi adevărat, atunci nu ar exista nici o 
autoritate epistemică, dar.noi am văzut că există 
multe asemenea autorități (propoziţia 5.11). 

- Un fenomen lipsit de importanţă din punct de ve- 
dere logic, dar foarte interesant din-punct de vedere 
cultural, este acela că absurditatea aceasta — egali- 
tarismul epistemic — pare să fie atât de răspândită. 
Acest fapt demonstrează cât de uşor pot anumiţi 
oameni să recunoască cu toată seriozitatea drept 
adevărate unele propoziţii care sunt evident false. 
În treacăt fie spus, există și alte forme ale egalita- 
rismului care poate nu sunt atât de evident false, 
dar care sunt fie lipsite de sens, fie false. Așa, de 
pildă, aserțiunea „toţi oamenii sunt egali“ este pur 
şi simplu lipsită de sens, dacă nu se precizează în 
ce domeniu sunt ei toți egali; este însă foarte greu 
de spus sub ce raport ar putea ei să fie egali, dacă 
facem abstracţie de ipoteze pur religioase sau pur 
juridice. Căci oamenii nu sunt egali nici fizic, nici 

psihic, nici moral. Există oameni mai puternici și 
mai slabi, mai inteligenţi şi mai proşti, mai buni și 
mai puţin buni, ba chiar oameni cu înclinații crimi- 
nale. În ce domeniu sunt aşadar egali? În orice caz, 
. pentru a reveni la tema noastră, nu în domeniul cu- 
noştinţelor. Putem atunci să enunțăm propoziţia: 

Propoziția 6.3: În privinţa cunoștințelor lor, oa- 
menii nu sunt egali. | 

Raționalismul radical a fost susținut în trecut şi 
într-o formă care-l face să treacă oarecum neobser- 
vat. Aceasta este forma care s-a bucurat de-o largă 
răspândire în scolastică. A crede că scolasticii au 
gândit irațional este o totală neînțelegere; unii dintre 
ei au fost adevăraţi raţionaliști, iar aplecarea spre 
raționalism era atunci mult mai răspândită decât 
în zilele noastre. Formula lor sună aşa: „Autoritatea 
cântărește tot atât cât motivarea adusă“ (tantum velet 
auctoritas, quantum allatum argumentum). Aici ,„mo- 
tivare“ înseamnă o justificare care nu se sprijină 
la rândul ei pe o autoritate, așadar o întemeiere prin 
înțelegere sau prin raționament pe baza propriei 
experienţe. 

Această formulă nu cedată avea decât un singur 
sens acceptabil, și anume în măsura în care se reclamă 
ca purtătorul autorităţii să fie capabil să-și motiveze 
propoziţiile în mod raţional. Acest lucru este impli- 
cat chiar în conceptul de autoritate epistemică, căci 
aceasta mărește gradul de probabilitate al unei pro- 
poziții şi nu- -o poate face decât în măsura în care 
purtătorul ştie mai mult decât subiectul, deci poate 
motiva mai mult decât el. Noi am spune, mai restrictiv, 

doar că purtătorul autorităţii se poate sprijini parţial 
și pe alte autorităţi; în practică acest lucru se şi în- 
tâmplă întotdeauna. 

Dacă însă propoziţia este internet i în sensul 
că subiectul trebuie să fie capabil să înțeleagă moti- 
vările purtătorului, atunci ea devine falsă. Căci acest 
lucru nici nu este necesar și de multe ori nici nu este 
posibil. Funcţia autorităţii epistemice constă tocmai 
în aceea că ea ne permite să recunoaștem drept vala- 
bilă o propoziţie, fără a fi apți de a o motiva nemij- 
locit. Aceasta nu înseamnă însă că acceptarea acelei 
propoziţii ar fi neîntemeiată; ea este întemeiată, dar 
indirect, şi anume prin intermediul întemeierii auto- 
rității, nu nemijlocit prin intermediul subiectului. 

În timp ce tipurile de raţionalism discutate până 
acum sunt toate, într-un fel sau altul, anti-autoritare, 
situaţia se prezintă tocmai pe dos atunci când este 

vorba de aceia care restrâng autoritatea în direcția 
unui singur tip de purtător. E drept că adepţii acestei 
teorii vorbesc puţin despre autoritate, dar în realitate 
ei o postulează pe aceasta pentru un anume tip de 
om, în speță de cele mai multe ori pentru oameni 
de ştiinţă. În conformitate cu aceste tipuri de raţio- 
nalism, oamenii nu sunt, aşadar, deloc egali în ceea 
ce priveşte cunoștințele. Există oameni care ştiu lu- 
crurile mai bine, iar aceştia sunt oamenii de știință. 
Numai ei — sau numai oamenii de ştiinţă din dome- 
niul ştiinţelor naturii sau chiar specialiştii într-o sin- 
gură ramură a științelor naturii— sunt învestiţi cu 
autoritate epistemică. Toate celelalte autorităţi sunt 
ilegitime, adică nu sunt de fapt deloc autorități. 

De ce oare? Explicaţia este aceea, ni se spune, 
că P este o autoritate pentru S în domeniul D atunci 
când P cunoaşte acest domeniu D mai bine decât 
S. Este însă evident că oamenii de ştiinţă își cunosc 
domeniul mai bine decât alţii. Prin urmare, ei repre- 
zintă singurii purtători ai autorităţii epistemice în 
domeniul acela. Tot ce există, fără nici o excepție, 
face însă parte din domeniul științei. Aşadar oamenii 
de ştiinţă sunt numai ei autorități epistemice în fie- 
care domeniu, fără nici o excepţie. 

Este oare corectă această concluzie? Definiţia 
autorităţii epistemice de la care se porneşte este co- 
rectă: tocmai acesta este sensul pe care îl dăm „auto- 
rității “. Faptul că un om de ştiinţă adevărat îşi cunoaște 
mai bine domeniul decât ceilalți care nu sunt specia- 
lizaţi în acest domeniu este de asemenea corect. Prin 
urmare, faptul că numai oamenii de știință sunt cei 
care au autoritate epistemică în domeniul /or este 
în afara oricărei îndoieli. | 

Ceea ce contează însă aici este faptul că lucrurile 
se prezintă într-adevăr aşa în domeniul lor şi nu în 
altele. Un entomolog este desigur o autoritate în ma- 
terie de insecte, un istoric în problema Revoluţiei 
franceze este o autoritate în ceea ce privește propo- 
zițiile despre această revoluţie și așa mai departe: 
Nimeni nu va pretinde însă că același entomolog tre- 
buie să fie competent și în domeniul astronomiei nu- 
mai pentru că cunoaște foarte bine insectele, sau că 
istoricul care a studiat Revoluţia franceză poate să 
se pronunţe cu aceeași competenţă și despre azteci, 
ca să nu mai vorbim de structura atomului. Acest lucru 
pare să se înțeleagă de la sine. 

Și totuși se întâmplă ca unii oameni de știință să 
uite acest lucru și să creadă că întrucât sunt compe- 
tenți într-un domeniu, ei trebuie să fie și în celelalte. 
Merită de aceea să formulăm următoarea propoziţie: 

Propoziția 6.4: Autoritatea epistemică într-un 
anume domeniu nu întemeiază nicidecum autoritatea 
în vreun alt domeniu. 

Din această cauză, ultimul tip de raţionalism, şi 
anume cel care nu vrea să admită decât autoritatea 
oamenilor de ştiinţă dintr-un singur domeniu al științe- 
lor naturii trebuie respins în mod hotărât ca fiind fals. 
© Concluzia noastră de mai sus, menită să înteme- 
ieze raționalismul, mai spune și că tot ce există face 
parte din domeniul ştiinţei. Aceasta nu înseamnă că 
totul trebuie să aparţină domeniului unei singure 
ştiinţe. Ideea este, dimpotrivă, aceea că, atunci când 
sunt adunate la un loc toate ştiinţele, atunci toate 
domeniile lor la un loc acoperă întregul cârap al pro- 
pozițiilor adevărate şi probabile. Așadar toți oamenii 
de ştiinţă /a un loc sunt singura autoritate în fiecare 
domeniu — şi o alta nu există. Aceasta este propo- 
ziţia pe care trebuie să o analizăm în cele ce urmează. 

„Ea spune că toate propoziţiile fac parte din do- 
meniul vreunei ştiinţe. Oare afirmaţia este adevărată? 
Pentru a răspunde la această întrebare, trebuie să 
introducem mai întâi o distincție, și anume cea din- 
tre propoziţiile teoretice şi cele practice. Se ştie de 
multă vreme că un om se poate orienta foarte bine 
Într-un domeniu teoretic şi în același timp să nu poată 
face față în domeniul practic corespunzător. Pentru 
aceasta există un motiv bine întemeiat. Teoria este 


96 


întotdeauna abstractă, ea ignoră condiţiile concrete; 
propoziţiile practice se referă însă întotdeauna la 
o situaţie foarte concretă, iar o asemenea situaţie se 
compune dintr-un număr foarte mare de condiţii, 
poate chiar dintr-un număr infinit. De aici reiese că 
un teoretician trebuie să aibă o cu totul altă atitu- 
dine, cu totul alte calităţi decât un practician. Primul 
gândeşte teoretic, adică abstract, al doilea practic, 
adică concret. Oamenii de știință ca atare sunt însă 
teoreticieni: domeniul lor se compune din propoziții 
teoretice, nu din propoziţii practice. Prin urmare, 
un om de ştiinţă nu trebuie să fie în acelaşi timp o 
autoritate şi în domeniul concret corespunzător. În 
general nici nu este o asemenea autoritate. 

Acest lucru a fost negat cândva de Socrate şi de 
marele său discipol Platon. Cel din urmă era de pă- 
rere că filozofii (adică oamenii de ştiinţă) ar trebui 
să fie regi. Căci el credea că cel care cunoaşte cel 
mai bine teoria politicii se va pricepe totodată cel 
mai bine și la politica practică. | 

În realitate lucrurile stau cu totul altfel. Au exis- 
tat oameni de ştiinţă care erau în același timp și buni 
practicieni — fostul preşedinte francez Pompidou, 
care fusese mai întâi un strălucit profesor de limbă 
latină, este un exemplu în acest sens. În general însă 
pare să fi avut dreptate Heine atunci când scria: 
„Douăzeci şi patru de profesori, patrie eşti pierdută!“ 
Istoria confirmă aspra sa judecată. 

Va trebui deci să reținem mai întâi: Propoziţiile 
practice nu aparţin domeniului nici unei științe. Din 
această cauză politica nu este o știință. Nici arta 

militară nu este o ştiinţă. Există bineînţeles ştiinţe 
teoretice în aceste domenii: politologia, ştiinţa mili- 
tară. Dar politologia și politica, ştiinţa militară şi arta 
militară nu sunt unul şi același lucru. . 

Propoziția 6.5: Nici un om de știință nu este ca 
atare purtătorul autorităţii în domeniul propoziții- 
lor practice. 

Aceasta ar fi deci prima observație. Mai departe 
remarcăm că există două feluri de propoziții teore- 
tice: acelea care se referă la fapte reale şi propozi- 
tiile evaluative. Ştiinţa însă se caracterizează tocmai 
prin faptul că nu asertează niciodată propoziţii eva- 
luative. Există, desigur, ştiinţa care cercetează eva- 
luări — ele stabilesc, de pildă, că într-o societate dată 
se concep propoziţii evaluative de un anume tip şi 
nu de altul. Dar ele nu emit niciodată propoziţii eva- 
luative. Știința este „liberă de valori“ (wert; frei), după 
cum se spune. Aceasta înseamnă că nici o propozi- 
ție evaluativă nu face parte şi nu poate să facă parte 
din domeniul ei. 

Medicina ne poate spune, de pildă, ce va urma 
dacă nu efectuăm un avort. Dar nici medicina, nici 
vreo altă ştiinţă nu ne pot spune dacă, în condiţiile 
date, un avort este permis sau nu. Ea nu poate emite 
propoziția evaluativă respectivă. Această propoziție 
pur şi simplu nu ţine de domeniul ei. De a aici derivă 
propoziţia: 

Propoziția 6.6: Nici un om de stiință 1 nu este ca 
atare purtător al autorităţii în domeniul o etit 
lor evaluative. 

-În sfârșit, acelaşi lucru este elik şi pentru aşa-nu- 
mitele probleme filozofice, adică acelea care se referă 

la o privire de ansamblu asupra lumii şi a vieţii. Un 
biolog ne poate spune, de pildă, că trebuie să muri. 
Întrebarea dacă viața noastră mai are în genere 
vreun sens în raport cu această tristă realitate, cade 
însă cu totul în afara competenţei sale. Adevăratele 
probleme religioase ies de asemenea din competența 
oricărei ştiinţe. Mulţi, majoritatea filozofilor, au fost 
şi sunt de părere că trebuie să acceptăm de exemplu 
existenţa lui Dumnezeu, dacă vrem să gândim con- 
secvent și rațional. Dacă Dumnezeu este o persoană, 
o ființă sacră, tatăl nostru şi așa mai departe, nu ne-o 
poate spune însă nici o filozofie şi cu atât mai puţin 
vreo ştiinţă a naturii. Asemenea întrebări se află, la 
rândul lor, cu totul în afara sferei ştiinţelor. 

Bineînţeles că de aici nu decurge că cel care vrea 
să edifice o concepţie coerentă despre lume sau să 
dezvolte o idee religioasă coerentă poate să ignore 
rezultatele oamenilor de ştiinţă. Dimpotrivă: pentru 
a putea elabora o asemenea imagine, el trebuie să 
ia în consideraţie şi aceste rezultate. Dar imaginea 
elaborată va conţine întotdeauna în afara rezulta- 
telor ştiinţei şi multe alte elemente — din sfera filozo- 
fiei, a concepției despre lume, a religiei —, domenii 
în care ştiinţa nu este competentă. 

Ce putem spune însă despre aşa-numita concepție 
ştiinţifică despre lume? Doar atât că ea nu este, cu 
siguranță, ştiinţifică. Prin însăşi natura ei, ştiinţa nu 
este capabilă să răspundă la întrebări care se referă 
într-adevăr la concepția despre lume. Cel care acceptă 
o asemenea concepţie despre lume ar trebui să fie 
conştient de faptul că nu are dreptul să revendice 
pentru ea autoritatea ştiinţei. 

În privința problematicii noastre putem formula 
următoarea propoziţie: 

Propoziția 6.7: Nici un om de știință nu este ca 
atare un purtător al autorităţii în domeniul proble- 
melor filozofice, al problemelor privitoare la con- 
cepția despre lume, al celor religioase. 

Din toate aceste considerații particulare putem 
deduce drept concluzie generală respingerea raţio- 
nalismului scientist. 

Propoziția 6.8: Raționalismul scientist este fals. 

“S-ar putea formula chiar o judecată mai aspră 
în legătură cu el. Având în vedere că omul de ştiinţă 
ca atare nu este competent decât în domeniul său, 
ceea ce înseamnă că are autoritate epistemică doar 
acolo, orice încercare de a extinde această autoritate 
la alte domenii reprezintă un tipic abuz de domeniu 
al autorităţii în sensul descris mai sus (propoziţia 3.9). 

Este într-adevăr un lucru surprinzător și trist că 
tocmai acest abuz este săvârşit atât de des — şi anu- 
me de către acei oameni care au exerciţiul gândirii 
raţionale. Au avut dreptate cei care au identificat 
raționalismul înțeles în acest fel drept expresia unei 
foarte profunde iraţionalităţi. El provine dintr-o 
gândire confuză şi condiționată emoţional şi nu are 
nimic de-a face cu raţiunea — cu ratio. 

_ Explicaţiile de mai sus arată că cele mai multe 
tipuri de raţionalism sunt de nesusținut; dar ele par 
să conţină totuși un sâmbure de adevăr. Acest sâm- 
bure este poate sugerat în propoziția noastră 5.9. 
Ea postula că întemeierea autorităţii prin intermediul 

unui raționament este slabă din punct de vedere logic. 
Autoritatea epistemică este însă întemeiată în cele 
mai multe cazuri prin intermediul unui raționament 
inductiv — aşadar valoarea ei logică este mică. Con- 
fruntat cu altceva — de pildă cu o înțelegere nemij- 
locită — un argument derivat din autoritate este 
de obicei mai slab. Deci dacă raționalismul nu vrea 
să susțină decât acest lucru, atunci el are perfectă 
dreptate. O autoritate epistemică nu trebuie opusă 
unui enunţ mai bine întemeiat. 

Chiar dacă facem abstracţie de cele spuse ante- 
rior, există un tip de raţionalism care este corect. Este 
vorba de acel raţionalism care cere ca orice autori- 
tate epistemică să fie întemeiată (propoziţia 5.4). El 
cere așadar ca noi să nu recunoaștem drept valabilă 
nici o autoritate neîntemeiată. Acest lucru ar fi evi- 
dent irațional, căci noi apelăm la o autoritate episte- 
mică pentru a ști şi ne putem realiza scopul numai 
atunci când această autoritate este autentică, adică 
atunci când purtătorul, așa cum s-a arătat, ştie mai 
mult decât noi şi spune adevărul. Trebuie însă într-un 
fel sau altul să știm că lucrurile stau așa. Trebuie deci 
să avem o întemeiere a acestei autorități. 

_ Poate că nenumăratele erori acreditate de către 
raţionalişti nu sunt de fapt decât interpretări unila- 
terale ale acestui principiu fundamental, adevărat. 
Doctrina în conformitate cu care trebuie să avem o 
întemeiere pentru fiecare autoritate epistemică me- 
rită mai degrabă să poarte numele de „doctrină a 
spiritului critic“ decât cel de „raționalism“. 

sibs di 
AUTORITATEA DEONTICĂ 


După discutarea primului tip de autoritate, şi anu- 
me a celei epistemice, ne vom ocupa acum de al doi- 
lea tip: „autoritatea deontică“. Deosebirea logică 
dintre cele două tipuri este frapantă, căci, în timp 
ce autoritatea epistemică se referă la propoziții, cea 
deontică nu are în domeniul ei propoziţii, ci direc- 
tive, reguli de comportament. Aceasta reprezintă 
deosebirea fundamentală, dar nu este nici pe departe 
unica. O analiză mai amănunțită ne arată că cele două 
tipuri de autoritate se mai deosebesc şi în multe alte 
privințe. 

O asemenea deosebire constă î în aceea că accep- 
tarea autorităţii deontice este întotdeauna legată de 
un obiectiv practic: este o acceptare care vizează re- 
zultate practice, ceea ce nu este cazul autorității epis- 
temice, unde lucrurile nu se prezintă în acest fel. 
E drept că şi acolo există un obiectiv, dar aceasta este 
pur şi simplu cunoașterea şi nu niște rezultate prac- 
` tice, cel puţin nu imediat. - 

Să demonstrăm această afirmaţie pe marginea 
unui exemplu simplu şi convingător. Un gangster 
sau un adept al terorismului (în cazul acesta nu există 
nici o diferență între ei) își îndreaptă revolverul spre 

mine şi spune: „Dă-mi banii tăi!“ Îmi dă așadar o 
directivă. Eu mă supun, adică accept această direc- 
tivă şi îi predau — şi încă repede — portofelul meu. 
De ce? E evident: pentru că vreau să evit ca el să 
mă împuşte. E drept că domnii aceştia obișnuiesc 
să-și împuște uneori victima chiar și atunci când 
au primit banii — dar acest lucru nu se întâmplă 
întotdeauna şi eu sper să-mi salvez cel puţin viața, 
dându-i banii mei. Am recunoscut drept valabilă 
autoritatea (deontică) a gangsterului, respectiv a tero- 
ristului, deoarece vreau să ă ating un obiectiv — sal- 
varea vieţii mele. 

Sau un alt exemplu: primesc de la fisc un aviz 
de plată. Aceasta este la rândul său o directivă, căci 

spune: „Plăteşte atât şi atât până în ziua cutare și cu- 
tare“. Întocmai ca în cazul teroristului, eu plătesc, 
recunoscând așadar ca autentică autoritatea deon- 
tică a fiscului. De ce procedez în felul acesta? Deoa- 
rece vreau să evit o amendă. Prin urmare am din 
nou un obiectiv în faţa ochilor, și anume un obiectiv 
eminamente practic. De dragul acestui obiectiv recu- 
nosc autoritatea purtătorului. 

Sau: jucăm fotbal. Antrenorul îmi spune: „Vei 
juca acum în atac pe aripa stângă!“ Am din nou de 
a face cu o directivă pe care o accept, ceea ce înseam- 
nă că accept autoritatea antrenorului. De ce oare? 
Pentru că știu că în asemenea situații cineva trebuie 
să decidă de vreme ce numai în felul acesta se poate 
juca cum trebuie și numai astfel există şansa unei 
victorii. Avem din nou de-a face cu un obiectiv prac- 
tic, iar eu am acceptat autoritatea ia i de 
dragul acestui obiectiv. 

În toate cazurile de acest gen situaţia se prezintă 
după cum urmează: subiectul crede că executarea 
tuturor directivelor care i-au fost comunicate de către 
purtător sub forma aserțţiunii și care fac parte din do- 
meniul său constituie o condiție necesară a obținerii 
rezultatului dorit, adică a unui obiectiv. Aşa cum vom 
mai arăta, este vorba aici de o autoritate deontică su- 
biectiv-individuală cu o structură relativ simplă. Lu- 
crurile sunt ceva mai complicate în cazul autorității 
de grup, așa cum vom vedea mai încolo. Putem enunta 
deci pentru tipul mai simplu de autoritate deontică 
următoarea definiție: 

Propoziția 7.1: P este 6 autoritate deontică pen- 
tru S în domeniul D atunci şi numai atunci când 
există un scop O de un asemenea tip, încât (1) S do- 
rește ca O să fie realizat, (2) S crede că executarea 
de către S a tuturor directivelor care-i sunt comuni- 
cate de către P sub forma aserțiunii şi care fin de 
domeniul D sunt o condiție necesară a acestei rea- 
lizări. | i | 

Așa se întâmplă în cazul teroristului: există un 
Scop — Şi anume supraviețuirea mea — pe care 
doresc într-adevăr să-l realizez şi am credinţa că pre- 
darea portofelului meu constituie o condiţie necesară 
pentru aceasta. La fel stau lucrurile în cazul fiscului: 
obiectivul pe care-l doresc aici este evitarea unei 
amenzi, adică urmăresc să nu plătesc o anume sumă 
de mărci. Pe de altă parte cred — și pe bună drep- 
tate — că nu voi realiza acest obiectiv, dacă nu plă- 
tesc impozitul la timp — plătirea lui este o condiţie 
necesară pentru realizarea scopului meu. La fel atunci 

când e vorba de jocul meu pe aripa stângă: doresc 
victoria echipei mele şi de aceea a accept autoritatea 
antrenorului. 

Pe baza acestei definiții se ot stabili anumite 
particularităţi ale autorităţii deontice valabile tot- 
odată şi pentru autoritatea de grup. 

Trebuie mai întâi remarcat că existenţa acestei 
autorități presupune întotdeauna un obiectiv practic, 
un scop încă nerealizat care se află în viitor şi este 
dorit de subiect. Un asemenea obiectiv nu intră deloc 
în definiţia autorităţii epistemice. Desigur că şi cel 
care recunoaşte o autoritate epistemică are un obiec- 
tiv — în speţă el vrea să ştie —, dar acest obiectiv 
cade în afara esenței autorității înseși. 

Apoi avem de-a face aici cu o convingere: subiec- 
tul trebuie să creadă în faptul că executarea respecti- 
velor directive ale purtătorului reprezintă o condiție 
necesară, indispensabilă pentru atingerea obiectivului. 
Găsim și în autoritatea epistemică o convingere — 
şi anume un fel de încredere în purtător. Dar aici 
avem ceva cu totul diferit: căci în cazul autorităţii 
deontice nu este vorba de încrederea acordată unei 
persoane, ci de o părere care se referă la corelaţia 
dintre evenimente. 

Să observăm că, pentru existenţa autorității, juste- 
fea acestei opinii este lipsită de importanţă. S-ar 
putea, de pildă, ca adeptul terorismului să nu ţină în 
mână un pistol adevărat, ci doar o jucărie, aşa încât 
el să nici nu mă poată omori — în acest caz supune- 
rea mea nu constituie o condiție necesară a supra- 
vieţuirii mele. Sau s-ar putea întâmpla ca în secția 

mea financiară să domnească o asemenea dezordine 
încât să se uite a mi se administra o amendă (aceasta 
este o ipoteză într-adevăr improbabilă: din păcate, 
în cele mai multe secții financiare domnește în această 
privință o ordine exemplară). Într-o asemenea situa- 
tie, convingerea mea că voi primi o amendă în cazul 
în care nu voi plăti este neîntemeiată. Toate acestea 
nu anulează însă autoritatea deontică: atâta vreme cât 
cred că supunerea mea este o condiţie necesară a 
atingerii obiectivului meu, ea există — fie că această 
credință este întemeiată, fie că este neîntemeiată. 
Aceasta este un aspect destul de important și merită 
să fie formulat printr-o propoziţie specială: 

Propoziția 7.2: Justețea şi întemeierea convin- 
gerii pe care o presupune acceptarea autorității de- 
ontice reprezintă un fapt lipsit de imporiaulă pentru 
existența autorităţii înseși. 

Apoi mai trebuie observat că recunoașterea nu 
este același lucru cu executarea. Omul este în așa 
fel făcut, încât recunoaște de foarte multe ori că 
ceva este just, fără a acționa în conformitate cu ceea 
ce a recunoscut: video meliora probaque deteriora 
sequor, spune poetul roman: văd ceea ce este bun 
şi cuviincios, dar mă iau după ceea ce este rău. E 
drept că de-a lungul istoriei filozofiei unii au negat 
posibilitatea unei asemenea situaţii — este vorba 
de așa-numiții intelectualiști morali. După ei, omul 
nu se poate opune unei reguli pe care o recunoaşte 
drept valabilă, el trebuie să acționeze în conformi- 
tate cu ea. O asemenea concepție este atribuită, de 
pildă, lui Socrate. Dar ea este, din păcate, greșită. 

Se întâmplă prea adesea să recunoaştem drept vala- 
bil un lucru şi să acţionăm în conformitate cu altul. 
Aceasta nu se întâmplă doar în domeniul autorităţii, 
ci reprezintă un fenomen frecvent, ba chiar cotidian. 
Mulţi oameni ştiu foarte bine că nu ar trebui să fu- 
meze, şi cu toate acestea continuă să fumeze zdravăn. 
Cine dintre noi poate să afirme că a făcut întotdeauna 
ceea ce a recunoscut ca fiind de datoria sa? În orice 
caz, eu nu o pot pretinde (Şi împotriva conştiinţei 
mele continui să fumez cu spor). 

Dacă aşa stau lucrurile, atunci reiese că execu- 
tarea directivelor date de purtătorul autorităţii nici 
nu ţine de esenţa acestei autorități. Poţi recunoaşte 
o autoritate deontică fără a asculta însă de ea. Aceasta 
este o problemă destul de importantă şi merită să fie 
formulată într-o propoziţie: 

Propoziția 7.3: Executarea efectivă de către su- 
biect a tuturor directivelor care fac parte din domeniu 
şi Sunt date de purtătorul autorităţii nu reprezintă 
o condiție necesară a existenței autorităţii deontice. 

- Trecem acum la cazul mai complex al autorității 
de grup, unde avem în vedere un grup de subiecți 
(nu de purtători). Mai întâi trebuie făcută aici urmă- 
toarea precizare: Se vorbeşte pe bună dreptate de 
o autoritate în raport cu un grup de oameni şi atunci 
când aceasta nu constă decât în aceea că fiecare mem- 
bru al grupului respectiv recunoaşte acea autoritate. 
Sau, altfel spus: acest tip de autoritate de grup poate 
fi analizat ca autoritate individuală. | 

Dar lucrurile nu stau întotdeauna aşa. Iată un 
exemplu: să ne imaginăm un vapor aflat în pericol 

de scufundare: într-o asemenea situație, echipajul 
recunoaște autoritatea deontică a căpitanului cu şi 
mai multă stricteţe decât de obicei. Ce înseamnă 
aceasta? Pur şi simplu că toţi sau cel puţin majori- 
tatea marinarilor şi a ofiţerilor o fac. Putem formula 
aceasta în următoarea propoziţie: 

Propoziția 7.4: P este o autoritate >, ARIA 
pentru un grup de oameni K în domeniul D atunci 
şi numai atunci când toţi sau cel puţin majoritatea 
membrilor acestui grup recunosc acea autoritate. 

“Ciudat este însă că, în pofida faptului că în felul 
acesta autoritatea de grup este reductibilă la una 
individuală, definiţia acestei autorităţi sună totuşi 
altfel decât cea a autorităţii individuale. Aceasta 
decurge din faptul că în cazul autorităţii de grup nu 
este necesar ca un membru al grupului să creadă că 
executarea de către el a directivelor ar fi o condiţie 
necesară a realizării obiectivului. Este absolut sufi- 
cient dacă el crede că acea condiţie este reprezentată 
de executarea de către majoritatea membrilor. 

„În exemplul nostru: pentru ca acel căpitan să fie 
o autoritate deontică pentru un anume marinar, să 
spunem pentru Fritz, acesta nici nu trebuie să creadă 
că propria sa supunere la ordinele căpitanului este 
necesară pentru salvarea vasului. Este absolut sufi- 
cient dacă Fritz acceptă ideea că supunerea aceasta 
din partea majorității marinarilor este esențială. 

Poate că acest lucru devine încă mai limpede dacă 
ne gândim la impozite și anume puțin altfel decât 
am făcut-o mai sus. Am pornit acolo de la premisa 
că cetăţenii își plătesc impozitele de teama amenzilor. 


108 


Acest lucru nu este însă — cel puţin în multe cazuri 
— întru totul adevărat. Cu toate că, aşa cum cred 
eu, teama menţionată joacă un rol foarte important 
în achitarea impozitelor, nu se poate nega, după câte 
se pare, că cetăţenii care plătesc mai au şi alte motive 
s-o facă. Ei îşi doresc un stat care să funcţioneze 
cum trebuie şi sunt convinși că, fără impozite, nici 
un stat nu poate funcţiona cum trebuie. 

„Să luăm acum un evazionist. Nu există nici o cer- 
titudine cum că el ar nega necesitatea impozitelor. 
Nu, mulţi dintre aceşti escroci sunt profund convinși 
că statul nu poate funcționa fără impozite; totodată, 
ei doresc ca starul să funcţioneze cum trebuie. Și cu 
toate acestea ei escrochează, adică nu-și plătesc im- 
pozitele aşa cum ar trebui. Cum e posibil acest lucru? 
Iată răspunsul: este posibil, deoarece ei cred că este 
necesară plătirea impozitelor de către cei mai mulți 
cetăţeni, dar că nu trebuie să plătească toți — de unde 
deduc că ei nu trebuie s-o facă. 

Și în cazul unui război se întâmplă ceva asemă- 
nător. E posibil ca un om să dorească victoria din tot 
sufletul şi să fie convins că ea nu poate fi obținută 
decât prin efectuarea serviciului militar într-o unitate 
combatantă. Dar el spune: „fără mine“. Aceasta în- 
seamnă că el nu crede că propria sa participare este 
o condiţie necesară a victoriei mult dorite: în conse- 
cință, că nu este valabilă pentru toată lumea. Și el 
are într-adevăr dreptate: au fost câştigate multe răz- 
boaie, cu toate că de partea învingătorului au existat 
dezertori şi chiulangii. Același lucru este de altfel va- 
labil și în cazul impozitelor: multe state funcționează 

foarte bine cu toate că în ele există a ci eva- 
zionişti. era 
De aici decurge că trebuie să definim autoritatea 
deontică pentru un grup de oameni în alt fel decât 
am făcut-o în propoziţia 7.1. Nu mai avem aici de-a 
face cu o relaţie cu trei termeni, ci cu una care are 
patru termeni: în afară de purtător, de subiect şi de 
domeniu, mai este vorba aici şi de un grup de subiecți. 
Definiția unei asemenea autorităţi ar suna astfel: 
Propoziția 7.5: P este o autoritate deontică pentru 
S care aparține grupului K în domeniul D atunci 
şi numai atunci când există un scop O de un ase- 
menea tip încât S să creadă că executarea tuturor 
directivelor date de P şi care fac parte din D de către 
majoritatea membrilor lui K este o condiție nece- 
sară a realizării lui O — iar S dorește îi în același 
timp această realizare. j 
De acest concept al autorității de grup este strâns 
legată o importantă problemă morală. Iat-o: În ipo- 
teza în care eu cred că executarea respectivelor direc- 
tive de către majoritatea unui grup este necesară 
“pentru atingerea scopului şi în ipoteza că eu doresc 
realizarea acestui scop, am eu dreptul să nu mă supun, 
să „chiulesc“? Kant a dat un răspuns negativ la această 
întrebare, şi anume pe baza următoarelor reflecții. 
Dacă toți ar proceda așa, atunci obiectivul nu ar mai 
putea să fie atins. Dar în însăși definiția noastră se 
găseşte deja premisa că nu trebuie ca fofi să se su- 
pună. Dacă așa stau lucrurile, atunci fiecare se poate 
gândi că aparţine acelei minorităţi a cărei participare 
este neesenţială. Kant este de părere că, dacă includ 

în decizia mea regula „Oricine se poate sustrage“, 
procedez absurd, contradictoriu: doresc realizarea 
unui scop şi în același timp admit o premisă care 
îmi face imposibilă realizarea acestui scop. Am 
făcut această observaţie doar în treacăt, fără a ne 
angaja într-o dezbatere asupra tezelor kantiene. Nu 
vrem decât să precizăm că deduoția nu ni se pare 
valabilă. 

După ce am stabilit o AEAN a autorității deon- 
tice — mai exact, două definiții — să ne punem între- 
barea: ce anume implică respingerea unei asemenea 
autorități? Sau, altfel spus, de la ce presupoziție pleacă 
cel care respinge o asemenea autoritate? 

Cele două definiții conțin doi factori: pentru ca 
autoritatea să existe, trebuie în primul rând să existe 
un obiectiv dorit, iar în al doilea rând trebuie ca un 
subiect să creadă că executarea directivelor respec- 
tive constituie o condiție necesară a realizării acestui 
obiectiv. Cei doi factori trebuie să existe concomi- 
tent. Exprimat în limbajul de specialitate al logicii, 
avem aici de-a face cu o conjuncție sau cu produsul 
logic a două propoziţii. Logica formală conține însă 
o așa-numită lege a lui De Morgan, după care negarea 
unui asemenea produs este echivalentă cu alterna- 
tiva logică a negaţiei ambelor sale părți componente. 
Dacă, de pildă, cineva neagă că plouă şi ninge în ace- 
laşi timp, atunci el susţine, în mod echivalent, că nu 
plouă sau cel puţin nu ninge. 

Dacă aplicăm acum această lege cazului nostru, 
descoperim că cel care nu acceptă într-un anume 
caz autoritatea deontică, în mod echivalent (1) sau 

respinge obiectivul — adică nu dorește acest obiec- 
tiv— (2) sau respinge convingerea că supunerea față 
de acea autoritate este o condiţie necesară a lui — 
sau (3) şi una şi alta. 

Să ilustrăm aceasta pe baza cazului cunoscut al 
celor care refuză să satisfacă serviciul militar. Un 
asemenea om nu recunoaște autoritatea legiuitorului 
care impune efectuarea serviciului militar. El neagă, 
aşadar, existența acestei autorităţi. Nu o poate face 
decât din două motive. Fie este de părere că obiecti- 
vul, apărarea ţării etc., nu trebuie urmărit — fie crede. 
că serviciul militar nu este un mijloc adecvat și nece- 
sar pentru apărarea ţării, apărare pe care totuşi o 
doreşte. Se poate întâmpla de asemenea ca el să res- 
pingă în acelaşi timp ambele idei. 

Aceasta se poate formula în următoarea propo- 
ziţie: 

Propoziția 7.6: Cel care respinge autoritatea 
deontică a unui purtător într-un domeniu neagă 
sau că există un obiectiv care nu poate fi atins decât 
sub conducerea acestei autorități, sau că executarea 
directivelor purtătorului constituie o condiție nece- 
sară a realizării acestui obiectiv, sau neagă şi una 
şi alta. | 

Dispunem acum de premisele necesare pentru 
a cerceta problema acceptării autorităţii deontice și 
aceea a întemeierii ei. 

Să observăm mai întâi că pentru recunoaşterea 
autorității deontice este întotdeauna necesară accep- 
tarea unei propoziții evaluative în genul: „Este bine, 
indicat etc. de a recunoaşte autoritatea a purtătorul 

în acest domeniu.“ Dar, după cum am văzut, accep- 
tarea unei propoziţii trebuie să fie întemeiată. Putem 
aşadar să spunem aici exact același lucru pe care l-am 
susținut în propoziția 5.4 în E Apă cu autoritatea 
epistemică: 

Propoziția 7.7: Acceptarea unei autorităţi deon- 
tice fără nici un tel de întemeiere trebuie respinsă 
din motive morale. 

Faptul că această acceptare poate fi întemeiată 
ar trebui să fie un lucru evident și nu vrem să mai 
discutăm despre aceasta. În schimb, considerăm im- 
portantă următoarea problemă: În ce constă de fapt 
întemeierea unei autorităţi deontice? Vom înţelege 
mai bine acest lucru abordând mai întâi conceptul 
de autoritate neîntemeiată. Se constată atunci că 
aceasta poate fi acceptată în două feluri. În primul 
caz vom vorbi de o acceptare „oarbă“, iar în cel de 
al doilea de una „iraţională“. Desigur că o acceptare 
oarbă este şi ea iraţională, dar se va vedea că este 
practic să folosim ambele expresii. 

Avem de-a face cu o acceptare oarbă atunci când 
cel care o efectuează nu o face urmărind un scop sau 
când nu crede că recunoașterea autorităţii este o con- 
diţie necesară pentru realizarea scopului. Aşa se în- 
tâmplă atunci când un om execută ordinele automat, 
ca o maşină.. 

Acceptarea iraţională este aceea în care subiec- 
tul are un obiectiv şi crede de asemeni că trebuie să 
recunoască autoritatea pentru a atinge acest obiectiv, 
dar credinţa lui este neîntemeiată. Dintre cei doi fac- 
tori ai autorităţii, fixarea scopului şi credința menţio- 
nată, primul nu poate fi de fapt întemeiat, deoarece 

un scop nu este o propoziţie, iar în sensul propriu-zis 
al cuvântului nu pot fi întemeiate decât propoziții. 
În schimb, convingerea reprezintă întotdeauna accep- 
tarea unei propoziții. De aici decurge următoarea pro- 
poziţie importantă: 

Propoziția 7.8: Acceptarea unei autorități este 
întemeiată atunci şi numai atunci când este înteme- 
iată convingerea în necesitatea acestei acceptări. 

Dar cum se înfăptuieşte o asemenea întemeiere? 
Răspunsul este că ne aflăm exact în aceeași situație 
ca în domeniul autorităţii epistemice. Întemeierea 
poate. să .se înfăptuiască deci printr-o: înțelegere 
nemijlocită sau prin raţionament. Acesta din urmă 
se poate baza pe experiențele proprii ale subiectului 
sau pe cele ale altora. În cele mai multe dintre cazuri 
o asemenea întemeiere va fi inductivă, deci slabă — 
dar aceasta este o slăbiciune logică caracteristică ori- 
cărei acţiuni umane. 

„Aici avem însă de-a face cu ceva deosebit. Se 
ÎN CEMT destul de des ca purtătorul autorității deon- 
tice să acționeze totodată ca purtător al autorității epis- 
temice în privinţa întemeierii celei dintâi. Subiectul 
acceptă ideea că supunerea sa este utilă, deoarece are 
încredere în purtător. Așa se întâmplă cu un copil 
mic care recunoaște autoritatea (deontică) a mamei 
sale, deoarece crede că aşa este bine pentru el; şi crede 
că lucrurile stau astfel pentru că are o încredere (epis- 
temică) în mama sa. 

În asemenea cazuri avem dea face cu o adevă- 
rată acumulare de autorități. Purtătorul apare mai 
întâi ca o autoritate iba amp în PAA întemeierii 
autorității sale deontice. .. 


114 


Apoi el este şi autoritatea deontică. În al treilea 
rând, cel puţin aşa se pare, el mai funcționează și 
ca o autoritate epistemică în domeniul propozițiilor 
practice. În unele cazuri acest lucru poate să fie, 
fără îndoială, legitim, ba chiar necesar, ca în cazul 
copilului mic sau în general când este vorba de comu- 
nități mici. Dar transferarea unor asemenea core- 
laţii la societăți mari, cum ar fi cele politice, poate 
fi privită ca periculoasă. Acolo pare să fie rațional 
ca încrederea în necesitatea autorității deontice să 
fie întemeiată prin raționamente independente de 
autoritatea epistemică a purtătorului. 


DELEGAREA AUTORITĂŢII. 


În continuarea reflecţiilor noastre despre struc- 
tura autorităţii deontice ne vom ocupa de conceptul 
delegării. Aceasta apare atunci când purtătorul auto- 
rităţii o cedează parţial altcuiva, când o transmite 
altcuiva. Aşa se întâmplă, de pildă, când. mama care 
trebuie să meargă la cumpărături le spune copiilor 
mai mici: „Cât timp sunt plecată, ascultaţi-o pe Anne- 
liese.“ Aici autoritatea maternă este cedată fetei — 
care nu are mai mult de 14 ani —, este delegată. 

Din acest exemplu reiese cu limpezime că nu 
poate fi delegată decât autoritatea deontică. Autori- 
tatea epistemică nu poate fi delegată. E drept că se 
întâmplă ca recunoașterea autorităţii epistemice a 
cuiva să fie întemeiată prin autoritatea epistemică 
a altcuiva — dar în cazul acesta nu avem de-a face 
cu o delegare în sensul în care vorbim despre dele- 
garea autorităţii deontice. Acest lucru se poate vedea 
din faptul că cel care deleagă autoritatea trebuie să 
o şi aibă, în timp ce, în cazul întemeierii menţionate, 
aceasta nu este necesar. Următorul exemplu este 
menit să ilustreze această situaţie. 

Doresc să obţin unele informaţii despre anumite 
insecte, și ca atare pornesc în căutarea unui purtător 

al autorităţii epistemice în domeniul entomologiei 
— căci așa se intitulează ştiinţa care se ocupă de aceste 
ființe mai mult sau mai puţin simpatice. Dar deoa- 
rece nu cunosc pe nici unul, mă adresez domnului 
profesor dr. Meyer, care predă chimia la universitatea 
noastră. Procedez astfel, deoarece ştiu că-și cunoaște 
bine colegii şi este în situaţia de a-mi spune numele 
unui adevărat specialist. Profesorul Meyer îmi spune: 
„Adresaţi-vă profesorului Müller. El este un ento- 
molog excelent.“ Așadar autoritatea lui Miiller este 
întemeiată de cea a lui Meyer. De aici nu derivă nici- 
decum că Meyer i-ar fi delegat lui Müller autoritatea 
sa în domeniul entomologiei, fiindcă el nici nu are 
o asemenea autoritate. El ştie tot atât de puţin despre 
insecte ca şi mine, sau poate chiar mai puţin. Aici 
nu poate fi vorba de o delegare — căci nimeni nu 
poate delega ceea ce nu posedă. Putem aşadar să 
enunțăm propoziția: - 

„ Propoziția 8.1: Poate fi delegată autoritatea de- 
ontică, dar nu şi cea epistemică. 

Cum se prezintă însă structura delegării? În linii 
mari, ea poate fi descrisă după cum urmează. Există 
mai întâi purtătorul autorităţii în raport cu un subiect 
şi un domeniu. Inginerul constructor este, de pildă, 
un asemenea purtător în raport cu toate lucrările de 
construcție pe care le necesită un edificiu pentru toți 
cei care lucrează la ridicarea lui. Acesta este primul 
factor. Mai există însă și un alt purtător, căruia cel 
dintâi îi cedează, îi deleagă o parte din autoritatea 
sa. În cazul nostru el poate să spună câtorva munci- 
tori: „În ceea ce priveşte construirea acelei schele, 
vă rog să urmaţi directivele domnului Isidor.“ Prin 

intermediul acestui enunț al purtătorului, Isidor, dele- 
gatul, obține o autoritate în raport cu subiectul sau 
subiecţii într-un domeniu ea al autorităţii pri- 
mului. 

După cum se vede, delegarea are o structură mult 
mai complexă decât autoritatea. Delegarea nu are mai 
puţin de cinci termeni, pe care îi vom enumera aici: 

1. Primul purtător (inginerul constructor) pe care-l 
vom denumi Şi purtător principal sau „cel care de- 
leagă“ desemnându-l prin „P“. 

2. Al doilea purtător, de ceai «patit Isidor) 
(E). 

3. Un subiect al autorităţii primului care devine 
acum şi subiectul autorităţii celui de al doilea (mun- 
citorii din grup) (,,S“). 

4. Un domeniu principal, şi anume acela al pur- 
tătorului principal (toate directivele în legătură cu 
construirea edificiului) („D'). 

5. Domeniul delegat, acela al delegatului (direc- 
tive care se referă la construirea schelei) („F**). 

- Dacă este vorba de un grup — ca în exemplul 
nostru —, atunci s-ar mai putea adăuga un al şaselea 
termen, adică s-ar putea face o deosebire între toți 
muncitorii care participă la construcție şi cei asupra 
cărora se extinde autoritatea obținută de Isidor. Nu 
vom proceda însă aşa, pentru că în cele mai multe 
cazuri sunt suficienţi cinci termeni. Putem gal 
să enunțăm propoziția: 

Propoziția 8.2: Delegarea este o relaţie cu cinci 
termeni care se instaurează între cel care deleagă, 
cel care este delegat, subiect, domeniul pp cina! şi 
domeniul pri 

Faptul că așa stau lucrurile este desigur cunoscut 
de toată lumea. Probabil însă că nu mulți știu că avem 
aici de-a face cu o structură logică extrem de compli- 
cată. O relaţie cu cinci termeni este atât de complexă, 
încât până în prezent nu avem o teorie satisfăcă- 
toare a acestor relaţii. Nu ne propunem să dezvoltăm 
aici o asemenea teorie, ci vrem doar să atragem aten- 
_ ţia asupra câtorva aspecte ale ei. 

Există o propoziţie logică generală care spune 
că o relaţie cu m termeni conţine exact (m/n) relaţii 
cu n termeni." De aici decurge că o relaţie cu cinci 
termeni, cum este cea a delegării, conţine cinci relații 
cu patru termeni, 10 relaţii cu trei termeni şi tot atâtea 
relaţii cu doi termeni... 

Aceasta se poate vedea din schema de mai jos. 


Schema 8.21 
P PE E 


* Pentru cei care din întâmplare au uitat poate propo- 
zițianewtoniană: i 


(22) Bh _m- 1) (m — 2)... (m-= (n- !)) 


1*2:3..n 

Dintre cele 10 relaţii parţiale cu trei termeni am 
scos în evidenţă cu ajutorul unor linii mai groase 
două, și anume acelea care constituie triunghiurile 
PSD şi ESF. Prima formează binecunoscuta struc- 
tură fundamentală a autorităţii. Cea de a doua este 
de asemenea o relație de autoritate şi prin urmare 
are exact aceleaşi proprietăţi ca cea dintâi. De aici 
derivă că noi cunoaștem deja 6 din cele 10 relaţii 
cu câte doi termeni conținuți în delegare, şi anume 
acelea pe care le-am notat aici prin „PS“, SPDS 
„SD“, „ES“, „EF“ şi „SD“. Explicația este că ES=PS, 
EF=PD și SF=SD. Așadar nu mai rămân de cercetat 
decât 4 relaţii cu câte doi termeni: PE, PF, ED şi FD. 

Dintre aceste patru relaţii, cea dintâi, relaţia PE, 
cea care se instaurează între purtătorul principal şi 
delegat, este cea fundamentală. Atunci când ea este 
dată, ia naştere întreaga structură complexă a dele- 
gării. Ea este cea mai interesantă, atât din punct de 
vedere logic, cât şi din punctul de vedere al teoriei 
organizării. 

Pentru ca ea să ia naştere, trebuie să aibă loc o 
serie de acțiuni. 

l. Purtătorul principal (cel care deleagă) decide 
să învestească pe cineva cu funcţia de delegat. Este 
vorba aici de un act interior de voinţă care consti- 
tuie o premisă a delegării, dar care nu este în sine 
suficient pentru a o realiza. 

2. Pentru aceasta mai este necesară şi comunica- 
rea deciziei către cel care este delegat. O asemenea 
comunicare se cheamă învestire, pentru că prin 
intermediul ei delegatul este numit delegat. 

Se ridică aici diferite probleme. Prima este de 
natură teoretică; Ce este de fapt o învestire? Este 
vorba de comunicarea unei propoziţii sau a unei 
directive? E limpede că se comunică și o propoziţie. 
Cel care deleagă comunică faptul că doreşte ca dele- 
gatul să accepte delegarea. Este evident că aceasta 
nu acoperă întregul concept de învestire. În treacăt 
fie spus, o asemenea propoziţie este comunicată și 
în cazul directivei. Dacă spun de pildă cuiva: „Nu 
fuma!“, atunci îi comunic îndeobște şi faptul că nu 
doresc ca el să fumeze —, dar directiva nu constă 
în această comunicare, ci în altceva. Întâlnim și în 
cazul nostru o situaţie asemănătoare: esența înves- 
tirii nu rezidă în comunicarea unei propoziţii. Ea 
rezidă mai degrabă în aceea că cineva anume este 
chemat să fie delegatul. Numirea are ca efect ceea 
ce s-a intenționat prin ea. 

Gânditorul britanic J. Austin a numit tite 
tive“ acele enunţuri care au ca efect ceea ce intenţio- 
nează să spună. Ele ar fi un al treilea tip de configurații 
ideale autonome, alături de propoziţii şi directive. 
Învestirea nu pare însă a fi un performativ, întrucât 
existența ei mai presupune o a treia acțiune în speţă: 

` 3. comunicarea adresată subiectului sau subiec- 
tilor pentru care delegatul urmează să fie purtătorul 
autorităţii. 

Dacă ne întrebăm acum ce anume i se comunică 
de fapt, atunci vedem că este vorba de o directivă. 
Cel care deleagă se adresează subiectului, spunân- 
du-i că trebuie să execute directivele delegatului 
într-un anumit domeniu. E drept că aceasta este un 

tip special de directivă — și anume o directivă de- 
spre o directivă sau, în limbajul de specialitate, o 
meta-directivă —, dar este totuşi o directivă. Aşadar, 
pe lângă hotărârea pe care o ia purtătorul, învestirea 
mai conţine încă două elemente: în primul rând co- 
municarea unei directive către subiect și în al doilea 
rând comunicarea unei propoziţii către delegat — 
în speţă informaţia în legătură cu faptul că directiva 
menţionată este comunicată. 

Propoziția 8.3: Învestirea este comunicarea către 
subiect a directivei că trebuie să execute directivele 
delegatului şi comunicarea către delegat a faptului 
că acest lucru s-a făcut. 

Aşadar, în cazul nostru nu trebuie să vorbim de 
performative — sau, oricum, învestirea poate fi ana- 
lizată ca fiind comunicarea unei directive şi a unei 
propoziții. 

A doua problemă se referă la dictată Trebuie el 
oare să fie conştient de faptul că a fost numit, sau 
este necesar ca el să accepte învestirea? Există bine- 
înţeles cazuri în care valabilitatea învestirii depinde 
de acceptarea de către cel învestit; în asemenea ca- 
zuri, el trebuie să ştie că a fost învestit și trebuie să 
accepte delegarea autorității. Dar este oare necesar 
ca o asemenea clauză să fie gândită totdeauna lao- 
laltă cu celelalte condiţii? Oare face ea parte din struc- 
tura învestirii? - 

Se pare că nu este cazul. E drept că delegatul nu-și 
poate exercita autoritatea fără să o cunoască — în 

“sensul acesta acceptarea delegării este şi ea nece- 
sară. Dar exercitarea unei autorități nu este același 


122 


lucru cu autoritatea însăşi. Cineva poate fi o autori- 
tate pentru mine, cu toate că în raport cu mine nu 
şi-a exercitat-o niciodată. Putem să ne imaginăm deci 
un caz în care delegatul nu știe nimic de învestire 
sau nu vrea să o exercite, cu toate că știe de ca — 
şi în care este totuşi o autoritate pentru subiecții res- 
pectivi, într-adevăr, dacă le-ar da o directivă care face 
parte din domeniul în cauză, ei ar accepta directiva. 

O altă problemă în legătură cu relaţia PE este ur- 
mătoarea: trebuie oare delegatul să fie un subiect al 
autorităţii celui care deleagă? Exprimat în termeni 
de specialitate ai logicii: Este oare relația PE conți- 
nută în relaţia PS? La această întrebare răspunsul 
este negativ. Se poate imagina foarte uşor un caz în 
care purtătorul principal numeşte în funcția de dele- 
gat un om care nu este un subiect al autorităţii sale. 
Astfel, un şef de secţie dintr-un birou sau fabrică poate 
să-l roage pe colegul său care conduce un alt sector 
să-i ţină locul în timpul absenței sale, poate să-i de- 
lege deci autoritatea sa în raport cu angajaţii din acea 
secție. Acel coleg nu trebuie însă să fie un subiect 
al autorităţii celui care deleagă și, efectiv, în majori- 
tatea cazurilor nu este un asemenea subiect. În raport 
cu colegii nu există (din păcate) de fapt nici o auto- 
ritate deontică! De aici derivă propoziţia: 

Propoziția 8.4: Delegatul nu trebuie să fie un 
subiect al autorităţii purtătorului principal în dome- 
niul în cauză. - 

În sfârşit, să facem câteva observaţii în legătură 
cu proprietăţile logice ale relației PE. Fără îndoială, 
ea este ireflexivă şi asimetrică. Nimeni nu se poate 

delega pe sine însuși, iar atunci când E este un dele- 
gat al lui P, P însuşi nu poate fi un delegat al lui E 
în acelaşi domeniu. Problema tranzitivității relației 
PE este în schimb mai dificilă. Ea ar putea fi formu- 
lată în felul următor: autoritatea delegată poate fi 
oare delegată altcuiva? Dacă P i-a delegat de pildă 
lui E autoritatea într-un domeniu în raport cu câțiva 
subiecți, atunci poate oare E să cedeze această auto- 
ritate altcuiva, să spunem lui G, adică poate să o 
subdelege? 

Din punct de vedere logic este posibil ca: acest 
lucru să nu se petreacă. Se poate imagina o situaţie 
în care P îi spune lui E că nu are voie să-şi subde- 
lege autoritatea. Există această posibilitate, mai ales 
pentru că delegarea ia naştere prin intermediul unei 
directive de un tip special, şi anume prin meta-direc- 
tiva despre care am mai vorbit. Tot din punct de ve- 
dere logic este posibil î însă ca autoritatea să fie cedată 
numai în privința directivelor, dar nu în privința 
meta-directivelor. 

Conceptul delegării însuşi nu aiie o aseme- 
nea restricție. Trebuie aşadar să spunem că relația 
PE este ca atare tranzitivă — delegatul putând să 
delege autoritatea sa altcuiva (să o subdelege). Pro- 
poziția 8.5: Relația purtător-delegat (PE) este ire- 

flexivă, asimetrică şi tranzitivă. 

- 'Tranzitivitatea constituie o proprietate aont 
a relației noastre: ea permite construirea unei ierarhii 
de autorități deontice, care au o importanță decisivă 
pentru organizarea unor corporații sociale mai mari. 
Merită atenţie faptul că există două tipuri de aseme- 
nea ierarhii. Primul — cel care este folosit cel mai 

frecvent — se stabilește prin directivele purtătorului 
principal: el este cel care stabileşte câtă autoritate 
revine fiecărei trepte. Cel de al doilea tip ia naştere 
prin delegarea de către purtătorii subordonați. Tran- 
zitivitatea relaţiei PE este fundamentală mai ales 
pentru acest al doilea tip de ierarhie. 

Teoria organizării este o disciplină care a cunos- 
cut mai ales în zilele noastre o dezvoltare deosebită 
şi de aceea nu ne vom mai ocupa aici de ea. Ne limi- 
tăm la a observa complexitatea structurii logice a 
oricărei ierarhii, chiar şi a celei mai simple. Astfel, 
deleparea cu o singură sub-delegare posedă o struc- 
tură cu șapte termeni, care este reprezentată în urmă- 
toarea schemă: | | 


mahon 8.51 


Purtător. F | Domeniu 


Ne-am ocupat atât de mult de relaţia PE pentru 
că ea are o importanță centrală pentru obiectul nos- 
tru. În ceea ce priveşte celelalte relaţii care nu au 

fost încă definite — şi anume PF, ED şi FD (vezi 
schema 8.21) — nu ne propunem decât să spunem 
câteva cuvinte despre cea din urmă, adică despre 
acea relaţie care există între domeniul delegatului 
(F) şi cel al purtătorului principal (D). Celelalte două 
pot fi uşor definite cu ajutorul lui PE şi FD. 

În legătură cu relaţia noastră FD, trebuie obser- 
vat mai întâi că cele două domenii pe care ea le 
leagă constituie în conformitate cu propoziţia 2.2 
clase. Aşadar relaţia care se stabileşte între ele este 
relația logică între două clase. 

Logica ne învaţă însă că există cinci tipuri, aa ase- 
menea relații: două clase A şi B se pot (1) exclude 
total, se pot (2) intersecta parțial, sau (3) A poate 
să-l conțină pe B, sau (4) B poate să-l conțină pe A; 
ŞI, în sfârşit (5) pot fi egale, adică pot „coincide“. 

Următoarele scheme ilustrează această situație. 


Schema 8.52 . 


2 a! 4 5 

Annog AB. A. B: AB 
OO el baz) 

Prima problemă pe care o ridicăm în legătură cu 
relația dintre domeniul principal și domeniul dele- 
gatului sună după cum urmează: căruia din cele cinci 
tipuri îi corespunde ea? | 

Un lucru este clar: domeniul principal, cel care 

aparţine celui care deleagă (d) trebuie în orice caz 
să conţină pe acela al delegatului — aşa cum clasa 
mamiferelor o conţine pe cea a vacilor: cel care de- 
leagă autoritatea trebuie:să o şi posede.. 

Nu pot de pildă să numesc pe cineva ca locţiitor 
al meu în conducerea unei lucrări de construcţie, 
dacă nici nu fac parte din întreprinderea de con- 
strucții şi nici nu am un cuvânt de spug în proble- 
mele sale. 

Propoziția 8.6: Domeniul delegatului este în în- 
tregime cuprins în domeniul purtătorului principal 
al autorității. | 

Expresia „în întregime cuprins“ este însă am- 
biguă: poate la fel de bine să însemne cazul 3 (vezi 
schema 8.52), precum poate să însemne şi cazul 5. 
Într-adevăr, chiar şi atunci când două clase au exact 
acelaşi volum, aceeași întindere, se poate spune că 
una o conţine pe cealaltă (sau invers). A doua pro- 
blemă pe care ne-o punem deci aici este aceasta: în 
privinţa relaţiei noastre FD, este oare posibil acest 
lucru? Cu alte cuvinte: poate oare purtătorul prin- 
cipal să delege autoritatea sa pentru întregul său 
domeniu? 

Se pare că acest lucru nu este posibil. E drept 
că se poate imagina o situaţie în care purtătorul prin- 
cipal cedează întreaga sa autoritate altcuiva — cum 
se şi întâmplă efectiv în cazul abdicării. Domnitorul 
cedează atunci întreaga sa autoritate fiului său, să 
zicem, şi se retrage cu totul. Într-o asemenea situație 
nu se mai poate vorbi de fapt de o delegare a autori- 
tăţii. Cel care abdică nu mai este purtător principal, 
el nu mai are autoritate. E vorba de un proces cu totul 
diferit. 

Propoziția 8.7: Autoritatea nu poate fi delegată 
în raport cu întregul ei domeniu. 

De aici rezultă că nu putem întâlni cazul (5) din 
schema noastră 8.52: domeniul delegatului este în- 
tr-adevăr conținut în cel al purtătorului principal, dar 
nu este identic cu acesta. 

Situaţia este alta atunci când este vorba yo su- 
biecți. Este într-adevăr posibil și se întâmplă efectiv 
ca purtătorul principal să-și cedeze o parte din autori- 
tatea sa dintr-un domeniu în raport cu toţi subiecții. 
Aşa se întâmplă de pildă atunci când un funcționar 
de rang superior este numit, să zicem, în postul de 
controlor de preţuri. Într-o asemenea situaţie el nu 
primeşte decât o parte din domeniul purtătorului 
principal, dar îl primeşte în raport cu toţi cetățenii, 
adică în raport cu toţi subiecții. | 


inu 9 
TIPURI DE AUTORITATE DEONTICĂ 


Spre deosebire de autoritatea epistemică, cea de- 
ontică se împarte în două tipuri care sunt destul de 
diferite. Ne propunem să numim aceste tipuri pe 
de o parte „autoritate de sancţionare“ şi pe de alta 
„autoritate de solidaritate“. Analiza lor se va dovedi 
utilă în mai multe privinţe mai ales pentru că ar putea 
să contribuie la evitarea a numeroase confuzii care 
domnesc în acest domeniu. 

Să reținem mai întâi: 

Propoziția 9.1: Orice autoritate deontică este o 
autoritate de sancționare sau (și) o autoritate de soli- 
daritate. | ci 

Această deosebire este în sine simplă şi foarte 
uzuală. Un exemplu de autoritate de sancționare este 
cea a gangsterului care mă obligă să-i dau banii mei. 
Un exemplu de autoritate de solidaritate este cea a 
căpitanului de pe un vas aflat în pericol de scufun- 
dare. Trebuie reținut faptul că ambele tipuri au aceeaşi 
structură fundamentală. Atât victima gangsterului, 
cât şi marinarul de pe vas se supun directivelor, pen- 
tru că vor să realizeze un scop — și anume acela de 
a-şi salva viaţa. Din acest punct de vedere nu există 
deci nici un fel de deosebire între cele două tipuri. 

Deosebirea se află în altă parte, şi anume în ati- 
tudinea subiectului față de obiectiv. Pentru a înţelege 
acest lucru, trebuie să ne gândim puţin la conceptul 
de obiectiv, S-o facem pe marginea următorului exem- 
plu. Karl, proprietarul de sclavi, îi spune lui Donald, 
sclavul său, să deretice în salon. Karl dorește ca în- 
căperea să fie curată, deoarece intenționează să dea 
în aceeaşi seară o recepţie pentru câţiva prieteni. El 
are deci două obiective. Primul obiectiv este dere- 
ticarea camerei, cel de al doilea este recepţia mentio- 
nată, respectiv crearea unei dispoziții plăcute în rândul 
oaspeţilor. Este limpede că primul obiectiv este sub- 
ordonat celui de al doilea, în raport cu acesta apare 
ca un simplu mijloc în vederea unui scop. Acest prim 
obiectiv îl vom numi cel „imanent““, iar pe cel de al 
doilea, obiectivul „transcendent“. 

Donald, sclavul, are şi el un dublu obiectiv. El vrea 
să deretice camera — acesta este obiectivul imanent 
al acţiunii sale. În afară de aceasta, vrea să evite a 
fi pedepsit. În cazul lui, de asemenea, dereticarea. 
camerei apare ca un mijloc în vederea unui obiectiv 
transcendent care este evitarea pedepsirii. Donald 
nu i se supune lui Karl decât pentru că are ca scop 
realizarea acestui al doilea obiectiv, a obiectivului 
transcendent. i 

` Se observă deci că în timp ce purtătorul ŞI subiec- 
tul au același obiectiv imanent — camera să fie cu- 
rată —, obiectivele lor transcendente se deosebesc. 
În cazul lui Karl este vorba de recepție, dar lui Donald 
nici nu-i pasă de aceasta, el nu se gândește decât la 
pedeapsa pe care vrea s-o evite. Situaţia ar putea fi 

reprezentată grafic după cum urmează: 

Schema 9.11 
Koyi obiectiv transcendent 


Mu al purtătorului 
Acţiune—>> obiectiv imanent 


obiectiv transcendent 
al subiectului 


Aceasta este structura esenţială a autorităţii de 
sancţionare. O numim astfel pentru că obiectivul 
transcendent al subiectului este aici evitarea unei 
sancțiuni. În cazul nostru este poate vorba de o pe- 
deapsă corporală; în cazul secției financiare este 
vorba de o amendă; în exemplul cu gangsterul tero- 
rist, sancţiunea este pur şi simplu moartea. În toate 
aceste cazuri, autoritatea purtătorului este recunos- 
cută de subiect întrucât crede că numai în felul acesta 
poate evita o sancțiune. 

< Oaltă proprietate a acestui tip de MAANA constă 
în faptul că voința purtătorului este cea care stabi- 
Jeşte corelaţia dintre obiectivul imanent și cel trans- 
cendent al subiectului. Într-adevăr, sancţiunea este 
determinată de bunul plac al purtătorului. El o poate 
înfăptui sau nu, după cum vrea. De aceea, el poate 
şi să hotărască în ce condiţii o va înfăptui. El hotă- 
răște de pildă că sclavul va fi pedepsit în cazul în care 
nu a curățat cum trebuie camera până la o anumită 
oră. Cu alte cuvinte, el îl ameninţă pe sclav cu o sanc- 
țiune. Amenințarea ține de esența autorității de sancți- 
onare și provine din liberul arbitru al purtătorului. 

Propoziția 9.2: O autoritate deontică este o auto- 
ritate de sancţionare atunci şi numai atunci când 
(1) obiectivele transcendente ale purtătorului şi ale 

subiectului diferă şi când (2) corelația dintre acțiu- 
nea şi obiectivul transcendent al subiectului a fost 
creată de voința purtătorului. 

Lucrurile se prezintă cu totul altfel în cazul auto- 
rității de solidaritate. Să ne întoarcem la exemplul 
nostru cu vasul aflat în pericol de scufundare. Căpi- 
tanul ordonă unui grup de marinari să acționeze o 
pompă. Obiectivul imanent al acestui ordin şi al acţi- 
unii ordonate este ca pompa să fie pusă în funcţiune, 
respectiv ca apa să fie evacuată din vas. Acest obiec- 
tiv imanent este şi aici doar un mijloc pentru realiza- 
rea unui alt obiectiv, a unui obiectiv transcendent — 
şi anume pentru salvarea vasului şi astfel pentru sal- 
varea vieţii celor de pe vas. Din acest punct de ve- 
dere, structura autorităţii de solidaritate corespunde 

„cu cea a autorității de sanctionare. Există însă o de- 
osebire esenţială: altfel decât în cazul autorităţii de 
sancționare, obiectivul transcendent al purtătorului 
este același cu cel al subiectului. Ambii vor să sal- 
veze vasul. Această situaţie s-ar putea reprezenta 
sri următoarea schemă: 


Schema 9.21 
obiectiv transcendent 
Acţiune —> obiectiv imanent—> al purtătorului și 
al subiectului 


„Din acest motiv am ales expresia „autoritate de 
solidaritate“: aici subiectul este în acord cu purtă- 
torul în privinţa obiectivului transcendent, deci ei 
sunt solidari. 

În exemplul nostru avem de-a face tot cu o ame- 
nințare. Dar acest lucru nu este esențial pentru 

autoritatea de solidaritate — ea poate să existe foarte 
bine fără ca subiectul să fie ameninţat în vreun fel. 
Un exemplu ar fi gătirea unei mese de către o mamă 
şi două fiice. Fiicele acționează solidar sub conduce- 
rea mamei, deoarece le face plăcere să pregătească 
ceva delicios. De fapt ele nu sunt amenințate de nimic 
altceva decât de pierderea plăcerii pe care ţi-o pro- 
duce o masă foarte reuşită. Așadar, amenințarea nu 
este esenţială pentru acest tip de autoritate. 

Apoi — şi acest lucru este mai important — chiar 
şi atunci când avem de-a face cu o amenințare — 
ca în cazul vasului — ea este diferită de cea care 
apare în autoritatea de sancționare. Deosebirea constă 
în faptul că aici corelaţia dintre obiectivul imanent 
şi cel transcendent nu a fost creată prin voința purtă- 
torului, ci există independent de ea. De pildă, nu 
căpitanul este cel care a hotărât că dacă apa nu va 
fi pompată din vas, acesta se va scufunda —, ci legile 
fizicii care sunt complet independente de voinţa lui. 

O observaţie: e posibil ca această corelație să 
fi fost creată de voinţa altor oameni. Să ne gândim 
la următorul caz: un vas a intrat într-o zonă inter- 
zisă. Aceasta înseamnă că, dacă vor fi descoperiţi, 
căpitanul și poate că şi echipajul vor fi pedepsiţi sau 
cel puţin arestaţi. Echipajul doreşte să părăsească 
rapid zona respectivă pentru a evita aceasta; el se 
supune căpitanului, căci fără o asemenea supunere, 
fără recunoaşterea autorităţii sale, navigarea corectă 
și precisă nu este posibilă. Aici, corelația dintre acți- 
unile echipajului și obiectivul ei transcendent a fost 
creată de autorităţile locale, dar corelația însăşi este 

absolut independentă de voinţa purtătorului autori- 
tăţii, de voinţa căpitanului. De aceea avem şi aici 
-de-a face cu o autoritate de solidaritate si nu cu o 
autoritate de sanctionare. 

Propoziția 9.3: O autoritate deontică coda O auto- 
ritate de solidaritate atunci și numai atunci când (1 ') 
obiectivele transcendente ale purtătorului şi ale su- 
biectului sunt identice şi când (2) corelația dintre 
acțiunea subiectului și obiectivul său transcendent 
este independentă de voința purtătorului. 

Deosebirea dintre cele două tipuri de autoritate 
este îndeobşte resimţită cu acuitate. Un om care se 
supune unei autorităţi de solidaritate se simte liber: 
în schimb, autoritatea de sancționare funcţionează 
întotdeauna prin constrângere, cum se spune, ca îi 
răpeşte deci subiectului libertatea. 

Acest lucru nu este însă decât în parte adevărat. 
Orice autoritate deontică răpește subiectului o liber- 
tate, şi anume în măsura în care recunoscând autori- 
tatea, el renunță să mai hotărască singur, lăsând luarea 
hotărârilor în domeniu pe seama purtătorului. Acest 
lucru este valabil și în privinţa autorităţii de solida- 
ritate. S-ar putea ca un anume subiect să considere 
ca adecvată scopului o cu totul altă acțiune, în cazul 
în care nu ar fi subiect al autorității — și cu toate aces- 
tea trebuie să se supună directivelor purtătorului în 
pofida convingerilor sale că nu procedează cum tre- 
buie. Se supune pentru că ştie că fără o asemenea 
supunere obiectivul său (liber ales) nu poate fi atins. 

„ Aceasta reprezintă o problemă destul de-impor- 
tantă şi merită să fie dezbătută pe.marginea unui 

exemplu. Să ne imaginăm un locotenent care este 
foarte inteligent și posedă profunde cunoștințe mili- 
tare. El se află sub ordinele unui maior prost ca noap- 
tea. Maiorul îi dă un ordin. Locotenentul își dă seama 
că ordinul este greşit, că acţiunea pe care o impune 
nu serveşte obiectivul tactic general, că ar trebui 
să acţioneze cu totul altfel. Așadar, maiorul nu este 
o autoritate epistemică pentru el. Locotenentul nu 
trebuie să recunoască propoziţia practică „Acţiunea 
ordonată este corectă“. Dar maiorul este totuşi o 
autoritate deontică —, iar noi plecăm de la premisa 
că avem de-a face cu o autoritate de solidaritate: loco- 
tenentul își îndeplinește serviciul cu dăruire, deoa- 
rece vrea să-şi apere patria de dușman. 

-De ce se supune acelui ordin? De ce recunoaște 
autoritatea maiorului? Deoarece știe că nici un răz- 
boi nu poate fi câştigat, dacă în armată nu domnește 

o strictă disciplină. De aceea el va executa ordinul. 
În această relaţie el nu este cu totul liber — şi anume 
nu numai pentru că refuzul ar atrage după sine sanc- 
tiuni (am presupus că locotenentul se află din patrio- 
tism în serviciul patriei). El trebuie să acționeze așa 
cum fi ordonă maiorul din cauza obiectivului său. 

Aceasta este și structura generală a oricărei auto- 
rități: ea constă tocmai în aceea că subiectul renunță 
la o parte din libertatea sa de dragul unui obiectiv 
dorit. 


ccm alu s 
LIBERTATE, TOLERANȚĂ, ANARHISM 


i jd Si | 

: Strâns legat de conceptul de autoritate deontică 
este cel.de libertate politică — și prin acesta și alte 
concepte asemănătoare, cum ar fi cel de toleranţă, 
de anarhism etc. După cum vom vedea, libertatea 
poate fi definită tocmai prin intermediul autorită- 
tii. De aceea, în cele ce urmează, ne vom ocupa 
de această problematică, 

Ne punem mai întâi întrebarea: ce site liberta- 
tea? Adică: în ce conditii cineva este calificat drept . - 
„liber“? Înainte de a răspunde la această întrebare, 
merită să reținem că libertatea se referă întotdeauna 
la un domeniu. Azi, de pildă, sunt liber să merg cu 
maşina, dar nu sunt liber, să zicem, să vând haşiş. 
S-ar putea imagina desigur o libertate, ca să spunem 
aşa, „absolută“, deci o libertate în toate domeniile 
— acesta este însă un concept-limită care pare potri- 
vit numai pentru divinitate, nu și pentru oameni. 
De aici decurge 

Propoziția 10.1: Libertatea este o PENA cu doi 
termeni între un subiect şi un domeniu. 

În ce constă însă această libertate? Pur și simplu 
în faptul că un om pe care-l numim „liber“ poate 
să facă ceva în domeniul libertății sale — că are 

posibilitatea de a efectua această acţiune. Cuvântul 
„posibilitate“ (şi ca atare şi cuvântul „poate) este 
însă ambiguu. Pentru o acţiune există o posibilitate 
internă, psihică, și una externă, fizică. Aceasta pentru 
că fapta umană este întotdeauna legată de două lu- 
cruri: mai întâi de o decizie, de o opțiune, şi apoi de 
o execuţie a acestei decizii printr-o faptă fizică. Să 
luăm mersul la gară. Acum sunt absolut liber să mă 
duc acolo pentru că pot, în primul rând, să mă decid 
liber în acest sens şi în al doilea rând pentru că am 
picioare care, Domnul fie lăudat, mai funcţionează 
destul de bine. În privința acelei plimbări mă bucur 
aşadar atât de libertatea internă (psihică), cât şi de 
cea externă (fizică). Dacă sunt însă hipnotizat, iar 
cel care m-a hipnotizat mi-a interzis să mă duc la 
gară, atunci nu pot lua decizia respectivă. În schimb 
sunt liber din punct de vedere fizic s-o fac. 

Putem, așadar, formula propoziţia: 

Propoziția 10.2: Libertatea este libertate iei 
sau (și) libertate fizică. 

Cum stau însă lucrurile cu aşa-numita libertate 
şi lipsă de libertate politică? Să privim situaţia unui 
sclav. În mod normal, el este liber atât din punct de 
vedere psihic, cât şi din punct de vedere fizic. El se 
poate decide liber, de pildă, să se ducă la plimbare, 
şi în cele mai multe cazuri o şi poate face. Şi cu toate 
acestea nu îl calificăm drept liber, ci spunem că nu 
este liber din punct de vedere politic. Sau să luăm 
cazul menţionat mai sus, al cetăţeanului pe care un 
adept al terorismului îl amenință cu pistolul, cerându-i 
banii. Acest cetăţean este şi el liber, atât psihic cât 

și fizic. El ar putea refuza predarea banilor. De fapt, 
gangsterul nu l-a constrâns fizic să-i dea banii: nu 
i-a smuls banii, ci i-a comunicat doar o directivă. 
Dar şi în acest caz obișnuim să spunem că victima 
acelui bărbos simpatic şi a ideologiei sale măreţe 
este lipsită de libertate. . 

Se pare că pe lângă cele două tipuri de libertate 
despre care am vorbit — cea psihică şi cea fizică 
— mai avem oa treia libertate pe care am numit-o 
„libertate politică“. Nu este uşor de spus dacă aceasta 
este într-adevăr un al treilea tip, independent sau dacă 
nu cumva este o subspecie a celei psihice. Nu vom 
intra însă în amănunte în legătură cu această pro- 
blemă speculativă şi vom considera din motive prac- 
tice libertatea noastră polica Fi un al treilea tip 
de libertate. 

Pe noi ne interesează aici mai ales această liber- 

tate politică. Vom întreba deci mai întâi: Când este 
un om liber din punct de vedere politic? Obținem 
la această întrebare un răspuns pe cât de smpi, pe 
atât de surprinzător: 
„ Propoziția 10.3: Un A: este liber din punct 
de vedere politic într-un anume domeniu atunci şi 
numai atunci când în acel domeniu nu există pentru 
el o autoritate deontică. i 

Cu alte cuvinte: libertatea (politică) este pur şi 
simplu absența autorității deontice. 

Am spus că acest lucru poate să surprindă, căci 
se susține adesea că autoritatea este tocmai condiția 
libertății. Această propoziție care este în sine adevă- 
rată trebuie însă corect interpretată. Ea nu vrea să 

spună că libertatea este condiționată de autoritate 
în același domeniu, ci că existența autorităţii deon- 
tice într-un domeniu reprezintă adesea condiția liber- 
tăţii într-un alt domeniu. 

Un exemplu: existenţa autorității polițienești care 
ne obligă pe toţi să circulăm cu mașina pe partea 
dreaptă a străzii anulează tocmai libertatea mea de 
a mă deplasa cu maşina pe partea stângă. Dar ea asi- 
gură libertatea de a merge, să zicem, la Berna sau 
la Geneva. Dacă nu ar exista o asemenea autoritate 
atunci am avea pe străzi un asemenea haos şi o nesi- 
guranță atât de mare (cu toată autoritatea este, din 
păcate, şi aşa destul de mare), încât nu am mai putea 
să circulăm deloc în siguranță. Aşadar, autoritatea 
în domeniul sensului de circulație reprezintă o con- 
diție a libertății mele în privința obiectivului călă- 
toriei mele. Reiese de aici că afirmația citată nu 
contrazice propoziţia 10.3. 

Ne concentrăm acum asupra relațiilor dintre liber- 
tatea politică definită astfel şi celelalte libertăţi, adică 
cea fizică şi cea psihică. E limpede că libertatea fizică 
şi cea politică sunt independente una de cealaltă. Scla- 
vul despre care am vorbit poate să fie liber din punct 
de vedere fizic, cu toate că nu este liber din punct de 
vedere politic. Eu însumi, fiind liber din punct de 
vedere politic să mă duc la gară, aș putea în acelaşi 
timp să fiu incapabil să mă duc acolo, de pildă dacă 
aş fi paralizat. 

Propoziția 10.4: Libertatea politică și cea fizică 
sunt independente una de cealaltă. 

-În cazul libertăţii psihice, situaţia este însă alta. 
În conformitate cu analiza noastră prezentată în 

capitolul 7, un om se află supus autorității deon- 
tice atunci când îşi alege un obiectiv despre care în 
acelaşi timp crede că nu-l poate atinge decât dacă 
acceptă directivele purtătorului autorităţii. Mă supun 
astfel autorității agentului de circulaţie atunci când 
tind spre obiectivul de a nu fi pedepsit şi în același 
timp cred că nu pot să scap de amendă decât dacă 
dau ascultare domnului din intersecţie. Vreau să merg 
rapid mai departe —, dar consider faptul de a nu fi 
pedepsit mai important şi de aceea optez pentru supu- 
nere. De aici decurge că, pentru a mă supune unei 
autorități deontice, trebuie să fiu în situația de a putea 
alege între cele două. Aceasta este însă libertatea 
psihică. l 
Propoziția 10.5: Taon psihică este o con- 
diție necesară a autorității deontice. 

În conformitate cu propoziția noastră 10.3, reiese 
nemijlocit din aceasta: 

Propoziția 10.6: Lipsa de libertate politică pre- 
supune libertatea psihică. - 

Aceste două propoziții sunt de mare importanţă 
pentru problematica relaţiilor dintre credință şi auto- 
ritate şi ne vom mai folosi de ele. A 

` S-ar putea crede că dacă este valabilă propoziția 
10.6, atunci ar trebui să fie valabilă și propoziţia in- 
versă: „Nu poţi fi liber din punct de vedere politic 
fără a fi liber din punct de vedere psihic: Dar nu este 
adevărat. Logica ne învaţă că din „dacă nu p atunci 
q“ nu decurge: „dacă p atunci q“. De pildă, din „dacă 
nu beau mult, atunci sunt treaz“ nu decurge, din pă- 
cate Rt beau mult, atunci sunt treaz“. Lucrurile 

stau mai degrabă invers, cel puţin după cum arată 
experienţa personală a autorului. Astfel, din propo- 
ziţia noastră nu decurge nici că, atunci când cineva 
este liber din punct de vedere politic, el este în mod 
necesar liber și din punct de vedere psihic. Un bolnav 
psihic poate să fie absolut liber din punct de vedere 
politic. După cum se ştie, destul de mulți sunt cei 
care umblă slobozi până se observă că sunt nebuni. 
. Am definit libertatea politică prin intermediul 

autorităţii deontice. Deoarece există însă două tipuri 
de autoritate deontică (propoziţia 9.1), reiese că avem 
şi două tipuri de libertate politică: libertatea față de 
autoritatea de sancționare și libertatea față de auto- 
ritatea de solidaritate. Le vom numi „libertatea de 
sancționare“, respectiv „libertatea de solidaritate“. 
Diferenţierea lor merită să fie formulată într-o pro- 
poziție aparte: sui 

Propoziția 10.7: Orice libertate politică este sau 
o libertate de sancționare, sau o libertate de solida- 
ritate. 

“Ne vom ocupa acum de conceptul de toleranţă. 
A tolera pe cineva sau ceva, a fi tolerant faţă de un 
ins înseamnă a-l răbda, a-l suporta. Privită mai înde- 
aproape, toleranța presupune că trebuie să existe un 
lucru ce trebuie resimțit ca neplăcut, ca rău, ca nepo- 
trivit şi cu toate acestea se refuză interzicerea acelui 
lucru. De aici rezultă că ar putea fi interzis, aşadar 
că cel care ar putea să interzică are în acest caz o 
autoritate. 

Astfel este desemnat drept „tolerant“ un tată care 
nu interzice fiului său de 11 ani să fumeze, cu toate 

că ar putea s-o facă, şi care consideră totodată că 
fumatul dăunează sănătății băiatului şi consideră 
deci directiva corespunzătoare pita să te Cazi de 
fumat“ ca fiind justă. 

Putem aşadar să definim eta ip după cum ur- 
mează: 

“Propoziția 10. 3: P este tolerant în raport cu su- 
biectul S și cu directiva B atunci și numai atunci 
când (1) B face parte din domeniul de autoritate 
al lui P în raport cu S, (2) P consideră ca justă exe- 
cutarea directivei B de către S şi (3) renunţă totuși 
să-i impună B lui S. 

Având în vedere că deosebim o autoritate episte- 
mică şi una deontică, s-ar părea că trebuie să existe 
şi două tipuri de toleranţă: unul s-ar referi la propo- 
Ziţii şi celălalt la directive. Am avea deci de-a face 
cu o toleranță epistemică şi cu una deontică. 

În realitate, se vorbește mai frecvent despre tole- 
ranţa faţă de opinii. Dar opiniile se referă întotdea- 
una la propoziţii, drept care se naște impresia că am 
avea de-a face cu o toleranţă epistemică. O analiză 
mai atentă arată însă că lucrurile nu stau aşa. 

Despre toleranța faţă de opinii se vorbeşte în 
două feluri. O dată în sensul că este calificat drept 
„tolerant“ cel care renunţă să interzică opinii. Apoi, 
în sensul că este „tolerant“ acel om care nu-și iese 
din fire, nu se supără atunci când este confruntat 
cu opinii pe care nu le împărtășește şi le consideră 
. greşite. Dacă privim însă mai îndeaproape aceste 
două cazuri, observăm că de fiecare dată avem de-a 
face cu directive și nu cu propoziții, deci avem ra 
face cu o toleranță deontică. 

În primul caz va fi calificat drept „tolerant“, de 
pildă, guvernul britanic dacă nu interzice, să spu- 
nem, exprimarea și propagarea unor opinii anarhiste. 
După cum se vede, nu este vorba aici de opinii, ci 
de exprimarea acestor opinii, deci de o faptă umană 
exterioară, care n-ar putea fi dominată decât cu aju- 
torul unei directive. Toleranța aflată aici în discuție 
este aşadar neîndoielnic deontică. 

Situaţia este asemănătoare şi în cel de al doilea 
caz: omul care se supără atunci când i se povestește 
ceva ce el consideră a fi o aberaţie vrea să-l con- 
strângă pe celălalt — dacă ar putea s-o facă — să 
aibă o altă opinie. A avea opinii este însă o faptă şi 
ceea ce-l supără pe omul intolerant este faptul că nu 
dispune de puterea de a da victimei sale directiva co- 
respunzătoare cu autoritatea necesară. Așadar avem 
şi aici de-a face cu o toleranță deontică. Toleranţa 
epistemică nici nu există. 

Propoziția 10.9: Orice toleranță se referă la un 
domeniu al autorităţii deontice şi nu al celei epis- 
temice. 

În aceeaşi ordine de idei, am vrea să comentăm 
succint expresia „toleranță opresivă“ pusă în circu- 
laţie de H. Marcuse. Expresia este foarte nereușită, 
şi iată de ce: (1) „opresiune“ și „opresiv“ au de obicei 
în vedere ceva politic. Opresiunea constă în privarea 
de libertate politică, se află deci în contradicție cu 
toleranța în același domeniu. Concluzia este că nu 
poate exista și nici nu există o toleranţă opresivă în 
sensul propriu al cuvântului. (2) Ceea ce vrea să spună 
însă expresia — în contradicție cu uzul comun al 

limbii — este privarea de libertate psihică prin aşa- 
numita manipulare. Acest lucru nu are însă nimic 
de-a face cu toleranța. (3) Manipularea menţionată 
aici este de multe ori atât de extensiv concepută, încât 
cuprinde aproape orice fel de comunicare umană. 
Comerciantul îşi manipulează clientul, ziaristul își 
manipulează cititorul, soţia îşi manipulează soțul 
(Şi încă cum!). Pentru a evita o asemenea manipulare, 
ar trebui să se interzică de fapt orice fel de comuni- 
care umană. (4) Dar, lăsând la o parte aceste inadver- 
tente logice, s-a stabilit şi în mod empiric că omul 
sănătos la minte se lasă într-adevăr influenţat de cu- 
vinte şi altele asemănătoare, dar nu se lasă constrâns, 
adică manipulat. Este de-a dreptul compromiţător 
să te foloseşti de asemenea expresii trădătoare. 
În sfârşit, ne vom ocupa aici de importantul con- 
cept al anarhismului (şi de cel opus lui, de totalita- 
rism). Se spune uneori că cineva este un anarhist, 
deoarece are tendinţa de a se opune autorităţii, de 
a nu asculta de ea. În realitate, un asemenea individ 
neascultător nu trebuie să fie în mod necesar un anar- 
hist în sensul autentic al cuvântului. Pentru a fi aceasta 
nu este suficient să fie neascultător într-unul sau mai 
multe cazuri, ci ar trebui să repudieze autoritatea 
(deontică) în genere. Putem aşadar spune: 
„ Propoziția 10.10: Anarhismul este o doctrină după 
care n-ar trebui să existe nici o autoritate deontică. 
 Anarhismul se raportează deci la autoritatea de- 
ontică aproximativ la fel ca raționalismul la cea epis- 
temică: în timp ce acesta din urmă neagă autoritatea 
epistemică, anarhismul o repudiază pe cea deontică. 

Există însă aici o diferență importantă: raționalistul 
spune că nu există autoritate, anarhistul în schimb 
preferă să creadă că (din păcate) există o asemenea 
autoritate, dar afirmă că ea nu ar trebui să existe. 

Știm însă că există două tipuri de autoritate de- 
ontică: autoritatea de sanctionare şi cea de solidari- 
tate. La prima vedere pare deci că ar trebui să avem 
trei tipuri de anarhism. (1) Primul ar repudia ambele 
„tipuri de autoritate, atât autoritatea de sancţionare, 
cât şi pe cea de solidaritate. El ar considera deci în 
genere orice autoritate drept rea, nepotrivită, imorală. 
Vom numi acest tip anarhism radical. (2) Am avea 
apoi anarhismul de sancționare care nu repudiază 
decât autoritatea de sancţionare, dar recunoaște în 
schimb autoritatea de solidaritate. Adeptul său va 
spune că este gata să asculte de un conducător liber 
ales, cu condiţia să nu fie amenințat cu nici o pe- 
deapsă. (3) În sfârşit, s-ar putea imagina şi un anar- 
hism de solidaritate care, invers, nu ar repudia decât 
autoritatea de solidaritate, dar ar accepta-o pe cealaltă. 

În realitate acest al treilea tip nu pare să existe 
aproape deloc. Un om care repudiază chiar şi auto- 
ritatea de solidaritate nu va recunoaşte, după cât se 
pare, nici o autoritate de constrângere. Putem așadar 
să enunțăm următoarea propoziţie: 

Propoziția 10.11: Anarhismul este practic întot- 
deauna fie un anarhism radical, fie un anarhism de 
sancţionare. 

„Este oare posibil un anarhism radical? Bineîn- 
teles că e posibil ca cineva să susțină o asemenea doc- 
trină. Dar nu aceasta este problema noastră. No, vrem 

să ştim dacă este posibilă o societate în care să nu 
existe nici un fel de autoritate deontică, deci nici 
autoritate de sancționare şi nici autoritate de solida- 
ritate. 
Răspunsul este: în principiu, nai: Se pot imagina 
situaţii î în care câțiva oameni tind împreună spre rea- 
lizarea unui obiectiv fără ca să se afle sub o condu- 
cere, adică sub o autoritate deontică. Să ne imaginăm, 
de pildă, doi băieți care vor să treacă un cărucior prin- 
tr-o ușă, unul aflându-se în fața căruciorului, celălalt 
în spatele său. Ei nu au nevoie de o autoritate pentru 
a se apuca de treabă: primul va trage imediat de căru- 
cior, al doilea va împinge și totul va merge perfect. 
Din păcate avem aici de-a face cu un caz-limită, 
cu ceva foarte simplu. Situaţia este aceea că (1) mij- 
loacele pentru realizarea obiectivului se văd dintr-o 
privire — ambii băieţi sesizează imediat ce este de 
făcut, (2) diviziunea muncii, adică ce are fiecare 
membru al grupului de făcut pentru ca: obiectivul 
să fie atins, este de asemenea clară, și anume că unul 
trebuie să tragă, iar celălalt să împingă și nu invers. 
Dacă însă unul din aceste două elemente nu se oferă 
cu atâta evidență, și anume tuturor membrilor grupu- 
lui, atunci nu se mai poate imagina cum s-ar putea 
rezolva problema fără existența unei autorităţi. 
Să considerăm următorul exemplu: căruciorul 
trebuie din nou trecut prin ușă, dar de data aceasta 
uşa trebuie ținută deschisă de cineva (căci ea se în- 
chide de la sine şi este grea). Şi acum să nu mai lu- 
creze doi băieţi, ci patru, toţi având aceeași forță și 
aflându-se împreună pe aceeași parte a căruciorului. 
„Să mai presupunem în plus că acel cărucior nu poate 

fi urnit din loc decât de trei băieţi, deoarece este 
destul de greu. 

Să pomim de la ipoteza că nu există nici o autori- 
tate. Atunci se poate întâmpla ca toți patru să fugă 
la ușă ca s-o ţină deschisă sau ca toți patru să tragă 
de cărucior și nici unul să nu ţină uşa. Se va obiecta 
poate că, atunci când se întâmpla aşa ceva, este pro- 
babil ca greșeală să fie rapid corectată. Într-adevăr, 
așa este. Este însă suficient să complicăm puţin cazul 
nostru pentru ca acest lucru să nu mai fie posibil. 
Să ne imaginăm că nu avem 0 singură ușă, ci două, 
aflate la distanță egală față de cărucior. El poate 
fi tras fie prin una, fie prin cealaltă. Ce se va întâm- 
pla atunci? Există diferite posibilități — printre altele 
aceea că doi băieţi vor trage spre stânga, iar ceilalți 
doi spre dreapta. În această situație obiectivul nu va 
fi realizat. Exemplul nostru este foarte simplu. Să 
ne gândim însă la o acţiune socială oarecare, de pildă 
la predarea şi învăţarea într-o școală unde se găsesc 
20 de profesori, 400 de elevi și 15 săli de clasă. În 
asemenea cazuri într-adevăr nu se poate face nimic 
dacă nu există cineva care să conceapă un ca Și 
să-l i impună. 

De aici decurge că, dacă (1) ceea ce este de făcut 
în general şi (2) ceea ce trebuie să facă fiecare mem- 
bru în parte pentru a realiza scopul nu este absolut 
şi nemijlocit limpede pentru fiecare din ei, atunci 
acest obiectiv nu poate fi realizat fără autoritate de- 
ontică. De aici decurge mai departe propoziţia: 

Propoziția 10.12: Acceptarea anarhismului ra- 
dical face imposibilă realizarea obiectivului de grup, 
dacă situaţia nu este extrem de simplă. 

Din această cauză anarhismul radical este potriv- 
nic oricărei vieţi sociale care presupune asemenea 
obiective. | 

„Se pare însă că mulți anarhiști nu e, această 
doctrină radicală (cu toate că în privinţa aceasta se 
exprimă adesea destul de confuz), ci altceva. Ei sunt 
gata să recunoască o autoritate, dar nu pe cea a unui 
individ. Ei vor să se consfătuiască în legătură cu tot 
ce trebuie să facă şi vor apoi să se spună unei de- 
cizii majoritare. 

_ Un asemenea ideal poate fi transpus î în practică 
în a unele cazuri, şi anume acolo unde se dispune de 
mult timp pentru consfătuire. Există însă, din păcate, 
numeroase cazuri în care nu se dispune de timp, 
în care decizia trebuie luată și executată fulgerător. 
Așa se întâmplă, de pildă, atunci când a izbucnit un 
incendiu, când un vas se află în pericol de scufun- 
dare, sau în timpul unei operații chirurgicale. În ase- 
menea cazuri trebuie să existe un singur Bare 
al autorităţii. 

Atât despre anarhismul iai care repudiază 
orice tip de autoritate deontică; O altă variantă a aces- 
tei doctrine nu o face decât în privinţa autorităţii de 
sancționare: ea admite autoritatea de solidaritate şi 
nu repudiază decât autoritatea de sancțiune. Acesta 
pare să fie cel mai răspândit tip de anarhism. În con- 
formitate cu acest ideal, oamenii ar recunoaște o 
autoritate, dar numai din cauză că urmăresc un obiec- 
tiv comun, iar purtătorul autorităţii ar fi liber ales. 

Aceasta este oare realizabil? Din punct de vedere 
logic este foarte posibil — dar din motive psihoso- 
ciale, din păcate, nu este. Oamenii par, într-adevăr, 

făcuţi să aibă nevoie şi de o autoritate de sancţio- 
nare. Cel puțin aşa pare să se aici din întreaga 
experiență. 

Contrarul anarhismului este totalitarismul. E drept 
că acest cuvânt este adesea folosit cu un sens destul 
de larg; se obișnuiește, de pildă, să se califice drept 
„totalitară“ orice constituție dictatorială, cu toate că 
este vorba de cu totul altceva. Este posibil să existe 
o dictatură fără totalitarism. Totalitarismul este pur 
şi simplu doctrina care, ca să zicem așa, extinde auto- 
ritatea deontică la orice. 

Propoziția 10.13: Totalitarismul este o doctrină 
în conformitate cu care trebuie să existe o autoritate 
deontică în toate domeniile. 

Trebuie observat că totalitarismul nu constă în 
negarea anarhismului, ci că spune mult mai mult decât 
acesta. El este, cum zic logicienii, opusul contrar, nu 
contradictoriu, al anarhismului. Acest fapt se vede din 
aceea că există o medie între cele două doctrine — şi 
anume doctrina după care există într-adevăr o autori- 
tate, dar nu în toate domeniile. 

În ceea ce priveşte totalitarismul, el se descom- 
punc, ca şi anarhismul, în două tipuri. 

Propoziția 10.14: Totalitarismul este fie un totali- 
tarism radical e sanctionare), fie unul de solida- 
ritate. 

După primul tip, idealul social constă în aceea că 
oamenii (toți oamenii) sunt supuși în toate domeniile 
unei autorități de sancţionare, așadar că ei execută 
tot ce fac sub amenințarea unei pedepse care li se va 
administra dacă n-o fac. După acest ideal există deci 

un purtător al autorităţii deontice care poate prescrie 
tuturor oamenilor ce au de făcut şi-i poate pedepsi 
dacă n-o fac. Atunci se spune, de pildă, că eu trebuie 
să port păr lung şi barbă şi că dacă îmi rad barba voi 
fi trimis la închisoare sau în lagăr. 

A doua variantă a totalitarismului cere acelaşi 
lucru, dar aici subiecţii trebuie să se supună benevol 
voinţei purtătorului, și aceasta din cauză că urmă- 
resc un obiectiv comun şi consideră supunerea men- 
ționată ca fiind necesară pentru realizarea acestui 
obiectiv. | 

Doctrine totalitariste au existat dintotdeauna 
într-un număr destul de mare — iar epoca noastră 
pare să fie cu deosebire înrâurită de ele. Dar nu este 
întotdeauna limpede despre ce fel de totalitarism 
este vorba. Uneori s-ar părea că promotorii acestor 
doctrine nu s-ar gândi decât la un totalitarism de soli- 
daritate... În doctrina comunistă, de pildă, acest lucru 
este afirmat categoric. În realitate însă, felul în care 
ei acționează îndeobște te face să te gândeşti mai 
curând la totalitarismul radical. 

Între anarhism și totalitarism există însă o difé: 
rență esențială. Cel dintâi, în calitatea sa de ideal, nu 
poate fi transpus de cele mai multe ori în practică 
din motive logice. Totalitarismul nu se loveşte însă 
de dificultăți de acest fel. O societate care ar vrea să 
trăiască după principii anarhiste nu ar putea s-o facă 
— deoarece lucrul în grup.ar fi de cele mai multe 
ori imposibil. În schimb, o societate totalitară care 
să funcţioneze foarte bine nu este greu de imaginat: 
ideea unei asemenea societăţi nu conține nici o con- 
tradicție. 

Așadar, dacă majoritatea oamenilor care gândesc 
repudiază totalitarismul, aceasta nu se întâmplă din 
motive logice, ci din motive morale. Ei sunt de pă- 
rere că viaţa într-o asemenea societate ar fi nedemnă 
pentru om și foarte penibilă. 

În orice caz, majoritatea gânditorilor din sfera 
politicului nu susţin nici anarhismul, nici totalita- 
rismul. Acest lucru este posibil din punct de vedere 
logic pentru că cele două nu sunt opoziții contradic- 
torii, ci tocmai opoziții contrare. Aceasta înseamnă 
însă că între ele există o cale de mijloc. Majoritatea 
gânditorilor din sfera politicului obişnuiesc să reco- 
mande tocmai această cale. Idealul care li se prefigu- 
rează este cel al unei societăţi în care pentru unele 
domenii există autoritate deontică, pentru altele însă 
nu, ceea ce înseamnă un ideal al libertăţii politice 
pentru cele din urmă. 


"Sei 
AUTORITATE ŞI CREDINŢĂ 


- Câteva probleme în legătură cu raportul reciproc 
dintre autoritatea epistemică şi cea deontică au fost 
deja dezbătute în capitolul 4. Aici ne vom ocupa ceva 
mai îndeaproape de o altă problemă din același do- 
meniu — și anume de problema dacă şi în ce măsură 
autoritatea deontică poate să impună propoziții. Sau, 
mai simplu: poate oare un superior să-mi impună, 
să-mi ordone să cred ceva? Credinţa constă tocmai 
în aceea că se acceptă o propoziţie. Formulată în felul 
acesta, ideea pare mai întâi absurdă: superiorul ca 
atare nu poate face aşa ceva (spre deosebire de spe- 
cialist). Din domeniul autorităţii deontice nu fac parte 
decât directive, nu şi propoziţii. Din faptul că Bert 
este superiorul meu la fabrică sau în birou nu decurge 
încă deloc că trebuie să cred ceea ce îmi spune. El 
nu are dreptul, aşa s-ar putea spune, să-mi impună 
o credinţă. 

Și totuşi, ideea nu trebuie să fie chiar atât de ab- 
- surdă, cum pare la prima vedere, de vreme ce atâţia 
oameni inteligenţi au susținut-o. S-a întâmplat de 
foarte multe ori ca de-a lungul istoriei această idee 
să nu fie doar practicată, ci şi susținută teoretic în 
mod explicit. Şi astăzi lucrurile sunt neschimbate. 

Trebuie deci să ne punem cu toată seriozitatea pro- 
blema: poate oare purtătorul unei (simple) autorități 
deontice să impună acceptarea unor propoziții? 

Din raţiuni practice, vom denumi teza după care 
acest lucru este posibil „teza deonticii în materie de 
credinţă“ şi pe cei care o susțin „deonticienii în ma- 
terie de credință“. 

Argumentul principal al deonticienilor în materie 
de credință pare a fi următorul: recunoașterea unei 
propoziţii drept adevărată este o acţiune umană. Aşa- 
dar, ea este executată, la fel ca orice altă asemenea 
acţiune, ca urmare a unei decizii. A adopta o decizie, 
a te hotărî înseamnă însă a accepta o regulă. O ase- 
menea regulă poate să fie stabilită însă și de către 
altcineva, iar atunci ea îmbracă forma unei directive. 
Directivele țin însă de domeniul autorităţii deontice. 
Prin urmare, există situaţii în care purtătorul unei 
autorități deontice poate să impună acceptarea unei 
asemenea reguli — și, în conformitate cu această 
deducție, și acceptarea unei propoziţii. El poate să 
impună deci subiectului ce trebuie să creadă. 

Se va observa imediat că această concluzie presu- 
pune în mod tacit faptul că decizia care conduce la 
acceptarea unei propoziţii este liberă. Am descris 
mai sus pe larg această problemă, ajungând la con- 
cluzia că libertatea psihică reprezintă o condiţie nece- 
sară a autorității deontice (propoziţia 10.5). Ca atare, 
purtătorul autorităţii deontice poate impune o regulă 
unui subiect numai în măsura în care acest subiect 
este liber din punct de vedere psihic să o recunoască 
drept adevărată sau nu. Dacă nu există o asemenea 

libertate, atunci nu poate fi vorba de o autoritate de- 
ontică în sensul nostru — sau, altfel spus, purtăto- 
rul nu poate impune regula respectivă. 

Trebuie aşadar să ne întrebăm mai întâi dacă su- 
biectul este liber atunci când recunoaşte propoziții, 
iar dacă lucrurile stau aşa, atunci în care cazuri. Nu 
se poate răspunde însă la această întrebare fără a în- 
treprinde mai întâi o analiză a conceptului de recu- 
noaștere a unei propoziții. 

În ce condiții poate fi recunoscută o propoziţie 
drept adevărată de către un om? Se pare că trebuie 
să deosebim aici trei cazuri diferite. În primul rând, 
cineva poate fi sigur că propoziţia respectivă este 
adevărată; în al doilea rând, poate s-o considere mai 
probabilă decât opusă ei („negaţia“ ei, cum spune 
logicianul); iar în al treilea rând se poate întâmpla 
să nu ştie nici măcar aceasta, ca probabilitatea acestei 
propoziţii să i se pară în raport cu nivelul său de cu- 

noştințe egală cu cea a negației sale. 
1. Certitudine. Sunt de pildă absolut sigur că stau 
acum la masa mea de scris, adică recunosc propo- 
ziția „stau acum la masa mea de scris“ ca sigură, 
ca cert adevărată. Sunt oare liber în cazul acesta să 
recunosc sau să resping propoziția respectivă? E ` 
limpede că eu nu am o asemenea libertate, pur și sim- 
plu nu pot să accept negatul propoziției mele — deci 
„eu nu stau acum la masa mea de scris“. Reiese de 
aici că în privința propoziţiilor care sunt cu certitu- 
dine adevărate nu poate exista libertate şi că deci 
aici nu poate exista autoritate deontică. Purtătorul 
autorității poate să mă constrângă eventual la a 

recunoaşte în mod verbal propoziţia respectivă drept 
adevărată, adică mă poate face să spun: „eu nu stau 
acum la masa mea de scris“. Dar el nu mă poate face 
să şi gândesc aşa, adică nu mă poate face nu numai 
să enunţ, ci să şi cred că nu stau acum la masa mea 
de scris — asta el nu o poate realiza, cel puţin atâta 
vreme cât ştiu bine că stau la masa mea de scris. 
Putem așadar să formulăm următoarea propoziţie: 

Propoziția 11.1: Acceptarea de către subiect a ne- 
gației unei propoziţii pe care subiectul a recunos- 
cut-o ca fiind cu certitudine adevărată nu cade în 
domeniul nici unei autorități deontice. 

Împotriva acestei afirmaţii s-ar putea obiecta 
eventual că purtătorul autorității — poate să fie vorba 
de pildă de un dictator — „manipulează“ subiectul 
în aşa fel încât acesta până la urmă nu mai este sigur 
dacă propoziția în cauză este adevărată sau falsă. 
Un frumos exemplu pentru o asemenea manipulare 
este aşa-numita dialectică, impusă oamenilor în țările 
comuniste. Potrivit ei ar exista pretutindeni tot felul 
de contradicții — ceea ce este cu siguranță fals. Dar 
oamenilor li s-a vorbit atât de mult şi atât de confuz 
despre aceste pretinse contradicții, încât până la 
urmă ei nici nu mai ştiau dacă ele există sau nu. Un 
alt exemplu: în ţările totalitare poliţiştii îşi torturează 
atât de cumplit victimele încât acestea nu numai că 
recunosc propoziţiile care le sunt impuse, ci până 
la urmă chiar cred în ele. Se spune că în procesele 
publice din Uniunea Sovietică s-a întâmplat nu de 
puţine ori ca inculpaţii după o mai lungă perioadă 
de tortură să fie într-adevăr convinşi că au comis 

diferite crime, deși în realitate erau nevinovaţi. Ase- 
menea lucruri nu sunt nicidecum inventate. 

Aceasta nu constituie însă o infirmare a propo- 
ziţiei noastre. Într-adevăr, în asemenea cazuri nu 
mai există certitudine — iar propoziţia nu vorbește 
decât de acele cazuri în care subiectul are această 
certitudine, el fiind încredințat că propoziţia care 
i-a fost impusă este falsă. Atâta vreme cât această 
certitudine a falsităţii propoziției există, nu există 
nici o posibilitate de a impune însăşi propoziția. 

2. Probabilitate. Trecem acum la cel de la doilea 
tip de acceptare a unei propoziţii, şi anume la acela 
unde nu există o certitudine, ci doar o probabilitate 
ca ea să fie adevărată. După cum știe oricine, majorita- 
tea propoziţiilor sunt recunoscute în modul acesta — 
nu ştim decât că sunt mai probabile decât negatele 
lor. Din această categorie fac parte toate propoziţiile 
teoretice ale științelor naturii. Nici măcar propoziţia 
că pământul se învârteşte în jurul soarelui nu poate 
fi considerată cu certitudine absolută drept adevă- 
rată, cu toate că probabilitatea sa este incomparabil 
mai mare decât cea a negației sale. În alte cazuri, 
gradul acestei probabilități este mai scăzut — aşa 
de pildă în procesele în care judecătorul trebuie de 
mai multe ori să reflecteze îndelung înainte de a înțe- 
lege de care parte se află probabilitatea mai mare. 
Care este situația acestor propoziții în raport cu auto- 
ritatea deontică? Poate ea oare să ii asemenea 
propoziții? 

Această întrebare poate fi iasi la alta, și anume: 
subiectul este oare liber în acceptarea unor asemenea 

propoziţii? Atunci când ea este astfel formulată, 
răspunsul este acela că nu este cazul, că în principiu 
nu dispune nici aici de libertate. Aceasta se poate 
explica în felul următor. 

„„ Motivul pentru care acceptăm o asemenea a pro- 
poziție este acela că ea este mai probabilă decât ne- 
gația ei. Probabilitatea la care ne referim aici este însă 
o relație între propoziția respectivă şi nivelul de cu- 
noştințe al subiectului. Pornind de la acest nivel, pro- 
babilitatea unei propoziții este de un anume grad. Să 
presupunem de pildă că am aflat de la radio prog- 
noza vremii şi nu ştiu mai mult decât atâta: atunci, 
pentru mine este mai probabil că mâine va ploua 
decât că va fi vreme bună. Important în acest caz 
e că relația amintită este o relație pur logică, care 
nu are absolut nimic de a face cu voința mea, cu do- 
rințele mele etc. Pur şi simplu aceasta este situația 
şi nu alta. Nu pot s-o schimb. În privința asta nu sunt 
deci liber. 

Dacă lucrurile stau într-adevăr aşa, reiese că ne 
aflăm exact ca în acea situație logică în care am avea 
de-a face cu propoziții care sunt cu certitudine adevă- 
rate. Nici o autoritate deontică nu le poate impune. 

Propoziția 11.2: Acceptarea negaţiei unei pro- 
poziții de către subiect ca fiind mai probabilă nu cade 

"în domeniul nici unei autorități deontice. 

În acest loc deonticienii în materie de credinţă 
îşi concentrează obiecțiile lor cele mai grave. Ei obiş- 
nuiesc să argumenteze după cum urmează. Dacă 
nu dispui de o certitudine, ci doar de o probabilitate, 
atunci nu este suficient să-ți dai seama de acest lucru 

ca să recunoşti drept adevărată o propoziţie. În multe 
cazuri mai este necesară cel puţin intervenţia voinței: 
Am putea spune că mărim probabilitatea, susținând-o 
cu ajutorul voinţei noastre. Spre deosebire de înțele- 
gerea probabilității, această voință este însă liberă. 
Prin urmare ca poate” fi i impusă printr-o autoritate 
deontică. | 
Să luăm următorul exemplu. Îl cunosc pe ptd g 

de câțiva ani și el s-a comportat întotdeauna onorabil. 
Mi se pare probabil că este un om onorabil, demn 
de încredere. E drept că am anumite dubii în această 
problemă — o doamnă mi-a povestit odată niște 
lucruri foarte rele despre el. Această doamnă este 
cunoscută ca bârfitoare, nerușinată dar, pe de altă 
parte, s-ar putea ca în acest caz ea să fi avut dreptate. 
Cu toate acestea, probabilitatea propoziției „Ludwig 
este un om onorabil“ este mult mai mare decât cea 
a negaţiei ei „el nu este un om onorabil“. Înţelege- 
rea acestei probabilităţi este oare suficientă pentru 
a accepta propoziţia, sau nu? Nu, spun deonticienii 
credinței, nu este suficientă. Recurg la ajutorul vo- 
intei, al voinței mele libere. O regulă liber acceptată 
poate fi însă impusă de către autoritatea deontică. 
Prin urmare, în asemenea cazuri ea poate decide ce 
anume trebuie să cred. 

 Argumentaţia de mai sus şi exemplele citate nu 
sunt însă convingătoare. Se pare că avem aici mai 
multe confuzii. Mai întâi, ar trebui să facem distincția 
între recunoașterea unei propoziţii, ca să spunem 
așa, în perspectivă teoretică şi acceptarea în scopuri 
practice. Se poate foarte bine ca propoziţia „Ludwig 

este un om onorabil“ să fie mult mai probabilă decât 
negația ei, deci ca ea să fie recunoscută de mine din 
punct de vedere teoretic și cu toate acestea să n-o 
accept, aşa încât s-o folosesc ca bază pentru o deci- 
zie practică. Aș putea de pildă să recunosc propozi- 
tia drept adevărată şi totuşi să nu-i încredințez lui 
Ludwig 1 000 de mărci care nu-mi aparțin. Pentru 
aceasta ar fi necesară o probabilitate mult mai mare. 

Apoi, se pare că deonticienii în materie de cre- 
dință se gândesc mai degrabă la o autoritate episte- 
mică atunci când au în vedere aplicarea autorităţii. 
După cum ştim, purtătorul autorităţii deontice poate 
fi în acelaşi timp purtătorul unei autorităţi episte- 
mice — mai ales în domeniul propoziţiilor practice. 
În această calitate el poate să ridice nivelul meu de 
cunoştinţe în acel domeniu şi poate aşadar să mă- 
rească probabilitatea propoziției. 

În sfârșit, această argumentare pare să confunde 
două funcţii total diferite ale voinței umane. Aceasta 
din urmă mă poate face să recunosc o propoziţie drept 
adevărată — sau poate să se fixeze doar, ca să zicem 
aşa, intensiv pe propoziţia în cauză, după ce ea a fost 
recunoscută de rațiune. Potrivit celor spuse aici, prima 
situaţie nu poate fi întâlnită în legătură cu primele 
două tipuri de propoziţii (în speţă propozițiile care 
sunt în mod cert adevărate și cele probabil adevă- 
rate). În schimb, se prea poate întâmpla ca să ne fixăm 
cu o mai mare sau mai mică intensitate, cu pasiune, 
sentiment etc. pe o propoziţie. Voința este cea care 
determină diferenţa de grad a acestei intensităţi. Dar 
acest lucru nu are nimic de-a face cu faptul că noi 

recunoaștem o propoziţie: în această privință voința 
nu poate contribui cu NIMIC. |. 

Această precizare este de mare importanță pentru 
teoria credinţei religioase şi a celei ideologice. Iat-o 
formulată într-o propoziţie specială: 

Propoziția 11.3: Voința poate influența intensi- 
tatea cu care este acceptată o propoziție recunoscută 
drept cert sau probabil adevărată, dar nu poate influ- 
ența acceptarea însăși. . 

Sh Acceptarea pragmatică. Avem, î în sfârșit, cazul 
în care nici măcar nu ştim dacă propoziţia respectivă 
este mai probabilă decât negația ei. Cu toate că la 
prima vedere ar putea părea ciudat, se întâmplă totuşi 
să recunoaștem şi asemenea propoziţii. 

` Anul trecut am zburat aflându-mă singur la bord, 
de la Freiburg i. Breisgau spre Freiburg din Elveţia 
şi trebuia să traversez munții Jura în dreptul unei tre- 
cători. Când m-am apropiat, am descoperit că trecă- 
toarea era învăluită de nori așa încât nu puteam s-o 
străbat (zburam „la vedere“ şi nu aveam dreptul să 
„trec prin nori). Ştiam însă că la vreo 50 de km spre 
stânga exista o altă trecătoare, aproximativ la aceeași 
înălțime. Nu ştiam deloc dacă'este deschisă sau în- 
chisă. Nici măcar nu aveam un motiv să cred că 
propoziția „este deschisă“ era mai probabilă decât 
negația ei „nu este deschisă“. Şi totuşi, m-am hotă- 
rât să zbor într-acolo, am acceptat aşadar propoziţia 
„este deschisă“. În asemenea cazuri, spunem că pro- 
poziția a fost acceptată „din motive pur peemafieer 
adică din motive practice... 

Întrebarea pe care ne-o punem acum este: poate 

oare autoritatea deontică să impună acceptarea unor 

asemenea propoziţii? La fel ca şi mai sus, această 
întrebare ne trimite la cealaltă: sunt eu liber în recu- 
noașterea adevărului unei asemenea propoziţii? 

„In cazul de față, răspunsul trebuie să fie afirma- 
tiv: în condiţiile pe care le-am indicat, suntem liberi 
să recunoaștem sau nu o asemenea propoziţie. De 
aceea, purtătorul autorității deontice poate să şi im- 
pună în principiu o asemenea propoziţie. Singura 
condiţie este ca propoziţia să nu fie, în raport cu 
nivelul meu de cunoștințe, mai probabilă decât ne- 
gația ei. 

Să ne gândim, de pildă, la următorul caz. Nu mă 
aflu singur la bordul avionului, ci suntem mai mulți 
membri ai echipajului care trebuie să gândească și 
_ să acționeze împreună, pentru ca aparatul să zboare 
cum trebuie. Căpitanul — omul care stă în faţă pe 
partea stângă — decide că vrea să acţioneze pe baza 
presupunerii că cea de-a doua trecătoare este des- 
chisă. În această situaţie, el poate să le spună celor- 
lalti: „Presupunem că cealaltă trecătoare este deschisă“ 
în care caz ceilalți — copilotul şi navigatorul — tre- 
buie şi ei să facă aceeaşi presupunere, dacă recunosc 
autoritatea căpitanului, cum e și normal în asemenea 
cazuri. Putem, aşadar, enunța următoarea propoziție: 

„ Propoziția 11.4: Acceptarea de către subiect a 
unei propoziții a cărei probabilitate, raportată la 
nivelul de cunoștințe al subiectului, nu este mai mare 
decât cea a negaţiei sale, poate să cadă în domeniul 
unei autorități deontice. 

Rezumând, situaţia logică se prezintă astfel: auto- 
ritatea deontică nu poate în nici un caz să impună 

credința — nici măcar atunci când propoziţia res- 
pectivă nu este decât probabilă. Ea poate însă să im- 
pună acceptarea pragmatică a unor propoziţii, şi 
anume a propoziţiilor având o probabilitate (rapor- 
tată, iarăşi la nivelul cunoştinţelor subiectului) nu 
mai mare decât probabilitatea negatului. 

- În legătură cu această problemă, ne vom mai opri 
pe scurt la două doctrine celebre din punct de vedere 
istoric: cea atribuită lui Tertulian (sec. II) şi cea a 
sfântului Ignatius de Loyola ce: XVI), despre disci- 
plina ordinului. 

Celebrului erudit (şi eretic) Tertulian i se atribuie 
— după câte se pare, pe nedrept — propoziţia: „credo 
quia absurdum“ — „cred, pentru că este absurd“. Pro- 
poziţia cere fiecărui om să recunoască drept adevărat 
un enunţ care, raportat la nivelul său de cunoștințe, 
este absurd, adică contradictoriu. Un asemenea enunț 
este însă cu siguranță fals pentru un subiect normal 
din punct de vedere mental. Prin urmare, în confor- 
mitate cu propoziţia noastră 11.1, acest subiect nu-l 
poate recunoaşte drept adevărat. Propoziția cere, aşa- 
dar, ceva imposibil și ar trebui repudiată. 

Doctrina sfântului Ignatius” este mult mai nuan- 
tată. El vede limpede că autoritatea nu poate impune 
un anumit lucru decât în măsura în care subiectul 
este liber în această privință. Apoi însă, el concepe 
sfera libertăţii ca fiind atât de vastă, încât ea pre- 
tinde de la membrii societăţii o „atotcuprinzătoare 


* Scrisoare către călugării și confrații din Portugalia, din 
26 martie 1553. Obras ai at Madrid 1953, lett. 83, 
p. 833. 

supunere a rațiunii“. Ea nici nu este explicit re- 
strânsă la sfera propoziţiilor practice, deși aceasta 
a fost, poate, intenția sa. 

- În argumentare se fac însă toate confoziile men- 
tionate mai sus. Cea mai gravă este confundarea auto- 
rității deontice cu cea epistemică, aceasta din urmă 
fiind considerată delegabilă (în contradicţie cu pro- 
poziţia 9.1). 

Această doctrină mai este încă destul de influ- 
entă, şi anume într-o interpretare foarte radicală, după 
care membrul unui ordin trebuie să-şi privească supe- 
riorul drept autoritate epistemică în toate domeniile. 
De aceea se va dovedi utilă descrierea situaţiei logice 
a unui catolic credincios (inclusiv membru al unui 
ordin) în lumina teoriei prezentate aici. 

Pentru un asemenea om, biserica este, în expli- 
cațiile ei cu privire la problemele de credinţă, şi o 
autoritate epistemică şi anume în domeniul dog- 
melor. Dar superiorul dintr-un ordin nu este biserica, 
aceasta nu-şi exprimă directivele dogmatice decât 
prin Papă, concilii şi prin consensul general al epis- 
copilor. Pentru un membru al ordinului, superiorul 
său nu este decăt o autoritate deontică. Bineînţeles, 
ca om, el poate avea şi autoritate epistemică — și, 
aşa cum am spus, este chiar de dorit s-o aibă. Dar 
simplul fapt că este un superior nu-i conferă această 
autoritate. Sfântul Ignatius o revendică tocmai pe 
aceasta pentru superiorul ordinului ca atare. Am 
văzut însă că purtătorul autorității deontice nu poate 
să impună decât acceptarea în perspectivă pragma- 
tică a unor propoziții. Un catolic credincios trebuie 
așadar să repudieze doctrina expusă ca fiind falsă. 

Problema nu este importantă doar pentru catolici. 
Doctrine asemănătoare par să fie adesea răspândite 
și printre comuniști. Deşi teoria lor este incompara- 
bil mai puţin elaborată, pare destul de sigur că ei sub- 
scriu adesea la principiul lui Ignatius: secretarul de 
partid sau, cel puţin, biroul de partid, au întotdeauna 
dreptate în raport cu individul. Dar acest lucru este 
preșit, după cum se ştie, chiar din punctul de vedere 
al ideologiei comuniste, căci şi aici organele amin- 
tite au doar o autoritate deontică. 

Trăim, se pare, într-o epocă a autorităţii. Dar ce este autori- 
tatea? Unii se pretind anti-autoritariști, dar tocmai atunci când 
își susţin punctul de vedere se supun unei autorităţi. Oare 
trebuie respinsă orice formă de autoritate? 

Ce știm şi ce se poate spune despre libertate, toleranţă, 
anarhism? 

Răspunsul prompt și bine argumentat poate fi găsit în această 
carte de prim rang a filozofiei analitice. De prim rang întrucât 
Bochenski este un deschizător de drumuri într-un domeniu 
care rămăsese până la el aproape neatins. 

Concepută ca o analiză logică a contextelor pe cât posibil 
paradigmatice în care apare termenul „autoritate“, cartea nu 
constituie însă o teorie axiomatică finită, ci o introducere în 
logica autorităţii. Ea nu i se adresează numai specialistului în 
analiza logică a limbajului, ci și diletantului. Cititorul neavizat 
nu se vede abandonat în fața noului domeniu care i se dez- 
văluie, căci instrumentarul logic folosit este întotdeauna expli- 
cat, iar exemplificările completează, bine dozat, explicaţiile. 
Așadar ce este autoritatea? 

